
প্রকাশকের নিবেদন 

-_ জী 

গল্প, কবিতা, সঙ্গীত ইত্যাদি শিল্প ও সাংস্কৃতিক উপকরণ মানুষের স্বভাবজাত অন্ত 
ক্রিয়ার এক চিরন্তন অংশ। জাতি-ধর্ম নির্বিশেষে সকল সমাজ ও সংস্কৃতির একটি 
বিরাট অংশ দখল করে রয়েছে চিত্তবিনোদনের এ সকল বিমূর্ত উপকরণ । যা মানুষকে 
নিরন্তর কর্মপ্রেরণা যোগায়, সভ্যতা ও মননশীলতা শেখায়, জীবনকে অনেক অর্থপূর্ণ 
করে তোলে । ইসলামের দুই অন্রান্ত সত্যের উৎস পবিত্র কুরআন ও ছহীহ হাদীছে মানব 
জীবন পরিচালনার পথ ও পদ্ধতি প্রদর্শিত হওয়ার সাথে সাথে নানা সামাজিক ও 
সাহিত্যিক উপকরণের রসদও যোগান দেয়। তাই দেখা যায় পূর্ববর্তী জাতিসমূহের 
কার্যক্রম ও জীবন-যাপন পদ্ধতি সম্পর্কে পবিত্র কুরআন ও ছহীহ হাদীছে বহু কাহিনী 
বর্ণিত হয়েছে। যার একমাত্র উদ্দেশ্য জ্ঞান হাছিল করা ও তা থেকে উপদেশ গ্রহণ করা । 
এ সম্পর্কে পবিত্র কুরআনে এসেছে, ‘অতএব তুমি কাহিনী বর্ণনা কর, যাতে তারা চিন্তা- 
ভাবনা করে’ (আ'রাফ ১৭৬)। আল্লাহ আরো বলেন, “তাদের এ কাহিনীগুলোতে অবশ্যই 
বুদ্ধিমানদের জন্য রয়েছে শিক্ষা, এটা কোন বানানো গল্প নয়, বরং তাদের পূর্ববর্তী 
কিতাবের সত্যায়নকারী এবং প্রতিটি বিষয়ের বিস্তারিত বিবরণ। আর হেদায়াত ও 
রহমত এ কওমের জন্য যারা বিশ্বাস স্থাপন করে’ (ইউসুফ ১১১)। অন্য আয়াতে তিনি 
বলেন, “এতে তোমার নিকট এসেছে সত্য, মুমিনদের জন্য শিক্ষা ও স্মরণিকা’ (হৃদ 
১২০)। এ সকল আয়াত থেকে স্পষ্টভাবে প্রতিভাত হয় যে, পূর্ববতীদের 

জানা এবং মানুষের কাছে তা প্রচার করা কেবল প্রয়োজনীয়ই নয় বরং অপরিহার্য । এতে 
একদিকে যেমন চিত্তবিনোদন হয়, অন্যদিকে তেমনি খুলে যায় শিক্ষা ও উপদেশ 
গ্রহণের একটি উপভোগ্য দুয়ার । 


পবিত্র কুরআন ও ছহীহ হাদীছে মানবেতিহাসের এমন বহু ঘটনা বর্ণিত হয়েছে যাতে 
মানুষের জন্য অপরিমেয় জ্ঞান ও উপদেশভাগ্ডার লুকিয়ে রয়েছে। বাংলাভাষী পাঠকরা 
এসকল ঘটনা বাজারে প্রচলিত বিভিন্ন গ্রন্থে হয়তবা ইতিমধ্যেই পাঠ করেছেন । কিন্তু 
সেসব ঘটনা অনেক সময় বিকৃত আকারে বর্ণনা করা হয়েছে অথবা জাল-যঈফ কাহিনী 
মিশিয়ে চটকদার রূপ দেয়া হয়েছে। এমতবস্থায় সুধী পাঠককে ছহীহ হাদীছে তথা 
বিশুদ্ধে সনদে বর্ণিত গল্প ও কাহিনীর সাথে পরিচয় করিয়ে দেয়ার জন্য হাদীছ 
ফাউণ্ডেশন গবেষণা বিভাগ’ “হাদীছের গল্প’ গ্রন্থটি প্রকাশের উদ্যোগ নেয়। এখানে 
সংকলিত ৩০টি গল্পের অধিকাংশই ইতিপূর্বে ‘মাসিক আত-তাহরীক'-য়ে প্রকাশিত 
হয়েছে। বলা বাহুল্য যে, হাদীছে বর্ণিত কাহিনীগুলো হুবহু অনুদিত হওয়ায় পাঠক হয়ত 
গাল্সিক ভাবধারায় কিছুটা ঘাটতি অনুভব করতে পারেন, তবে তা মূল উদ্দেশ্য তথা 
উপদেশ গ্রহণে কোন বাধার সৃষ্টি করবে না বলেই আমাদের বিশ্বাস। এজন্য পাঠকের 
সুবিধার্থে প্রতিটি গল্পের শেষেই শিক্ষণীয় বিষয়গুলো আলাদাভাবে উল্লেখ করা হয়েছে। 
ভিন্নধর্মী এই গল্পগ্রন্থটি পাঠকের কাছে সমাদৃত হবে বলে আমরা আশাবাদী । 


বইটি প্রকাশনার সাথে জড়িত হা.ফা.বা. গবেষণা বিভাগসহ সকলকে আমরা আন্তরিক 
ধন্যবাদ জানাচ্ছি এবং আল্লাহ্‌র নিকটে উত্তম জাযা কামনা করছি। 


-একাশক 

ঈমানদার যুবক ও আছহাবুল উখদূদের কাহিনী 
বহুকাল পূর্বে একজন রাজা ছিলেন। সেই রাজার ছিল একজন যাদুকর এ 
যাদুকর বৃদ্ধ হ'লে একদিন সে রাজাকে বলল, ‘আমি তো বৃদ্ধ হয়ে গেছি। 
সুতরাং আমার নিকট একটি ছেলে পাঠান, যাকে আমি যাদুবিদ্যা শিক্ষা 
দিব । বাদশাহ তার নিকট একটি বালককে পাঠিয়ে দিলেন। তিনি তাকে 
যাদুবিদ্যা শিক্ষা দিতে লাগলেন। বালকটি যাদুকরের নিকট যে পথ দিয়ে 
যাতায়াত করত, সে পথে ছিল এক সন্ন্যাসীর আস্তানা । বালকটি তার নিকট 
বসল এবং তার কথা শুনে মুগ্ধ হ'ল। বালকটি যাদুকরের নিকট যাওয়ার 
সময় এ সন্াসীর নিকট বসে তার কথা শুনত। ফলে যাদুকরের নিকট 
পৌছতে বালকটির দেরী হ'ত বলে যাদুকর তাকে প্রহার করত । বালকটি 
সন্াসীর নিকট এ কথা জানালে তিনি বালককে শিখিয়ে দেন যে, তুমি যদি 
যাদুকরকে ভয় কর তাহ'লে বলবে, বাড়ীর লোকজন আমাকে পাঠাতে 
বিলম্ব করেছে এবং বাড়ীর লোকজনকে ভয় পেলে বলবে, যাদুকরই 
আমাকে ছুটি দিতে বিলম্ব করেছে। 
বালকটি এভাবে যাতায়াত করতে থাকে । একদিন পথে সে দেখল, একটি 
বৃহদাকার প্রাণী মানুষের চলাচলের পথ রোধ করে বসে আছে। বালকটি 
ভাবল, আজ পরীক্ষা করে দেখব যে, যাদুকর শ্রেষ্ঠ, না সন্ন্যাসী শ্রেষ্ঠ? 
অতঃপর সে একটি প্রস্তরখণ্ড নিয়ে বলল, “হে আল্লাহ্‌! যাদুকরের কার্যকলাপ 
অপেক্ষা সন্্যাসীর কার্যকলাপ যদি তোমার নিকট অধিকতর প্রিয় হয়, তবে 
এই প্রাণীটিকে এই প্রস্তরাঘাতে মেরে ফেল। যেন লোকজন যাতায়াত 
করতে পারে’ এই বলে প্রাণীটিকে লক্ষ্য করে সে প্রস্তরখণ্ডটি ছুড়ে মারল। 
প্রাণীটি এ প্রস্তরাঘাতে মারা গেল এবং লোক চলাচল শুরু হ'ল। 
এরপর বালকটি সন্ন্যাসীর নিকট গিয়ে তাকে ঘটনাটি জানালে তিনি তাকে 
বললেন, ‘বৎস! তুমি এখনই আমার চেয়ে শ্রেষ্ঠ হয়ে উঠেছ। তোমার প্রকৃত 
স্বরূপ আমি বুঝতে পারছি। শীঘ্রই তোমাকে পরীক্ষার সম্মুখীন হ'তে হবে। 
যদি তুমি পরীক্ষার সম্মুখীন হও তাহ'লে যেন আমার কথা প্রকাশ করে দিও 
না"। বালকটির দোআয় জন্মান্ধ ব্যক্তি চক্ষুম্মান হ'তে লাগল, কুষ্ঠ ব্যাধিপ্রস্ত 
ব্যক্তি নিরাময় হ'তে লাগল এবং লোকজন অন্যান্য রোগ হ*তেও আরোগ্য 
লাভ করতে লাগল । 


5 টি 
বালকটির নিকট গিয়ে বলল, “তুমি যদি আমাকে চক্ষুম্মান করে দাও, 
তাহ'লে এ সবই তোমার” । বালকটি বলল, “আমিতো কাউকে আরোগ্য 
করতে পারি না । বরং রোগ ভাল করেন আল্লাহ । অতএব আপনি যদি 
আল্লাহ্র প্রতি ঈমান আনেন, তাহ'লে আমি আপনার রোগ মুক্তির জন্য 
আল্লাহ্র নিকটে দো'আ করতে পারি। তাতে তিনি হয়ত আপনাকে 
আরোগ্য দান করতে পারেন’ ফলে লোকটি আল্লাহ্‌র প্রতি ঈমান আনল । 
আল্লাহ তাকে আরোগ্য দান করলেন। 


“কে তোমাকে দৃষ্টিশক্তি ফিরিয়ে দিল”? সে বলল, “আমার রব" । রাজা 
বললেন, আমি ছাড়া তোমার রব আছে কি’? সে বলল, “আমার ও আপনার 
উভয়ের রব আল্লাহ । এতে রাজা তাকে ধরে তার উপর নির্যতিন চালাতে 
থাকে । অবশেষে সে বালকটির নাম প্রকাশ করে দিল। 


অতঃপর বালকটিকে রাজদরবারে আনা হ'ল । রাজা তাকে বললেন, ‘বৎস! 
আমি জানতে পারলাম যে, তুমি তোমার যাদুর গুণে জন্মান্ধ ও কুষ্ঠব্যাধিগ্রস্ত 
লোকদের রোগ নিরাময় করছ এবং অন্যান্য কঠিন রোগও নিরাময় করে 
চলেছ। বালকটি বলল, আমি কাউকে রোগ মুক্ত করি না। রোগ মুক্ত করেন 
আল্লাহ । তখন রাজা তাকে পাকড়াও করে তার উপর উৎপীড়ন চালাতে 
থাকেন। এক পর্যায়ে সে সন্ন্যাসীর কথা প্রকাশ করে দিল । তখন সন্ন্যাসীকে 
ধরে আনা হ'ল এবং তাকে বলা হ'ল, তুমি তোমার ধর্ম পরিত্যাগ কর। 
কিন্ত সে অস্বীকৃতি জ্ঞাপন করল। তখন রাজার আদেশক্রমে করাত নিয়ে 
আসা হ'লে তিনি তা তার মাথার মাঝখানে বসালেন এবং তার মাথা ও 
শরীর চিরে দ্বিখণ্ডিত করে ফেললেন। তারপর রাজার সহচরকে আনা হ'ল 
এবং তাকেও তার ধর্ম ত্যাগ করতে বলা হ'ল। কিন্তু সেও অস্বীকৃতি 
জানালে তাকেও করাত দিয়ে চিরে দ্বিখণ্ডিত করা হ'ল। 


তারপর বালকটিকে হাযির করে তার ধর্ম পরিত্যাগ করতে বলা হ'ল। 
বালকটিও নিজ ধর্ম পরিত্যাগ করতে অস্বীকার করল । তখন রাজা তাকে 
যাও এবং তাকে সঙ্গে করে পাহাড়ে আরোহণ করতে থাক । যখন তোমরা 
পাহাড়ের উচচশৃঙ্গে পৌছবে, তখন তাকে তার ধর্ম পরিত্যাগ করতে বলবে । 
সে যদি অস্বীকার করে, তাহ'লে তোমরা তাকে সেখান থেকে নীচে ছুঁড়ে 


রত 
দোআ করল, “হে আল্লাহ! তোমার যেভাবে ইচ্ছা হয়, সেভাবে তুমি 
আমাকে এদের কাছ থেকে রক্ষা কর’। তৎক্ষণাৎ পাহাড়টি কম্পিত হয়ে 
উঠল এবং তারা নীচে পড়ে মারা গেল। আর বালকটি (সুস্থ দেহে) রাজার 
নিকট এসে উপস্থিত হ'ল। রাজা তখন তাকে বললেন, “তোমার সঙ্গীদের 
কি হ’ল’? তখন সে বলল, আল্লাহই আমাকে তাদের হাত থেকে 
বাচিয়েছেন। 

তারপর রাজা তাকে তার একদল লোকের নিকট সোপর্দ করে আদেশ 
দিলেন, ‘একে একটি বড় নৌকায় উঠিয়ে নদীর মাঝখানে নিয়ে যাও । যদি 
সে নিজ ধর্ম পরিত্যাগ করে, তো ভাল । নচেৎ তাকে নদীতে নিক্ষেপ কর? । 
তারা বালকটিকে নিয়ে মাঝ নদীতে পৌছলে বালকটি পূর্বের ন্যায় দো'আ 
করল, “হে আল্লাহ! তোমার যেভাবে ইচ্ছা হয়, সেভাবে তুমি আমাকে 
এদের হাত থেকে রক্ষা কর । এতে নৌকা ভীষণভাবে কাত হয়ে পড়ল। 
ফলে রাজার লোকজন নদীতে ডুবে মারা গেল । আর বালকটি (সুস্থ দেহে) 
সে বলল, আল্লাহই আমাকে তাদের হাত থেকে রক্ষা করেছেন। এরপর সে 
রাজাকে বলল, ‘আপনি যতই চেষ্টা করুন না কেন আমাকে কোনভাবেই 
হত্যা করতে পারবেন না। যতক্ষণ না আমি যা বলব, আপনি তা করবেন। 
রাজা বললেন, ‘সেটা কি’? বালকটি বলল, ‘আপনি একটি বিস্তীর্ণ মাঠে 
সকল লোককে হাযির করুন এবং সেই মাঠে খেজুরের একটি গুঁড়ি পুঁতে 
তার উপরিভাগে আমাকে বেঁধে রাখুন। তারপর আমার তুনীর হ'তে একটি 
তীর নিয়ে ধনুকে সংযোজিত করুন। তারপর ১4 ২৮) এ ৮০৫ 
(বালকটির রব আল্লাহ্‌র নামে) বলে আমার দিকে তীরটি নিক্ষেপ করুন। 
আপনি যদি এ পন্থা অবলম্বন করেন, তবেই আমাকে হত্যা করতে 
পারবেন? । 

বালকের কথামত এক বিশ্তীর্ণ মাঠে রাজা সকল লোককে সমবেত করলেন 
এবং বালকটিকে একটি খেজুর গাছের গুঁড়ির উপরে বাধলেন। তারপর 
রাজা বালকটির তৃনীর হ'তে একটি তীর নিয়ে ধনুকের মধ্যভাগে 


সংযোজিত করলেন। তারপর ?১এ। ১ ৷ ৮: বলে বালকটির দিকে 
তীর নিক্ষেপ করলেন । তীরটি বালকের চোখ ও কানের মধ্যভাগে বিদ্ধ হ'ল। 
বালকটি এক হাতে তীরবিদ্ধ স্থানটি চেপে ধরল । অতঃপর সে মারা গেল । 


এ LL দি 
ঈমান আনলাম । আমরা বালকটির রবের প্রতি ঈমান আনলাম । আমরা 
বালকটির রবের প্রতি ঈমান আনলাম? । 


তারপর রাজার লোকজন তার নিকট গিয়ে বলল, ‘আপনি যা আশঙ্কা 

করছিলেন তাই শেষ পর্যন্ত ঘটে গেল। সব লোক বালকটির রবের প্রতি 

ঈমান আনল’ তখন রাজা রাস্তাগুলির চৌমাথায় প্রকাণ্ড গর্ত খনন করার 

নির্দেশ দিলেন। তার কথা মতো গর্ত খনন করে তাতে আগুন প্রজ্লিত 

করা হ'ল। তারপর রাজা হুকুম দিলেন, “যে ব্যক্তি বালকের ধর্ম পরিত্যাগ 

করবে না, তাকে এ আগুনের মধ্যে নিক্ষেপ করে পুড়িয়ে মার। অথবা 

তাকে বলবে, তুমি এই আগুনে ঝাঁপ দাও। রাজার লোকেরা তার হুকুম 

পালন করতে লাগল । ইতিমধ্যে একজন রমণীকে তার শিশুসন্তানসহ 

উপস্থিত করা হ'ল। রমণীটি আগুনে ঝাঁপ দিতে ইতস্ততঃ করতে থাকলে 

শিশুটি বলে উঠল, “মা ছবর অবলম্বন (করতঃ আগুনে প্রবেশ) করুন। 

কেননা আপনি হক পথে আছেন’ । 

‘ধ্বংস হয়েছিল গর্তওয়ালারা- ইন্ধনপূর্ণ যে গর্তে ছিল অগ্নি, যখন তারা তার 

পাশে উপবিষ্ট ছিল এবং তারা মুমিনদের সাথে যা করছিল তা প্রত্যক্ষ 

করছিল । তারা তাদেরকে নির্যাতন করেছিল শুধু একারণে যে, তারা বিশ্বাস 

করত পরাক্রমশালী ও প্রশংসার আল্লাহে" (বুরজ ৪-৮)। 

[ছহীহ মুসলিম হা/৩০০৫ ‘যুহদ ও রিকাকৃ' অধ্যায়, অনুচ্ছেদ-১৭, ছুহাইব বিন সিনান 

আর-রমী (রাঃ) হ'তে বর্ণিত, আহমাদ হা/২৩৯৭৬]। 

শিক্ষা : 

১. প্রত্যেকটি আদম সন্তান স্বভাবধর্ম ইসলামের উপর জন্ুগ্রহণ করে । 

২. মুমিন বান্দা সর্বদা আল্লাহকে স্মরণ করবে ও কায়মনোবাক্যে তার 
নিকট দো'আ করবে। 

৩. রোগমুক্তির মালিক একমাত্র আল্লাহ; কোন পীর-ফকীর বা সাধু-সন্ন্যাসী নয়। 

৪. আল্লাহ্র পথের নিভীক সৈনিকেরা বাতিলের সামনে কখনো মাথা নত 
করে না। 

৫. মুমিন দুনিয়াবী জীবনে পদে পদে পরীক্ষার সম্মুখীন হবে । এর মাধ্যমে 
আল্লাহ তার ঈমানের মযবৃতী পরখ করেন । 

৬. হক্রে বিজয় অবশ্যন্তাবী । 


কুষ্ঠরোগী, অন্ধ ও টেকোর কাহিনী 


বনী ইসরাঈলের মাঝে তিনজন ব্যক্তি ছিল- কুষ্ঠরোগী, টেকো ও অন্ধ। 
মহান আল্লাহ তাদেরকে পরীক্ষা করতে চাইলেন এবং তাদের নিকট 
একজন ফেরেশতা পাঠালেন। অতঃপর কুষ্ঠরোগীর কাছে এসে তিনি 
বললেন, “তোমার সবচেয়ে পসন্দের জিনিস কোন্টি'? সে বলল, “সুন্দর রং 
ও সুন্দর চামড়া । কেননা মানুষ আমাকে ঘৃণা করে’ । ফেরেশতা তার শরীরে 
হাত বুলালেন। এতে তার রোগ দূর হ'ল এবং তাকে সুন্দর বর্ণ ও সুন্দর 
চামড়া দান করা হ'ল । অতঃপর তিনি প্রশ্ন করলেন, “তোমার নিকট কোন্‌ 
সম্পদ সবচেয়ে বেশী পসন্দনীয়? সে বলল, উট অথবা গরু’ । এ ব্যাপারে 
বর্ণনাকারীর সন্দেহ রয়েছে যে, কুষ্ঠরোগী বা টেকো দু'জনের একজন 
বলেছিল উট আর অপরজন বলেছিল গরু । তাকে তখন দশ মাসের 
গর্ভবতী একটি উটনী দেয়া হ'ল। ফেরেশতা বললেন, “আল্লাহ এতে 
তোমায় বরকত দিন'। তারপর তিনি টেকো ব্যক্তির কাছে গিয়ে প্রশ্ন 
করলেন, “তোমার সবচেয়ে পসন্দের জিনিস কেন্টি'? সে বলল, “সুন্দর চুল 
এবং এই টাক হ'তে মুক্তি, লোকেরা যার কারণে আমাকে ঘৃণা করে’ । 
বর্ণনাকারী বলেন, তিনি তার মাথায় হাত বুলালেন। এতে তার টাক ভাল 
হয়ে গেল এবং তাকে সুন্দর চুল দান করা হ'ল। এরপর ফেরেশতা 
বললেন, ‘কোন্‌ মাল তোমার নিকট অধিক প্রিয়’? সে বলল, গরু। 
বর্ণনাকারী বলেন, তখন তাকে একটি গর্ভবতী গাভী দেয়া হ'ল । ফেরেশতা 
বললেন, আল্লাহ এতে তোমাকে বরকত দিন। তারপর ফেরেশতা অন্ধ 
ব্যক্তির কাছে এসে প্রশ্ন করলেন, “তোমার অধিক পসন্দের জিনিস 
কোনটি’? সে বলল, “আল্লাহ আমার দৃষ্টিশক্তি ফিরিয়ে দিন, আমি যাতে 
মানুষকে দেখতে পারি" । ফেরেশতা তার চোখ স্পর্শ করলেন। এতে তার 
চোখের দৃষ্টি আল্লাহ ফিরিয়ে দিলেন। এরপর ফেরেশতা প্রশ্ন করলেন, 
“কোন্‌ মাল তোমার নিকট অধিক প্রিয়”? সে বলল, ছাগল । তাকে তখন 
এমন ছাগী দেয়া হ'ল, যা অধিকসংখ্যক বাচ্চা দেয় । তারপর উট, গাভী ও 
ছাগলের বাচ্চা হ'ল। ফলে একজনের উটে ময়দান ভরে গেল, অপরজনের 
গরুতে মাঠ পূর্ণ হয়ে গেল এবং আর একজনের ছাগলে উপত্যকা ভরে 
গেল। তারপর ফেরেশতা কুষ্ঠরোগীর কাছে তার প্রথম রূপ ধারণ করে 
এসে বললেন, ‘আমি একজন মিসকীন। সফরে আমার সবকিছু নিঃশেষ 


হয়ে গেছে। আজ আল্লাহ ব্যতীত কেউ নেই, যার সাহায্যে আমি আমার 
গন্তব্যে পৌছতে পারি, তারপর তোমার সহায়তায় । যে আল্লাহ তোমাকে 
সুন্দর বর্ণ, সুন্দর তৃক ও সম্পদ দিয়েছেন, সে আল্লাহ্র নামে তোমার 
নিকট আমি একটা উট চাচ্ছি, যার সাহায্যে আমি গন্তব্যে পৌছতে পারি’ । 
সে বলল, “আমার উপর) অনেকের অধিকার রয়েছে’ । ফেরেশতা বললেন, 
“তোমাকে বোধ হয় আমি চিনি। তুমি কি কুষ্ঠরোগী ছিলে না? লোকেরা 
তোমাকে কি ঘৃণা করত না? তুমি না নিঃস্ব ছিলে? অতঃপর আল্লাহ 
তোমাকে সম্পদ দিয়েছেন’ ৷ সে বলল, “এই সম্পদ তো আমি উত্তরাধিকার 
সুত্রে পূর্বপুরুষ থেকে পেয়েছি’ ৷ তিনি বললেন, “তুমি যদি মিথ্যাবাদী হও, 
তাহ'লে তোমাকে যেন আল্লাহ আগের মতো করে দেন? । 


এরপর তিনি টেকো ব্যক্তির কাছে তার প্রথম রূপ ধারণ করে এসে প্রথম 
লোকটিকে যা বলেছিলেন তা বললেন এবং সেও একই উত্তর দিল, যা 
পূর্বের লোকটি দিয়েছিল। ফেরেশতা একেও বললেন, “তুমি যদি মিথ্যাবাদী 
হয়ে থাক, তাহ'লে আল্লাহ যেন তোমাকে পূর্বের অবস্থায় ফিরিয়ে দেন । 
এরপর ফেরেশতা অন্ধ ব্যক্তির কাছে তার আগের রূপ ধারণ করে এসে 
বললেন, ‘আমি একজন মিসকীন মুসাফির । আমার সবকিছু সফরে নিঃশেষ 
হয়ে গেছে। এখন গন্তব্যে পৌছতে আল্লাহ ব্যতীত আর কোন উপায় নেই, 
তারপর তোমার সহায়তায় । সেই আল্লাহ্র নামে তোমার কাছে একটি 
ছাগল সাহায্য চাচ্ছি, যিনি তোমাকে তোমার দৃষ্টিশক্তি ফিরিয়ে দিয়েছেন’ । 
এ ছাগলটি দিয়ে আমি বাড়ি পৌছতে পারব । লোকটি বলল, “আমি অন্ধ 
ছিলাম । আল্লাহ আমার দৃষ্টিশক্তি ফেরত দিয়েছেন। আমি দরিদ্র ছিলাম, 
আল্লাহই আমাকে ধনী করেছেন । কাজেই তোমার যত ইচ্ছা মাল তুমি নিয়ে 
যাও। আল্লাহ্র শপথ! মহান আল্লাহ্র ওয়াস্তে আজ তুমি যা কিছু নিবে, তার 
জন্য আমি আজ তোমার নিকট কোন প্রশংসাই দাবী করব না’ । ফেরেশতা 
বললেন, “তোমার সম্পদ তোমার কাছেই রাখ। তোমাদেরকে শুধুমাত্র 
পরীক্ষা করা হয়েছে । তোমার প্রতি আল্লাহ তা'আলা সন্তুষ্ট এবং তোমার 
অপর দু'জন সাথীর প্রতি অসন্তুষ্ট হয়েছেন? । 

[আৰু হুরায়রা (রাঃ) হ'তে বর্ণিত, বুখারী হা/৩৪৬৪ নবীদের কাহিনী’ অধ্যায়, অনুচ্ছেদ-৫১: 
মুসলিম হা/২৯৬৪, মিশকাত হা/১৮৭৮ যাকাত’ অধ্যায়, অনুচ্ছেদ-৫] 


শিক্ষা : সর্বদা আল্লাহ্‌র নেমতের শোকর-গুযার হ'তে হবে। 


কা'ব বিন আশরাফের মৃত্যুকাহিনী 


জাবির বিন আব্দুল্লাহ (রাঃ) হ'তে বর্ণিত, একদা রাসূলুল্লাহ্‌ (ছাঃ) বললেন, 
কা‘ব ইবনু আশরাফকে হত্যা করার জন্য কে প্রস্তুত আছ? কেননা সে 
আল্লাহ ও তার রাসূলকে কষ্ট দিয়েছে। মুহাম্মাদ ইবনু মাসলামাহ (রাঃ) 
দাড়ালেন এবং বললেন, হে আল্লাহ্‌র রাসুল! আপনি কি চান যে, আমি 
তাকে হত্যা করি? তিনি বললেন, হ্যা। তখন মুহাম্মাদ ইবনু মাসলামাহ 
(রাঃ) বললেন, তাহ'লে আমাকে কিছু প্রতারণাময় কথা বলার অনুমতি 
দিন। রাসূলুল্লাহ্‌ (ছাঃ) বললেন, হ্যা বল। এরপর মুহাম্মাদ ইবনু মাসলামাহ 
(রাঃ) কা'ব ইবনু আশরাফের নিকট গিয়ে বললেন, এ লোকটি [রাসূল 
(ছাঃ)] ছাদাকা চায় এবং সে আমাদেরকে বহু কষ্টে ফেলেছে। তাই আমি 
আপনার নিকট কিছু খণের জন্য এসেছি। কাব ইবনু আশরাফ বলল, 
আল্লাহর কসম! পরে সে তোমাদেরকে আরো বিরক্ত ও অতিষ্ঠ করে 
তুলবে । মুহাম্মাদ ইবনু মাসলামাহ (রাঃ) বললেন, আমরা তার অনুসরণ 
করছি । পরিণাম কি দাড়ায় তা না দেখে এখনই তার সঙ্গ ত্যাগ করা ভাল 
মনে করছি না। এখন আমি আপনার কাছে এক ওসাক বা দুই ওসাক খাদ্য 
ধার চাই। কাব ইবনু আশরাফ বলল, ধার তো পাবে তবে কিছু বন্ধক 
রাখ । মুহাম্মাদ ইবনু মাসলামাহ (রাঃ) বললেন, কি জিনিস আপনি বন্ধক 
চান? সে বলল, তোমাদের স্ত্রীদেরকে বন্ধক রাখ । মুহাম্মাদ ইবনু মাসলামাহ 
বললেন, আপনি আরবের একজন সুদর্শন ব্যক্তি। আপনার নিকট কিভাবে 
আমাদের স্ত্রীদেরকে বন্ধক রাখব? তখন সে বলল, তাহলে তোমাদের সন্ত 
1নদেরকে বন্ধক রাখ । তিনি বললেন, আমাদের পুত্র সন্তানদেরকে আপনার 
নিকট কি করে বন্ধক রাখি? তাদেরকে এ বলে সমালোচনা করা হবে যে, 
মাত্র এক ওসাক বা দুই ওসাকের বিনিময়ে বন্ধক রাখা হয়েছে। এটা তো 
আমাদের জন্য খুব লজ্জাজনক বিষয় । তবে আমরা আপনার নিকট অস্ত্রশস্ত্র 
বন্ধক রাখতে পারি। শেষে তিনি (মুহাম্মাদ ইবনু মাসলামাহ) তার কাছে 
আবার যাওয়ার ওয়াদা করে চলে আসলেন। 

এরপর তিনি কা'ব ইবনু আশরাফের দুধ ভাই আবু নায়েলাকে সঙ্গে করে 
রাতের বেলা তার নিকট গেলেন। কাব তাদেরকে দুর্গের মধ্যে ডেকে নিল 
এবং সে নিজে উপর তলা থেকে নিচে নেমে আসার জন্য প্রস্তুত হ'ল। 
তখন তার স্ত্রী বলল, এ সময় তুমি কোথায় যাচ্ছ? সে বলল, এই তো 


মুহাম্মাদ ইবনু মাসলামাহ এবং আমার ভাই আৰু নায়েলা এসেছে। “আমর 
ব্যতীত বর্ণনাকারীগণ বলেন যে, কাবের স্ত্রী বলল, আমি তো এমনই 
একটি ডাক শুতে পাচ্ছি যার থেকে রক্তের ফৌটা ঝরছে বলে আমার মনে 
হচ্ছে । কা'ব ইবনু আশরাফ বলল, মুহাম্মাদ ইবনু মাসলামাহ এবং দুধ ভাই 
আবু নায়েলা অপরিচিত কোন লোক তো নয়)। ভদ্র মানুষকে রাতের বেলা 
বর্শা বিদ্ধ করার জন্য ডাকলে তার যাওয়া উচিত। (বর্ণনাকারী বলেন) 
মুহাম্মাদ ইবনু মাসলামাহ (রাঃ) সঙ্গে আরো দুই ব্যক্তিকে নিয়ে সেখানে 
গেলেন। সুফইয়ানকে জিজ্ঞেস করা হয়েছিল যে, ‘আমর কি তাদের 
দু'জনের নাম উল্লেখ করেছিলেন? উত্তরে সুফইয়ান বললেন, একজনের নাম 
উল্লেখ করেছিলেন । ‘আমর বর্ণনা করেন যে, তিনি আরো দু'জন মানুষ 
সঙ্গে করে নিয়ে গিয়েছিলেন এবং তিনি বলেছিলেন, যখন সে (কাব ইবনু 
আশরাফ) আসবে । “আমর ব্যতীত অন্যান্য রাবীগণ (মুহাম্মাদ ইবনু 
মাসলামার সাথীদের সম্পর্কে) বলেছেন যে, তোরা হ'লেন) আবু আবস্‌ 
ইবনু জাবর, হারিছ ইবনু আওস এবং আব্বাদ ইবনু বিশর। ‘আমর 
বলেছেন, তিনি অপর দুই লোককে সঙ্গে করে নিয়ে এসেছিলেন এবং 
তাদেরকে বলেছিলেন, যখন সে আসবে তখন আমি তার মাথার চুল ধরে 
শুঁকতে থাকব । যখন তোমরা আমাকে দেখবে যে, খুব শক্তভাবে আমি তার 
মাথা আকড়িয়ে ধরেছি, তখন তোমরা তরবারি দ্বারা তাকে আঘাত করবে। 
তিনি (মুহাম্মাদ ইবনু মাসলামাহ) একবার বলেছিলেন যে, আমি 
তোমাদেরকেও শুকাব। সে (কাব) চাদর নিয়ে নীচে নেমে আসলে তার 
শরীর থেকে সুঘাণ বের হচ্ছিল। তখন মুহাম্মাদ ইবনু মাসলামাহ (রাঃ) 
বললেন, আজকের মত এতো উত্তম সুগন্ধি আমি আর কখনো দেখিনি । 
“আমর ব্যতীত অন্যান্য রাবীগণ বর্ণনা করেছেন যে, কা‘ব বলল, আমার 
নিকট আরবের সন্ত্রান্ত ও মর্ধাদাসম্পন্ন সুগন্ধী ব্যবহারকারী মহিলা আছে। 
“আমর বলেন, মুহাম্মাদ ইবনু মাসলামাহ (রাঃ) বললেন, আমাকে আপনার 
মাথা শুঁকতে অনুমতি দেবেন কি? সে বলল, হ্যা । এরপর তিনি তার মাথা 
শুঁকলেন এবং এরপর তার সাথীদেরকে শুকালেন। তারপর তিনি আবার 
বললেন, “আমাকে আবার শুঁকবার অনুমতি দেবেন কি? সে বলল, হ্যা । 
এরপর তিনি তাকে কাবু করে ধরে সাথীদেরকে বললেন, তোমরা তাকে 
হত্যা কর। তারা তাকে হত্যা করলেন। এরপর নবী (ছাঃ)-এর নিকট এসে 
এ খবর দিলেন। 


[বুখারী হা/৪০৩৭ 'মাগাযী' অধ্যায়, ‘কা'ব ইবনু আশরাফের হত্যা’ অনুচ্ছেদ, মুসলিম হা/১৮০১] 


শিক্ষা : 
১. রাসূল (ছাঃ)-এর প্রতি ভালবাসা ব্যতীত মুমিন হওয়া যাবে না। 
২. পরিকল্পনা বাস্তবায়নের জন্য কার্যকর পদক্ষেপ গ্রহণ করতে হবে । 


পাহাড়ের গুহায় আটকে পড়া তিন যুবক 

একবার তিনজন লোক পথ চলছিল, এমন সময় তারা বৃষ্টিতে আক্রান্ত 
হ'ল । অতঃপর তারা এক পাহাড়ের গুহায় আশ্রয় নিল। হঠাৎ পাহাড় হ’তে 
এক খণ্ড পাথর পড়ে তাদের গুহার মুখ বন্ধ হয়ে গেল। তখন তারা একে 
অপরকে বলল, নিজেদের কৃত কিছু সৎকাজের কথা চিন্তা করে বের কর, যা 
আল্লাহ্‌র সন্তুষ্টির জন্য তোমরা করেছ এবং তার মাধ্যমে আল্লাহ্‌র নিকট 
দো'আ কর। তাহ'লে হয়ত আল্লাহ তোমাদের উপর হ*তে পাথরটি সরিয়ে 
দিবেন। তাদের একজন বলতে লাগল, হে আল্লাহ! আমার আব্বা-আম্মা 
খুব বৃদ্ধ ছিলেন এবং আমার ছোট ছোট সন্তানও ছিল। আমি তাদের ভরণ- 
পোষণের জন্য পশু পালন করতাম । সন্ধ্যায় যখন আমি বাড়ি ফিরতাম 
তখন দুধ দোহন করতাম এবং আমার সন্তানদের আগে আমার আব্বা- 
আম্মাকে পান করাতাম। একদিন আমার ফিরতে দেরী হয় এবং সন্ধ্যা 
হওয়ার আগে আসতে পারলাম না। এসে দেখি তারা ঘুমিয়ে পড়েছেন। 
আমি দুধ দোহন করলাম, যেমন প্রতিদিন দোহন করি। তারপর আমি 
তাদের শিয়রে (দুধ নিয়ে) দাড়িয়ে রইলাম । তাদেরকে জাগানো আমি 
পসন্দ করিনি এবং তাদের আগে আমার বাচ্চাদেরকে পান করানোও সঙ্গত 
মনে করিনি । অথচ বাচ্চাগুলো দুধের জন্য আমার পায়ের কাছে পড়ে 
কান্নাকাটি করছিল। এভাবে ভোর হয়ে গেল। হে আল্লাহ! আপনি জানেন 
আমি যদি শুধু আপনার সন্তুষ্টির জন্যই এ কাজটি করে থাকি তবে আপনি 
আমাদের হ'তে পাথরটা খানিক সরিয়ে দিন, যাতে আমরা আসমানটা 
দেখতে পাই। তখন আল্লাহ পাথরটাকে একটু সরিয়ে দিলেন এবং তারা 
আসমান দেখতে পেল । 

দ্বিতীয় ব্যক্তি বলল, হে আল্লাহ! আমার এক চাচাতো বোন ছিল । পুরুষরা 
যেমন মহিলাদেরকে ভালবাসে, আমি তাকে তার চেয়েও অধিক 
ভালবাসতাম। একদিন আমি তার কাছে চেয়ে বসলাম (অর্থাৎ খারাপ কাজ 


করতে চাইলাম) । কিন্ত তা দৈঅস্বীকারকরল বে নব সা আরি ভর জন্য 
একশ’ দিনার নিয়ে আসি । পরে চেষ্টা করে আমি তা যোগাড় করলাম (এবং 
তার কাছে এলাম)। যখন আমি তার দু'পায়ের মাঝে বসলাম (অর্থাৎ 
সম্ভোগ করতে তৈরী হলাম) তখন সে বলল, হে আল্লাহ্‌র বান্দা! আল্লাহকে 
ভয় কর। অন্যায়ভাবে মোহর (পর্দা) ছিড়ে দিয়ো না। (অর্থাৎ আমার 
সতীত্ব নষ্ট করো না)। তখন আমি দাড়িয়ে গেলাম । হে আল্লাহ! আপনি 
জানেন আমি যদি শুধু আপনার সন্তুষ্টির জন্য এ কাজটি করে থাকি, তবে 
আপনি আমাদের জন্য পাথরটা সরিয়ে দিন । তখন পাথরটা কিছুটা সরে গেল। 


তৃতীয় ব্যক্তি বলল, হে আল্লাহ! আমি এক ‘ফারাক’ চাউলের বিনিময়ে 
একজন শ্রমিক নিযুক্ত করেছিলাম । যখন সে তার কাজ শেষ করল আমাকে 
বলল, আমার পাওনা দিয়ে দাও। আমি তাকে তার পাওনা দিতে গেলে সে 
তা নিল না। আমি তা দিয়ে কৃষি কাজ করতে লাগলাম এবং এর দ্বারা 
অনেক গরু ও তার রাখাল জমা করলাম। বেশ কিছু দিন পর সে আমার 
কাছে আসল এবং বলল, আল্লাহকে ভয় কর (আমার মজুরী দাও)। আমি 
বললাম, এই সব গরু ও রাখাল নিয়ে নাও। সে বলল, আল্লাহকে ভয় কর, 
আমার সাথে ঠাট্টা কর না। আমি বললাম, আমি তোমার সাথে ঠাট্টা করছি 
না, এগুলো নিয়ে নাও। তখন সে তা নিয়ে গেল। হে আল্লাহ! আপনি 
জানেন, যদি আমি আপনার সন্তুষ্টি লাভের জন্য এ কাজটি করে থাকি, তবে 
পাথরের বাকীটুকু সরিয়ে দিন। তখন আল্লাহ পাথরটাকে সরিয়ে দিলেন। 
(আব্দুল্লাহ ইবনু ওমর (রাঃ) হ'তে বর্ণিত, বুখারী হা/২৩৩৩, চাষাবাদ" অধ্যায়, 
অনুচ্ছেদ-১৩; মুসলিম হা/২৭৪৩, মিশকাত হা/৪৯৩৮)। 

শিক্ষা : 

১. বান্দা সুখে-দুঃখে সর্বদা আল্লাহকে ডাকবে । 

২. বিপদাপদের সময় আল্লাহকে ব্যতীত কোন মৃত ব্যক্তি বা অন্য কাউকে 
ডাকা শিরকে আকবর বা বড় শিরক। 

৩. সৎ আমলকে অসীলা হিসাবে গ্রহণ করতে হবে। 

৪. পিতা-মাতার প্রতি সদ্যবহার করতে হবে এবং স্ত্রী ও সন্তানদের উপর 
তাদেরকে প্রাধান্য দিতে হবে । 

৫. শ্রমিককে তার ন্যায্য পাওনা প্রদান করতে হবে । 


রাসূল (ছাঃ) একবার দশ ব্যক্তিকে গোয়েন্দা হিসাবে সংবাদ সংগ্রহের জন্য 
পাঠালেন এবং আছিম ইবনু ছাবিত আনছারীকে তাদের নেতা নিযুক্ত করেন, 
যিনি আছিম ইবনু ওমর ইবনুল খাত্বীবের নানা ছিলেন। তারা রওনা 
করলেন, যখন তারা উসফান ও মক্কার মাঝে ‘হাদআত’ নামক স্থানে 
পৌছেন, তখন হুযায়েল গোত্রের একটি প্রশাখা- যাদেরকে লেহইয়ান বলা 
হয়, তাদের নিকট তাদের ব্যাপারে আলোচনা করা হয়। তারা প্রায় দু'শত 
তীরন্দাজকে তাদের পিছু ধাওয়ার জন্য পাঠান। এরা তাদের পদচিহ্ন দেখে 
চলতে থাকে । ছাহাবীগণ মদীনা হতে সঙ্গে নিয়ে আসা খেজুর যেখানে 
বসে খেয়েছিলেন, অবশেষে এরা সে স্থানের সন্ধান পেয়ে গেল। তখন এরা 
বলল, এগুলো ইয়াছরিবের (মদীনা) খেজুর । অতঃপর এরা তাদের পদচিহ্ন 
দেখে চলতে লাগল । যখন আছিম ও তার সাথীগণ এদের দেখলেন, তখন 
তারা একটি উঁচু স্থানে আশ্রয় গ্রহণ করলেন। আর কাফিররা তাদের ঘিরে 
ফেলল এবং তাদেরকে বলতে লাগল, তোমরা অবতরণ কর ও স্বেচ্ছায় 
বন্দীত্ব বরণ কর। আমরা তোমাদের প্রতিশ্রুতি দিচ্ছি যে, তোমাদের মধ্য 
হ'তে কাউকে আমরা হত্যা করব না। তখন গোয়েন্দা দলের নেতা আছিম 
ইবনু ছাবিত (রাঃ) বললেন, “আল্লাহ্‌র কসম! আমি তো আজ কাফিরদের 
নিরাপত্তায় অবতরণ করব না। হে আল্লাহ! আমাদের পক্ষ থেকে আপনার 
নবীকে সংবাদ পৌছিয়ে দিন ৷’ অবশেষে কাফিররা তীর নিক্ষেপ করতে শুরু 
করল । আর তারা আছিম (রাঃ) সহ সাত জনকে শহীদ করল। 

অতঃপর অবশিষ্ট তিনজন খুবাইব আনছারী, যায়দ ইবনু দাছিনা (রাঃ) ও 
অপর একজন তাদের দেয়া প্রতিশ্রুতি ও অঙ্গীকারের উপর নির্ভর করে 
তাদের নিকট অবতরণ করলেন। যখন কাফিররা তাদেরকে আয়ত্বে নিয়ে 
নিল, তখন তারা তাদের ধনুকের রশি খুলে ফেলে তাদেরকে বেঁধে ফেলল । 
তখন তৃতীয় জন বলে উঠলেন, “গোড়াতেই বিশ্বাসঘাতকতা! আল্লাহ্‌র 
কসম! আমি তোমাদের সঙ্গে যাব না, যারা শহীদ হয়েছেন আমি তাদেরই 
পদাঙ্ক অনুসরণ করব’ । ফলে তারা তাকে টেনে-হিচড়ে তাদের সাথে নিয়ে 
যাওয়ার চেষ্টা করল। কিন্ত তিনি যেতে অস্বীকার করলে কাফিররা তাকে 
শহীদ করে ফেলে এবং খুবাইব ও ইবনু দাছিনাকে নিয়ে চলে যায়। 


এটা বদর যুদ্ধের পরের কথা । তখন খুবাইবকে হারিছ ইবনু “আমিরের 
পুত্ৰগণ ক্রয় করে নেয়। আর বদর যুদ্ধের দিন খুবাইব (রাঃ) হারিছ ইবনু 
“আমিরকে হত্যা করেছিলেন । খুবাইব (রাঃ) কিছু দিন তাদের নিকট বন্দী 
থাকেন। ইবনু শিহাব (রহঃ) বলেন, আমাকে ওবায়দুল্লাহ ইবনু ইয়া 
অবহিত করেছেন, তাকে হারিছের কন্যা জানিয়েছে যে, যখন হারিছের 
পুত্রগণ খুবাইব (রাঃ)-কে শহীদ করার সর্বসম্মত সিদ্ধান্ত নিল, তখন তিনি 
তার কাছ থেকে ক্ষৌরকার্য সম্পন্ন করার উদ্দেশ্যে একটা ক্ষুর ধার 
চাইলেন । তখন হারিছের কন্যা তাকে একখানা ক্ষুর ধার দিল। সে সময় 
ঘটনাক্রমে আমার এক ছেলে আমার অজ্ঞাতে খুবাইবের নিকট চলে গেলে 
তিনি তাকে ধরেন এবং আমি দেখলাম যে, আমার ছেলে খুবাইবের উরুর 
উপর বসে রয়েছে এবং খুবাইবের হাতে রয়েছে ক্ষুর। আমি খুব ভয় পেয়ে 
গেলাম। খুবাইৰ আমার চেহারা দেখে তা বুঝতে পারলেন। তখন তিনি 
বললেন, তুমি কি এ ভয় করছ যে, আমি এ শিশুটিকে হত্যা করে ফেলব? 
কখনো আমি তা করব না। আল্লাহ্‌র কসম! আমি খুবাইবের মত উত্তম বন্দী 
কখনো দেখিনি। আল্লাহ্‌র শপথ! আমি একদা দেখলাম, তিনি লোহার 
শিকলে আবদ্ধ অবস্থায় ছড়া হ'তে আঙ্গুর খাচ্ছেন, যা তার হাতেই ছিল। 
অথচ এ সময় মক্কায় কোন ফলই পাওয়া যাচ্ছিল না। হারিছের কন্যা 
বলতো, এ তো ছিল আল্লাহ তাআলার পক্ষ হ'তে প্রদত্ত জীবিকা, যা তিনি 
খুবাইবকে দান করেছেন। অতঃপর তারা খুবাইবকে শহীদ করার উদ্দেশ্যে 
হারামের নিকট হ'তে হিল্লের দিকে নিয়ে বেরিয়ে পড়ল, তখন খুবাইব 
(রাঃ) তাদেরকে বললেন, আমাকে দু'রাক'আত ছালাত আদায় করতে 
দাও। তারা তাকে সে অনুমতি দিল। তিনি দু'রাক'আত ছালাত আদায় 
করে নিলেন। অতঃপর তিনি বললেন, “তোমরা যদি ধারণা না করতে যে, 
আমি মৃত্যুর ভয়ে ভীত হয়ে পড়েছি তবে আমি ছালাতকে দীর্ঘ করতাম । হে 
আল্লাহ! তাদেরকে এক এক করে ধ্বংস করুন ৷’ (অতঃপর তিনি এ কবিতা 
দু'টি আবৃত্তি করলেন) 
22055226528 

‘আমি কোন কিছুরই পরোয়া করিনা যখন আমি মুসলিম হিসাবে নিহত হই । 
আল্লাহ্‌র রাহে যেভাবেই আমাকে পর্যদুস্ত করা হউক, তা কেবল আল্লাহ্র 


জন্যই করা হচ্ছে তিনি ইচ্ছা করলে আমার বিচ্ছিন্ন অদ সমুহে বরকত দান 
করবেন’ । 


অবশেষে হারিছের পুত্র তাকে শহীদ করে ফেলে। বস্তুত যে মুসলিম 
ব্যক্তিকে বন্দী অবস্থায় শহীদ করা হয় তার জন্য দু'রাক'আত ছালাত 
আদায়ের এ রীতি খুবাইব (রাঃ)-ই প্রবর্তন করে গেছেন। যেদিন আছিম 
(রাঃ) শাহাদতবরণ করেছিলেন, সেদিন আল্লাহ তা'আলা তার দো'আ কবুল 
করেছিলেন। সেদিনই আল্লাহ্‌র রাসূল (ছাঃ) তার ছাহাবীগণকে তাদের 
সংবাদ ও তাদের উপর যা যা আপতিত হয়েছিল সবই অবহিত 
করেছিলেন । আর যখন কুরাইশ কাফিরদেরকে এ সংবাদ পৌছানো হয় যে, 
আছিম (রাঃ)-কে শহীদ করা হয়েছে তখন তারা তার কাছে এক লোককে 
পাঠায়, যাতে সে ব্যক্তি তার লাশ হ'তে কিছু অংশ কেটে নিয়ে আসে, যেন 
তারা তা দেখে চিনতে পারে। কারণ বদর যুদ্ধের দিন আছিম (রাঃ) 
কুরাইশদের এক নেতৃস্থানীয় ব্যক্তিকে হত্যা করেছিলেন। আছিমের লাশের 
(রক্ষার জন্য) মৌমাছির ঝাঁক প্রেরিত হ'ল, যারা তার দেহ আবৃত করে 
রেখে তাদের ষড়যন্ত্র হ'তে হেফাযত করল । ফলে তারা তার শরীর হ'তে 
এক খণ্ড গোশতও কেটে নিতে পারেনি । 

[আবু হুরায়রা (রাঃ) থেকে বর্ণিত, বুখারী হা/৩০৪৫ ‘জিহাদ ও সিয়ার* অধ্যায়, 
অনুচ্ছেদ-১৭০, আহমাদ হা/৭৯১৫] 

শিক্ষা : 

১. সর্বদা নেতার অধীনে সংঘবদ্ধ জীবন যাপন করতে হবে। 

২. ওয়াদা ভঙ্গ করা কাফির-মুশরিকদের চিরাচরিত অভ্যাস । 

৩. নারী ও শিশুর প্রতি ইসলামের সহমর্মিতা সীমাহীন। এজন্য যুদ্ধের 
ময়দানেও তাদেরকে আক্রমণ করতে নিষেধ করা হয়েছে। 

৪. শাহাদাত মুমিনের কাঙ্খিত লক্ষ্য । 


তওবার অপূর্ব নিদর্শন 
একদা মা'য়িয বিন মালিক (রাঃ) রাসূলুল্লাহ (ছাঃ)-এর নিকট এসে 
বললেন, “হে আল্লাহ্র রাসূল! আমাকে পবিত্র করুন” । তিনি বললেন, “ধিক 
তোমাকে! তুমি চলে যাও । আল্লাহ্‌র কাছে ক্ষমা চাও এবং তওবা কর’ । 
বর্ণনাকারী বলেন, তিনি চলে গেলেন এবং সামান্য একটু দূরে গিয়ে পুনরায় 


ফিরে আসলেন এবং আবারও বললেন, “হে আল্লাহ্র রাসুল! আমাকে পবিত্র 
করুন’ ৷ রাসূলুল্লাহ (ছাঃ) এবারও তাকে পূর্বের ন্যায় বললেন। এভাবে 
তিনি যখন চতুর্থ বার এসে বললেন, তখন রাসূলুল্লাহ (ছাঃ)-জিজ্ঞেস 
করলেন, ‘আমি তোমাকে কোন্‌ জিনিস হ'তে পবিত্র করব’? তিনি বললেন, 
‘যেনা হ'তে'। তার কথা শুনে রাসূলুল্লাহ (ছাঃ) (ছাহাবীগণকে) জিজ্ঞেস 
করলেন, “এ লোকটি কি পাগল’? লোকেরা বলল, “না, সে পাগল নয়” । 
তিনি আবার বললেন, “লোকটি কি মদ পান করেছে’? তৎক্ষণাৎ এক ব্যক্তি 
দাড়িয়ে তার মুখ শুকে তার মুখ হ'তে মদের কোন গন্ধ পেল না। 


অতঃপর তিনি তাকে জিজ্ঞেস করলেন, “তুমি কি সত্যিই যেনা করেছ’? সে 
বলল, "হ্যা" । এরপর তিনি রজমের নির্দেশ দিলেন, তখন তাকে রজম করা 
হ'ল। এ ঘটনার দু'তিন দিন পর রাসূলুল্লাহ (ছাঃ) (ছাহাবীগণের নিকট) 
এসে বললেন, “তোমরা মায়িয বিন মালিকের জন্য ক্ষমা প্রার্থনা কর। 
বর্ণনাকারী বলেন, তখন ছাহাবীগণ বললেন, আল্লাহ মা*য়িয বিন মালিককে 
ক্ষমা করুন। এরপর রাসূল (ছাঃ) বললেন, ‘সে এমন তওবা করেছে, যদি 
তা সমস্ত উম্মতের মধ্যে বিতরণ করে দেওয়া হয়, তবে তা সকলের জন্য 
যথেষ্ট হবে’ । 

এরপর আযদ বংশের গামেদী গোত্রীয় এক মহিলা এসে বলল, “হে আল্লাহ্র 
রাসূল! আমাকে পবিত্র করুন” তিনি বললেন, ‘ধিক তোমাকে! তুমি চলে 
যাও। আল্লাহ্‌র কাছে ক্ষমা চাও এবং তওবা কর’ তখন মহিলাটি বলল, 
“আপনি মাঁয়িয বিন মালিককে যেভাবে ফিরিয়ে দিয়েছেন, আমাকেও কি 
সেভাবে ফিরিয়ে দিতে চান? আমার গর্ভের এই সন্তান যেনার’। তিনি 
জিজ্ঞেস করলেন, “তুমি কি (সত্যই অন্তঃসত্তা)? মহিলাটি বলল, হ্যা। তখন 
তিনি বললেন, “যাও, তোমার পেটের বাচ্চা প্রসব হওয়া পর্যন্ত অপেক্ষা 
কর'। বর্ণনাকারী বলেন, “আনছারী এক লোক মহিলাটির সন্তান হওয়া 
পর্যন্ত তাকে নিজের তত্ত্বাবধানে নিয়ে গেলেন। সন্তান প্রসব হওয়ার পর এ 
লোকটি রাসূলুল্লাহ (ছাঃ)-এর খেদমতে এসে বলল, গামেদী মহিলাটি সন্ত 
ন প্রসব করেছে। এবার তিনি (ছাঃ) বললেন, ‘এ শিশু বাচ্চাটিকে রেখে 
আমরা মহিলাটিকে রজম (পাথর মেরে হত্যা) করতে পারি না”। কারণ 
তাকে দুধ পান করানোর মতো কেউ নেই। এ সময় জনৈক আনছারী 
দাড়িয়ে বলল, “হে আল্লাহ্‌র রাসূল! আমি তার দুধ খাওয়ানোর ব্যবস্থা 
করব’ রাবী বলেন, তখন তিনি তাকে রজম করলেন । 


অন্য এক বর্ণনায় আছে, রাসূলুল্লাহ ছোট) মহিলাটিকে বললেন, ‘তুমি চলে 
যাও এবং সন্তান প্রসব হওয়া পর্যন্ত অপেক্ষা কর’ । অতঃপর সন্তান প্রসবের 
পর যখন সে আসল, তখন তিনি বললেন, ‘আবার চলে যাও এবং তাকে 
দুধ পান করাও এবং দুধ ছাড়ানো পর্যন্ত অপেক্ষা কর’ পরে যখন বাচ্চাটির 
দুধ খাওয়া বন্ধ হয়, তখন মহিলাটি বাচ্চার হাতে এক খণ্ড রুটির টুকরা 
দিয়ে তাকে সাথে নিয়ে রাসূলুল্লাহ (ছাঃ)-এর খেদমতে হাযির হ’ল । এবার 
মহিলাটি এসে বলল, ‘হে আল্লাহ্র নবী! এই দেখুন আমি তাকে দুধ 
ছাড়িয়েছি, এমনকি সে নিজে হাতে খানাও খেতে পারে” । তখন রাসূলুল্লাহ 
(ছাঃ) বাচ্চাটিকে একজন মুসলমানের হাতে তুলে দিলেন। পরে মহিলাটির 
জন্য গর্ত খোড়ার নির্দেশ দিলেন। তার জন্য বক্ষ পর্যন্ত গর্ত খনন করা 
হ'ল। এরপর জনগণকে নির্দেশ দিলেন, তারা মহিলাটিকে রজম করল । 
খালিদ বিন ওয়ালীদ (রাঃ) সম্মুখে অগ্রসর হয়ে তার মাথায় এক খণ্ড পাথর 
নিক্ষেপ করলে রক্ত ছিটে এসে তার মুখমগ্ডলের উপর পড়ল । তখন তিনি 
মহিলাটিকে গাল-মন্দ করলেন । তা শুনে রাসূলুল্লাহ (ছাঃ) বললেন ‘থাম হে 
খালেদ! যার হাতে আমার জীবন তার কসম করে বলছি, এই মহিলা এমন 
তওবা করেছে, যদি রাজস্ব আদায়ে কারচুপিকারী ব্যক্তিও এমন তওবা 
করত, তাহ'লে তাকেও ক্ষমা করা হ'ত'। অতঃপর তিনি এ মহিলার 
জানাযার ছালাত আদায়ের আদেশ দিলেন এবং নিজে তার জানাযা 
পড়লেন । অতঃপর তাকে দাফন করা হ'ল। 


অন্য বর্ণনায় এসেছে, রাসুলুল্লাহ (ছাঃ) তার জানাযা পড়লে ওমর (রাঃ) 
বললেন, হে আল্লাহ্‌র নবী! আপনি তার জানাযা পড়লেন? অথচ সে যেনা 
করেছে? জবাবে রাসূলুল্লাহ (ছাঃ) বললেন, “এ মহিলা এমন তওবা করেছে 
যে, তা সত্তর জন মদীনাবাসীর মধ্যে বন্টন করে দিলেও যথেষ্ট হয়ে যেত। 
তুমি কি এর চাইতে উত্তম কোন তওবা পাবে, যে ব্যক্তি স্রেফ আল্লাহ্‌র 
সন্তুষ্টির জন্য নিজের জীবন উৎসর্গ করেছে?’ । 


[বুরায়দাহ (রাঃ) থেকে বর্ণিত, মুসলিম হা/১৬৯৫-৯৬, মিশকাত হা/৩৫৬২ 'দওবিধি' অধ্যায়] | 
শিক্ষা : 


বান্দার গোনাহ মাফের অন্যতম মাধ্যম হ'ল তওবা । সে এর মাধ্যমে পৃত- 
পবিত্র হয়ে মহান আল্লাহ্‌র প্রিয়ভাজন হতে পারে। 


১1718 
কর্ষ চাইলে কর্ষদাতা বলল, কয়েকজন লোক নিয়ে আস, আমি তাদেরকে 
সাক্ষী রাখব। গ্রহীতা বলল, “আল্লাহই সাক্ষী হিসাবে যথেষ্ট । কর্ষদাতা 
পুনরায় বলল, তবে একজন যামিনদার উপস্থিত কর! সে বলল, “আল্লাহই 
যামিনদার হিসাবে যথেষ্ট'। তখন কর্ষদাতা বলল, তুমি ঠিকই বলেছ। 
তারপর সে নির্ধারিত সময়ে পরিশোধের শর্তে তাকে এক হাযার স্বর্ণমুদ্বা 
ধার দিল। অতঃপর সে (গ্রহীতা) সমুদ্রযাত্রা করল এবং তার (ব্যবসায়িক) 
প্রয়োজন পূরণ করল। পরিশোধের সময় ঘনিয়ে আসলে সে যানবাহন 
খুজতে লাগল, যাতে নির্ধারিত সময়ে কর্ধদাতার নিকট এসে পৌছতে 
পারে। কিন্তু সে কোন যানবাহন পেল না। তখন সে এক টুকরো কাঠ নিয়ে 
তা ছিদ্র করল এবং কর্ষদাতার নামে একখানা চিঠি ও এক হাযার দীনার ওর 
মধ্যে পুরে ছিদ্রটি বন্ধ করে দিল। তারপর এ কাষ্ঠখণুটা সমুদ্র তীরে নিয়ে 
গিয়ে বলল, “হে আল্লাহ! তুমি তো জান, আমি অমুকের নিকট এক হাযার 
স্বর্ণমুদ্রা কর্ষ চাইলে সে আমার কাছ থেকে যামিনদার চেয়েছিল । আমি 
বলেছিলাম, আল্লাহই যামিনদার হিসাবে যথেষ্ট । এতে সে রাষী হয়ে যায় 
(এবং আমাকে ধার দেয়)। তারপর সে আমার কাছে সাক্ষী চেয়েছিল, আমি 
বলেছিলাম, সাক্ষী হিসাবে আল্লাহই যথেষ্ট । তাতে সে রাযী হয়ে যায়। 
আমি তার প্রাপ্য তার নিকট পৌছে দেওয়ার উদ্দেশ্যে যানবাহনের জন্য 
যথাসাধ্য চেষ্টা করলাম, কিন্ত পেলাম না। আমি এ এক হাযার স্বর্ণমুদ্রা 
তোমার নিকট আমানত রাখছি। এই বলে সে কাষ্ঠখণুটা সমুদ্ববক্ষে নিক্ষেপ 
করল । তৎক্ষণাৎ তা সমুদ্রের মধ্যে ভেসে চলে গেল। অতঃপর লোকটি 
ফিরে গেল এবং নিজের শহরে যাওয়ার জন্য যানবাহন খুঁজতে লাগল। 


ওদিকে কর্ষদাতা (নির্ধারিত দিনে) এ আশায় সমুদ্বতীরে গেল যে, হয়তবা 
খণগ্রহীতা তার পাওনা টাকা নিয়ে কোন নৌযানে চড়ে এসে পড়েছে। 
ঘটনাক্রমে এ কাষ্ঠখণ্ডটা তার নযরে পড়ল, যার ভিতরে স্বর্ণমুদ্রা ছিল। সে 
তা পরিবারের জ্বালানির জন্য বাড়ী নিয়ে গেল। যখন কাঠের টুকরাটা 
চিরল, তখন এ স্বর্ণমুদ্রা ও চিঠিটা পেয়ে গেল। কিছুদিন পর খণগ্রহীতা 
এক হাযার স্বর্ণমুদ্রা নিয়ে (পাওনাদারের নিকট) এসে হাযির হ'ল। সে 
বলল, আল্লাহ্‌র কসম! আমি তোমার প্রাপ্য) মাল যথাসময়ে পৌছে 
দেওয়ার উদ্দেশ্যে যানবাহনের খোজে সর্বদা চেষ্টিত ছিলাম । কিন্তু যে 


জাহবটিতে করে আমি এখন এসেছি এর আনে জার কোন জাহাযই পাইনি 
(তাই সময়মত আসতে পারলাম না)। কর্ষদাতা বললেন, তুমি কি আমার 
নিকট কিছু পাঠিয়েছিলে? খণগ্রহীতা বলল, আমি তো তোমাকে বললামই 
যে, এর আগে আর কোন জাহাযই পাইনি । অতঃপর খণদাতা বলল, 
আল্লাহ পাক আমার নিকট তা পৌছিয়েছেন, যা তুমি পত্রসহ কাষ্ঠখণ্ডে 
পাঠিয়েছিলে। কাজেই এক হাযার স্বর্ণমুদ্রী নিয়ে আনন্দচিত্তে ফিরে যাও 
[আবূ হুরায়রা (রাঃ) হ'তে বর্ণিত, ছহীহ বুখারী হা/২২৯১, যামিন হওয়া’ অধ্যায়, 
অনুচ্ছেদ-১]। 
শিক্ষা: 
১. সর্বদা আল্লাহ্‌র উপর অবিচল বিশ্বাস ও আস্থা প্রকৃত মুমিনের অন্যতম গুণ । 
২. বিনা সুদে 'করযে হাসানা' বা উত্তম খণ প্রদানের বহুগুণ প্রতিদান 
রয়েছে (বাকারাহ ২৪৫)। 
৩. নির্দিষ্ট সময়ে খণ পরিশোধের জন্য ঝণগ্রহীতা যথাসাধ্য চেষ্টা করবেন। 
৪. খণ পরিশোধের সদিচ্ছা থাকলে আল্লাহ পাক তার ব্যবস্থা করে দেন। 


সোনাভর্তি কলস 


এক লোক অপর লোক হ'তে একখণ্ড জমি ক্রয় করেছিল । ক্রেতা খরীদকৃত 
জমিতে একটা স্বর্ণভর্তি কলস পেল । ক্রেতা বিক্রেতাকে বলল, আমার কাছ 
থেকে তোমার খণ নিয়ে নাও। কারণ আমি জমি ক্রয় করেছি, স্বর্ণ ক্রয় 
করিনি । জমিওয়ালা বলল, আমি জমি এবং এতে যা কিছু আছে সবই 
তোমার নিকট বিক্রি করে দিয়েছি। অতঃপর তারা উভয়েই অপর এক 
লোকের কাছে এর মীমাংসা চাইল । মীমাংসাকারী বললেন, তোমাদের কি 
ছেলে-মেয়ে আছে? একজন বলল, আমার একটি ছেলে আছে। অন্য 
লোকটি বলল, আমার একটি মেয়ে আছে। মীমাংসাকারী বললেন, তোমার 
মেয়েকে তার ছেলের সঙ্গে বিবাহ দাও আর প্রাপ্ত স্বর্ণের মধ্যে কিছু তাদের 
বিবাহে ব্যয় কর এবং বাকী অংশ তাদেরকে দিয়ে দাও । 

[আবু হুরায়রা (রাঃ) হ'তে বর্ণিত, বুখারী হা/৩৪৭২ নবীদের কাহিনী” অধ্যায়, 
অনুচ্ছেদ-৫৪, মুসলিম হা/১৭২১। 

শিক্ষা : 

১. আমানতদারিতা মুমিন চরিত্রের অন্যতম বৈশিষ্ট্য । 

২. অন্যের জিনিসে লোভ করা সঙ্গত নয় । 


৩. হালাল পথে জীবিকা অন্বেষণের চেষ্টা করতে ET 
করতে হবে। 
৪. বিচারককে প্রজ্ঞা ও দূরদর্শিতার অধিকারী হ'তে হবে। 


কা'ব বিন মালিক (রাঃ)-এর তওবা 

আব্দুর রহমান বিন আব্দুল্লাহ বিন কাব বিন মালিক (রাঃ) থেকে বর্ণিত, 
কাব বিন মালিকের পুত্রদের মধ্যে আব্দুল্লাহ তার পিতা কা'ব (রাঃ) অন্ধ 
হয়ে যাওয়ার পর তার সাহায্যকারী ও পৎপ্রদর্শনকারী ছিলেন। আব্দুল্লাহ 
বলেন, ‘আমি কা'ব বিন মালিককে তার তাবুক যুদ্ধে পেছনে থেকে যাওয়ার 
ঘটনা বর্ণনা করতে শুনেছি'। কাব (রাঃ) বলেন, “রাসূলুল্লাহ (ছাঃ) 
যতগুলো যুদ্ধ করেছেন, তার মধ্যে তাবুক ও বদর ছাড়া আর কোন যুদ্ধেই 
আমি অনুপস্থিত থাকিনি। তবে বদর যুদ্ধে যারা পেছনে থেকে গিয়েছিলেন, 
তাদের কাউকে তিনি ভ€সনা করেননি । কারণ রাসূলুল্লাহ (ছাঃ) শুধুমাত্র 
একটি কুরাইশ কাফেলার সন্ধানে বের হয়েছিলেন । অবশেষে আল্লাহ 
তা'আলা তাদের ও শত্রদের মাঝে অঘোষিত এ যুদ্ধ সংঘটিত করেন। আর 
আকাবার রাতে আমি রাসূলুল্লাহ (ছাঃ)-এর সঙ্গে ছিলাম। তিনি তখন 
ইসলামের উপর দৃঢ়ভাবে কায়েম থাকার জন্য আমাদের কাছ থেকে শপথ 
গ্রহণ করেন। তাই আমি আকাবার বায়'আতের চেয়ে বদরের যুদ্ধকে অধিক 
গুরুতৃপূর্ণ মনে করতাম না। যদিও মানুষের মাঝে আকাবার ঘটনা অপেক্ষা 
বদর যুদ্ধ অধিক প্রসিদ্ধ ছিল। 

যাহোক আমার ঘটনা এই যে, আমি যখন তাবুকের যুদ্ধে অনুপস্থিত ছিলাম, 
সে সময়ের চেয়ে অন্য কোন সময়েই আমি অধিক শক্তিশালী ও সচ্ছল 
ছিলাম না। আল্লাহ্‌র কসম! ইতিপূর্বে আমার কাছে কখনো একসাথে দু'টো 
সওয়ারী ছিল না। অথচ এ যুদ্ধের সময় (যুদ্ধের পূর্বে) আমি তা সংগ্ৰহ 
করেছিলাম । আর রাসূলুল্লাহ (ছাঃ) যখনই কোন যুদ্ধের ইচ্ছা করতেন, 
তখন (যাতে শক্ররা বুঝতে না পারে) সেজন্য বিপরীত পন্থা অবলম্বন 
করতেন। কিন্ত এ যুদ্ধের সময় যখন আসল, তখন ছিল ভীষণ গরম । পথ 
ছিল দীর্ঘ এবং স্থান ছিল বিশাল মরুভূমি । আর শত্রুর সংখ্যাও ছিল অনেক 
বেশি। কাজেই রাসূলুল্লাহ (ছাঃ) যেদিকে যাত্রা করবেন, তা বলে দিলেন। 
যাতে তারা তাদের যুদ্ধের সরঞ্জামাদি সংগ্রহ করতে সক্ষম হন। তখন তার 


সাথে বিপুলসংখ্যক মুসলমান ছিলেন। তবে তাদের নাম কোন রেজিস্ট্রারে 
লিপিবদ্ধ ছিল না। 

কাব (রাঃ) বলেন, ফলে যদি কেউ যুদ্ধে না যাওয়ার ইচ্ছা পোষণ করত, 
তাহ'লে সহজেই তা করতে পারত, যতক্ষণ না তার বিষয়ে অহি নাযিল 
হয়। রাসূলুল্লাহ ছোঃ) এমন এক সময় এ অভিযান শুরু করেছিলেন, যখন 
ফলমূল পাকার ও গাছের ছায়ায় বিশ্রাম নেয়ার সময় ছিল। রাসূল (ছাঃ) 
এবং তার সাথে সকল মুসলমান যুদ্ধের প্রস্ততি নিচ্ছিলেন । আমিও প্রত্যহ 
সকালে তাদের সাথে যুদ্ধের প্রস্তুতি গ্রহণ করতে থাকি । কিন্ত ফিরে এসে 
কোন সিদ্ধান্ত নিতে পারিনি । শুধু মনে মনে বলতাম, আমি তো যে কোন 
সময় প্রস্তুত হওয়ার ক্ষমতা রাখি । এভাবে দ্বিধা-দ্বন্দের মধ্যে আমার সময় 
কেটে যেতে লাগল । পক্ষান্তরে লোকেরা পুরোদমে প্রস্তুতি নিয়ে ফেলল । 


একদিন সকালে রাসূলুল্লাহ (ছাঃ) মুসলমানদের নিয়ে রওয়ানা দিলেন। 
অথচ তখনো আমি কোন প্রকার প্রস্তুতি নেইনি। মনে মনে ভাবলাম, 
“দু'এক দিন পরে প্রস্তুতি নিয়েও তাদের সঙ্গে মিলিত হ'তে পারব’ । তারা চলে 
যাওয়ার পর একদা আমি মসজিদে গেলাম এবং প্রস্তুতি নেওয়ার পরিকল্পনা 
করলাম কিন্তু সিদ্ধান্তহীনভাবে ফিরে আসলাম । পরদিন সকালে যাওয়ার 
নিয়ত করলাম, কিন্ত কোন সিদ্ধান্ত না নিয়েই ফিরে আসলাম । আমার এ 
দোদুল্যমনতার মাঝে মুসলিম সেনারা দ্রুত চলছিলেন এবং বহুদূর চলে 
গেলেন। আর আমি রওনা দিয়ে তাদের ধরে ফেলার ইচ্ছা পোষণ করতে 
থাকলাম । আফসোস! আমি যদি এমনটি করে ফেলতাম (তাহ'লে ভালই 
হ'ত)! কিন্তু তা আমার ভাগ্যে ছিল না। রাসূলুল্লাহ (ছাঃ)-এর চলে যাওয়ার 
পর আমি যখন বাইরে বের হ'তাম, তখন পথে-ঘাটে মুনাফিকদেরকে 
অথবা দুর্বল হওয়ার কারণে আল্লাহ যাদেরকে অক্ষম করে দিয়েছেন, 
তাদেরকে ছাড়া অন্য কাউকে দেখতে পেতাম না। আর এটা আমাকে চিন্ত 
ন্বিত করে তুলত। 

রাসূলুল্লাহ (ছাঃ) তাবুকে পৌছার আগে পর্যন্ত আমার কথা জিজ্ঞেস করলেন 
না, তবে তাবুকে পৌছে যখন তিনি সবাইকে নিয়ে বসলেন, তখন জিজ্ঞেস 
করলেন, “কাবের কি হ’ল’? বনী সালামার একজন ব্যক্তি বললেন, “হে 
আল্লাহ্‌র রাসূল (ছাঃ)! তার বসন-ভূষণ ও অহংকারই তাকে বাধা দিয়েছে’ । 
মু‘আয বিন জাবাল (রাঃ) বললেন, “তুমি নিতান্তই বাজে কথা বললে । 
আল্লাহ্র কসম! হে আল্লাহ্‌র রাসূল (ছাঃ)! আমরা তার ব্যাপারে ভাল বৈ 
আর কিছুই জানি না’ এতদশ্রবণে রাসূলুল্লাহ (ছাঃ) চুপ করে থাকলেন । 


কা'ব বিন মালিক (রাঃ) বলেন, যখন রাসূলুল্লাহ ছাঃ)-এর প্রত্যাবর্তন 
সম্পর্কে অবহিত হ'লাম, তখন আমি ভীষণ চিন্তিত হয়ে পড়লাম । ভাবতে 
লাগলাম, কোন মিথ্যা তালবাহানা করা যায় কি-না? যার মাধ্যমে 
আগামীকাল আমি তার ক্রোধ থেকে বাচতে পারি । এ ব্যাপারে পরিবারের 
কিছু বিচক্ষণ ব্যক্তির পরামর্শও চেয়েছিলাম ৷ কিন্তু যখন বলা হ'ল যে, 
রাসূলুল্লাহ (ছাঃ) মদীনার একেবারে নিকটে এসে পৌছে গেছেন, তখন 
আমার মন থেকে বাতিল ধ্যান-ধারণা বিদুরিত হয়ে গেল। আমি নিশ্চিত 
হয়ে গেলাম যে, তার নিকট মিথ্যা বলে আমি মুক্তি পাব না। সুতরাং সত্য 
বলার জন্য দৃঢ়প্রত্যয়ী হ'লাম । 


সকালে রাসূলুল্লাহ (ছাঃ) মদীনায় পৌছে গেলেন। আর তার নিয়ম ছিল 
যখনই তিনি সফর থেকে ফিরে আসতেন, প্রথমে মসজিদে যেতেন এবং 
সেখানে দু'রাক'আত ছালাত আদায় করতেন। তারপর লোকদের সাথে 
সাক্ষাৎ করার জন্য বসে যেতেন। যখন তিনি ছালাত শেষ করে (মসজিদে 
নববীতে) বসে গেলেন, তখন তাবৃক যুদ্ধ থেকে পিছিয়ে থাকা লোকেরা 
আসতে লাগল । তারা হলফ করে নিজেদের ওযর পেশ করতে লাগল। 
এদের সংখ্যা ছিল আশির উর্ধ্বে । বাহ্যিক অবস্থার বিচারে রাসূলুল্লাহ (ছাঃ) 
তাদের ওষর কবুল করতঃ তাদের কাছ থেকে পুনরায় বায়'আত নিয়ে 
তাদের মাগফিরাতের জন্য দো'আ করলেন এবং তাদের মনের গোপন 
বিষয় আল্লাহ্‌র নিকট সোপর্দ করলেন । 


কাব (রাঃ) বলেন, ‘আমিও আসলাম তার কাছে । আমি সালাম দিতেই 
তিনি বিরাগমিশ্রিত মুচকি হেসে বললেন, “এস এস'। আমি গিয়ে তার 
সামনে বসে পড়লাম। অতঃপর তিনি আমাকে জিজ্ঞেস করলেন, “কি 
কারণে তুমি পিছনে পড়ে থাকলে? তুমি কি যুদ্ধে যাওয়ার জন্য বাহন ক্রয় 
করনি’? আমি বললাম হ্যা, ক্রয় করেছি'। আরো বললাম, “আল্লাহ্‌র কসম! 
যদি আমি আপনার সামনে না বসে দুনিয়ার অন্য কোন লোকের সামনে 
বসতাম, তাহ'লে আমি নিশ্চিত যে, যে কোন ওযর পেশ করে তার 
ক্রোধকে নির্বাপিত করতে পারতাম । আর আমি তর্কে পটু । কিন্তু আল্লাহ্‌র 
শপথ! আমি জানি, আজ যদি আপনার কাছে মিথ্যা বলে আপনাকে খুশী 
দিবেন। আর যদি আজ আপনার সাথে সত্য কথা বলে যাই, তাতে আপনি 
নাখোশ হ'লেও আল্লাহ্‌র ক্ষমা লাভের আশা করা যায়। আল্লাহ্র কসম! 


আমার কোন ওষর ছিল নাঁ। আল্লাহ্র কসম? আমি যখন (অর্থাৎ তাবুক 
যুদ্ধে) আপনাদের থেকে পিছনে থেকে যাই, তখনকার মত আর কোন সময় 
আমি ততটা শক্তি-সামর্্যের ও সচ্ছলতার অধিকারী ছিলাম না” । একথা 
শুনে রাসূলুল্লাহ (ছাঃ) বললেন, ‘যদি আসলে এরূপ হয়, তবে কা'ব সত্য 
বলেছে। ঠিক আছে, চলে যাও, দেখ আল্লাহ তোমার ব্যাপারে কি ফায়ছালা 
দেন? । 

আমি উঠে পড়লাম । বনী সালামার কিছু লোক আমাকে অনুসরণ করতে 
লাগল । তারা আমাকে বলল, আল্লাহ্র কসম! ইতিপূর্বে তুমি কোন পাপ 
করেছ বলে তো আমরা জানি না। পেছনে থেকে যাওয়া অন্যান্য লোকদের 
মত তুমি রাসূলুল্লাহ (ছাঃ)-এর নিকট একটা বাহানা পেশ করতে পারলে 
না? তাহ'লে রাসূলুল্লাহ (ছাঃ)-এর ক্ষমা প্রার্থনাই তোমার পাপ মোচনের 
জন্য যথেষ্ট হয়ে যেত। তারা আমাকে এমনভাবে তিরস্কার করতে লাগল 
যে, একপর্যায়ে আমি রাসূলুল্লাহ (ছাঃ)-এর কাছে ফিরে গিয়ে আমার প্রথম 
কথাটিকে মিথ্যা প্রতিপন্ন করার মনস্থ করলাম । অতঃপর তাদেরকে জিজ্ঞেস 
করলাম, “আচ্ছা আমার মতো নিজের ভুল স্বীকার করেছে এমন আর 
কাউকেও কি তোমরা সেখানে দেখেছ’? তারা জবাব দিল, হ্যা, আরো 
দু'জন লোককে আমরা দেখেছি, যারা তোমার মত একই কথা বলেছে। 
আর তাদেরকেও তোমার মতো সেই একই কথা বলা হয়েছে। আমি 
জিজ্ঞেস করলাম, তারা কারা? লোকেরা জবাব দিল, তারা দু'জন হচ্ছেন 
মুরারাহ বিন রাবী আল-‘আমরী এবং হিলাল বিন উমাইয়া আল-ওয়াকেফী । 
তারা আমার কাছে এমন দু'জন সৎ লোকের কথা বললেন, ধারা বদর যুদ্ধে 
অংশগ্রহণ করেছিলেন এবং আদর্শস্থানীয় ছিলেন। তাদের দু'জনের কথা 
শুনে আমি চলতে শুরু করলাম । 

এদিকে রাসূলুল্লাহ (ছাঃ) পেছনে থেকে যাওয়া লোকদের মধ্য থেকে 
আমাদের এ তিনজনের সাথে কথা বলা সমস্ত মুসলমানের জন্য নিষিদ্ধ 
ঘোষণা করে দিয়েছেন। কাজেই লোকেরা আমাদেরকে এড়িয়ে চলতে 
লাগল এবং আমাদের প্রতি তাদের আচরণ পরিবর্তন করে ফেলল। 
অবস্থাদৃষ্টে মনে হ'তে লাগল যে, চিরচেনা দুনিয়া যেন অচেনা হয়ে গেছে। 
এ অবস্থায় আমরা ৫০ রাত অতিবাহিত করলাম । আমার সাথীছয় নীরব 
হয়ে ঘরের মধ্যে বসে গেলেন এবং কান্নাকাটি করতে লাগলেন । তবে আমি 
ছিলাম খুব শক্তিশালী ও ধৈর্যশীল যুবক। তাই আমি বাইরে বের হয়ে 


মুসলমানদের সাথে ছালাতে যৌগ দিতাম এবং বাজারে 'ুরীষিরী করভাম। 
কিন্ত কেউ আমার সাথে কথা বলত না। আমি রাসুলুল্লাহ (ছাঃ)-এর কাছে 
আসতাম । তিনি যখন ছালাতের পর মজলিসে বসতেন, আমি তাকে সালাম 
নড়ল, কি নড়ল না? তারপর আমি তার সন্নিকটে ছালাত আদায় করতাম। 
আমি আড়চোখে লুকিয়ে লুকিয়ে তাকে দেখতাম । কাজেই দেখতে পেতাম 
যে, যখন আমি ছালাতে মশগুল থাকি, তখন তিনি আমার দিকে তাকিয়ে 
থাকেন। আবার আমি যখন তার দিকে দৃষ্টি দিতাম, তখন তিনি মুখ 
ফিরিয়ে নিতেন। এভাবে আমার প্রতি লোকদের কঠোরতা ও এড়িয়ে চলা 
দীর্ঘদিন ধরে চলতে থাকল । 


একদিন আমার চাচাত ভাই আবু ববাতাদাহ্র বাগানের প্রাচীর টপকে তার 
কাছে আসলাম । সে ছিল আমার কাছে সবচেয়ে প্রিয় । আমি তাকে সালাম 
দিলাম। কিন্তু আল্লাহ্র কসম! সে আমার সালামের জবাব দিল না। আমি 
তাকে বললাম, হে আবু ক্বাতাদাহ! আল্লাহ্‌র দোহায় দিয়ে তোমাকে 
জিজ্ঞেস করি, তুমি কি জান না, আমি আল্লাহ ও তার রাসূল (ছাঃ)-কে 
ভালবাসি? সে চুপ করে থাকল । আমি আবার আল্লাহ্র নামে কসম করে 
তাকে এ প্রশ্ন করলাম। এবারও সে চুপ করে থাকল । আমি তৃতীয়বার 
তাকে একই প্রশ্ন করলাম । এবার সে জবাব দিল, '€এ ব্যাপারে) আল্লাহ ও 
তার রাসূলই ভাল জানেন" । (এতদশ্রবণে) আমার দু'চোখ বেয়ে অশ্রু 
গড়িয়ে পড়তে লাগল । অতঃপর প্রাচীর টপকে পুনরায় ফিরে এলাম । 
কা'ব বলেন, ইত্যবসরে একদিন আমি মদীনার বাজারে হাটছিলাম। 
সিরিয়ার একজন খৃষ্টান কৃষক মদীনার বাজারে খাদ্যশস্য বিক্রি করতে 
এসেছিল। সে লোকদেরকে জিজ্ঞেস করছিল, কে আমাকে কাব বিন 
মালিকের ঠিকানা বলে দিতে পারে? তখন লোকেরা তাকে ইশারা করে 
দেখিয়ে দিল। সে আমার কাছে এসে গাস্সানের রাজার একটি চিঠি আমার 
হাতে অর্পণ করল। তাতে লেখা ছিল, “পর সমাচার এই যে, আমি জানতে 
পেরেছি আপনার সাথী আপনার উপর যুলুম করেছেন। অথচ আল্লাহ 
আপনাকে লাঞ্চনা ও অবমাননাকর অবস্থায় রাখেননি। আপনি আমাদের 
এখানে চলে আসুন । আমরা আপনাকে সাহায্য-সহযোগিতা করব" । চিঠিটা 
পড়ে আমি বললাম, এটাও আর একটি পরীক্ষা । কাজেই আমি চুলা খুঁজে 
চিঠিটা আগুনে জ্বালিয়ে দিলাম । 


এভাবে 22 দিনের অক 82 িন অভিবাইভ হরে দিনা মন জম 
আমার কাছে রাসূলুল্লাহ (ছাঃ)-এর একজন দূত এসে বললেন, রাসূল (ছাঃ) 
তোমাকে তোমার স্ত্রী থেকে পৃথক থাকার নির্দেশ দিয়েছেন । আমি বললাম, 
আমি কি তাকে তালাক দিব, না কি করব? তিনি বললেন, না, তালাক দিবে 
না। বরং তার থেকে পৃথক থাকবে এবং তার কাছে ঘেষবে না। আমার 
অন্য দু'জন সাথীর কাছেও এ মর্মে দূত পাঠানো হ'ল। আমি আমার স্ত্রীকে 
বললাম, তুমি তোমার পরিবারের কাছে চলে যাও । আর আল্লাহ আমার এ 
ব্যাপারে কোন ফায়ছালা না দেওয়া পর্যন্ত তাদের সাথে অবস্থান কর। 
কাব (রাঃ) বলেন, হিলাল বিন উমাইয়ার স্ত্রী রাসূল (ছাঃ)-এর কাছে এসে 
বললেন, হে আল্লাহ্র রাসূল (ছাঃ)! হিলাল বিন উমাইয়া অতিশয় বৃদ্ধ । 
তার কোন সেবক নেই। যদি আমি তার সেবা করি, তবে কি আপনি 
অপসন্দ করবেন? তিনি জবাব দিলেন, না, তবে সে যেন তোমার কাছে না 
ঘেষে। তিনি বললেন, আল্লাহ্র কসম! তার মধ্যে এ কাজের প্রতি 
উৎসাহবোধ-ই নেই। আল্লাহ্র কসম! যেদিন থেকে এ ঘটনা ঘটেছে সেদিন 
থেকে অদ্যাবধি সে কীদছে। 


কাব (রাঃ) বলেন, আমাকেও আমার পরিবারের কেউ কেউ বলল, তুমিও 
তোমার স্ত্রীর ব্যাপারে রাসূল (ছাঃ)-এর কাছ থেকে অনুমতি নিয়ে এস, 
যাতে সে তোমার সেবা করতে পারে, যেমন হিলাল বিন উমাইয়ার স্ত্রী তার 
স্বামীর সেবা করার ব্যাপারে অনুমতি নিয়ে এসেছে । আমি বললাম, 
আল্লাহ্র কসম! আমি রাসূল (ছাঃ)-এর কাছে কোন অনুমতি আনতে যাব 
না। জানি না যখন আমি এ ব্যাপারে অনুমতি চাইব, তখন রাসূলুল্লাহ (ছাঃ) 
কি বলবেন। কারণ আমি একজন যুবক। এভাবে আরো দশদিন 
অতিবাহিত হয়ে গেল। রাসূলুল্লাহ (ছাঃ) আমাদের সাথে কথাবার্তা বন্ধ 
করে দেওয়ার পর পঞ্চাশতম রাত্রিটিও অতিক্রম করল। এদিন সকালে 
ফজরের ছালাত আদায় করলাম এবং আমাদের এক ঘরের ছাদে 
বসেছিলাম, যে অবস্থার ব্যাপারে আল্লাহ বর্ণনা করেছেন । মনে হচ্ছিল, 
জীবন ধারণ আমার জন্য দুঃসাধ্য হয়ে পড়েছে এবং পৃথিবী যেন তার সমস্ত 
বিস্তীর্ণতা সত্তেও আমার জন্য অত্যন্ত সংকীর্ণ হয়ে পড়েছে। এমন সময় 
আমি সাল" (4.4) পর্বতের উপর উচ্চৈঃস্বরে চীৎকারকারী একজনের শব্দ 
শুনতে পেলাম। সে চীৎকার করে বলছে, হে কাব বিন মালিক! সুসংবাদ 
গ্রহণ কর! 


কাব বলেন, আমি “আল্লাহ্র দরবারে সিজদায় “পড়ে গেলাম । আমি 
অনুধাবন করতে পারলাম যে, এবার সংকট কেটে গেছে। রাসূলুল্লাহ (ছাঃ) 
ফজরের ছালাতের পর ঘোষণা করে দিয়েছিলেন যে, আল্লাহ আমাদের 
তওবা কবুল করেছেন। কাজেই লোকেরা আমার ও আমার অপর দু'জন 
সাথীর কাছে সুসংবাদ দেওয়ার জন্য আসতে লাগল । একজন তো ঘোড়ায় 
চড়ে এক দৌড়ে আমার কাছে আসলেন এবং আসলাম গোত্রের এক ব্যক্তি 
দৌড়িয়ে পাহাড়ে উঠলেন। তার কথা অশ্বারোহীর চেয়েও দ্রুততর হ'ল। 
যার শব্দ আমি শুনেছিলাম সে যখন আমার কাছে সুসংবাদ প্রদান করতে 
আসল, তখন সুসংবাদ দেয়ার প্রতিদান স্বরূপ আমার পোশাক জোড়া খুলে 
তাকে পরিয়ে দিলাম । আল্লাহ্‌র কসম! তখন আমার কাছে এ পোশাক 
জোড়া ছাড়া আর কোন কাপড় ছিল না । তারপর আমি এক জোড়া 
পোষাক ধার করে নিলাম এবং তা পরিধান করে রাসূল (ছাঃ)-এর সাথে 
সাক্ষাতের নিমিত্তে বের হলাম । পথে দলে দলে লোকজন আমার সাথে 
সাক্ষাৎ করছিল এবং তওবা কবুল হওয়ার জন্য তারা আমাকে মুবারকবাদ 
জানাচ্ছিল। তারা বলছিল, তোমার তওবা কবুল করে আল্লাহ তোমাকে যে 
পুরম্কৃত করেছেন, এজন্য তোমাকে মুবারকবাদ। কা'ব (রাঃ) বলেন, 
এভাবে আমি মসজিদে প্রবেশ করলাম । সেখানে রাসূলুল্লাহ (ছাঃ) লোকজন 
পরিবেষ্টিত হয়ে বসেছিলেন । তালহা বিন ওবায়দুল্লাহ (রাঃ) আমাকে দেখে 
দৌড়ে এসে মুছাফাহা করলেন এবং ধন্যবাদ জ্ঞাপন করলেন। আল্লাহ্র 
কমস! মুহাজিরদের মধ্য থেকে সে ব্যতীত অন্য কেউ এভাবে এসে 
আমাকে ধন্যবাদ জানায়নি । আমি কোনদিন তার অনুগ্রহ ভুলব না। 

কা'ব (রাঃ) বলেন, তারপর আমি রাসুলুল্লাহ ছছোঃ)-কে সালাম দিলাম। 
তখন খুশীতে তার চেহারা উজ্জ্বল হয়ে উঠেছিল । রাসূল (ছাঃ) বললেন, 
(হে কাব)! তোমার মা তোমাকে জন্মের পর থেকে আজ পর্যন্ত অতিক্রান্ত 
দিনগুলোর মধ্যে সবচেয়ে ভাল দিনের সুসংবাদ গ্রহণ কর! কা'ব বলেন, 
আমি বললাম, হে আল্লাহ্‌র রাসূল (ছাঃ)! এ (ক্ষমা) আপনার পক্ষ থেকে, 
না আল্লাহ্‌র পক্ষ থেকে? তিনি বললেন, না, এ তো আল্লাহ্র পক্ষ থেকে । 
রাসূলুল্লাহ (ছাঃ) যখন খুশী হ'তেন, তখন তার চেহারা এক ফালি চাদের 
মত উজ্জ্বল হয়ে উঠত । আমরা চেহারা দেখে তার খুশী বুঝতে পারলাম। 
তারপর আমি তার সামনে বসে বললাম, হে আল্লাহ্‌র রাসূল (ছাঃ)! আমার 
তওবা কবুলের জন্য শুকরিয়া স্বরূপ আমি আমার সমস্ত ধন-সম্পদ আল্লাহ 


ও রাসূলের “পথে ছাদাক্ করে দিতে চাই? রাসূলুল্লাহ (ছোট বললেন, 
তোমার সম্পদের কিছু অংশ নিজের জন্য রেখে দাও। তাতে তোমার 
কল্যাণ হবে। আমি বললাম, তাহ'লে আমি শুধু খায়বারের অংশটুকুই 
আমার জন্য রাখলাম । তারপর আমি বললাম, হে আল্লাহ্‌র রাসূল! আল্লাহ্‌ 
এবার সত্য কথা বলার কারণে আমাকে মুক্তি দিয়েছেন। কাজেই আমার এ 
তওবা কবুল হওয়ার কারণে আমি জীবনের অবশিষ্ট দিনগুলোতে সত্য 
কথাই বলতে থাকব । আল্লাহ্র কসম! আমি জানি না, রাসুলুল্লাহ (ছাঃ)-এর 
কাছে সত্য কথা বলার কারণে সেদিন থেকে আজ পর্যন্ত আল্লাহ আমার 
প্রতি যে মেহেরবানী করেছেন, তেমনটি আর কোন মুসলমানের উপর 
করেছেন কি-না । আর রাসূল (ছাঃ)-কে যেদিন থেকে এ কথা বলেছি, 
সেদিন থেকে সজ্ঞানে মিথ্যা কথা বলিনি। জীবনের অবশিষ্ট দিনগুলোতে 
আল্লাহ আমাকে মিথ্যা থেকে বাচাবেন বলে আশা করি। আর আল্লাহ 
রাসূলুল্লাহ (ছাঃ)-এর উপর নিম্নোক্ত আয়াত নাযিল করেছেন, “আল্লাহ 
অবশ্যই অনুগহপরায়ণ হ'লেন নবীর প্রতি এবং মুহাজির ও আনছারদের 
প্রতি যারা তার অনুসরণ করেছিল সংকটকালে- এমনকি যখন তাদের এ 
দিলেন। তিনি তো তাদের প্রতি দয়ার, পরম দয়ালু । এবং তিনি ক্ষমা 
করলেন অপর তিনজনকেও, যাদের সম্পর্কে সিদ্ধান্ত স্থগিত রাখা হয়েছিল, 
যে পর্যন্ত না পৃথিবী বিস্তৃত হওয়া সত্ত্বেও তাদের জন্য তা সংকুচিত হয়েছিল 
এবং তাদের জীবন তাদের জন্য দুর্বিষহ হয়েছিল এবং তারা উপলব্ধি 
করেছিল যা, আল্লাহ ব্যতীত কোন আশ্রয়স্থল নেই, তার দিকে প্রত্যাবর্তন 
ব্যতীত, পরে তিনি তাদের তওবা কবুল করলেন যাতে তারা তওবায় স্থির 
থাকে। নিশ্চয়ই আল্লাহ ক্ষমাশীল ও পরম দয়ালু । হে মুমিনগণ! তোমরা 
আল্লাহকে ভয় কর এবং সত্যবাদীদের অন্তর্ভূক্ত হও’ (তওবা ১১৭-১১৯)। 


আল্লাহ্‌র কসম! ইসলাম গ্রহণ করার পর এর চাইতে উৎকৃষ্ট আর কোন 
অনুগ্রহ আল্লাহ আমার উপর করেননি যে, রাসূল (ছাঃ)-এর সামনে সত্য 
বলার তাওফীকৃ দান করে আমাকে ধ্বংসের হাত থেকে রক্ষা করা হয়েছে। 
অন্যথা অন্যান্য মিথ্যাবাদীদের মত আমিও ধ্বংস হয়ে যেতাম । কারণ অহি 
যখন নাযিল হচ্ছিল (অর্থাৎ রাসূল (ছাঃ)-এর জীবদ্দশায়), সে সময় যারা 
মিথ্যা বলেছিল তাদের সম্পর্কে আল্লাহ যে মারাত্মক কথা বলেছিলেন, তা 
আর কারো সম্পর্কে বলেননি । মহান আল্লাহ বলেছিলেন, “তোমরা তাদের 


নিকট ফিরে আসলে অচিরেই তারা আল্লাহ্র শপথ করবে যাতে তোমরা 
তাদের উপেক্ষা কর। সুতরাং তোমরা তাদেরকে উপেক্ষা করবে। তারা 
অপবিত্র এবং তাদের কৃতকর্মের ফলস্বরূপ জাহান্নাম তাদের আবাসস্থল | 
তারা তোমাদের নিকট শপথ করবে যাতে তোমরা তাদের প্রতি সন্তুষ্ট হও। 
তোমরা তাদের প্রতি তুষ্ট হ'লেও আল্লাহ তো সত্যত্যাগী সম্প্রদায়ের প্রতি 
তুষ্ট হবেন না’ (তওবা ৯৫-৯৬)। 
কাব (রাঃ) বলেন, আর আমরা তিনজন সেসব লোকদের থেকে আলাদা, 
যারা তাদের যুদ্ধে না যাওয়ার জন্য রাসূলুল্লাহ (ছাঃ)-এর কাছে মিথ্যা 
শপথ করেছিল এবং রাসূলুল্লাহ (ছাঃ) তাদের কথা মেনে নিয়ে তাদেরকে 
বায়‘আত করিয়েছিলেন এবং তাদের জন্য ক্ষমা প্রার্থনা করেছিলেন । কিন্তু 
আমাদের ব্যাপারটি তিনি ছেড়ে দিয়েছিলেন (আল্লাহ্‌র উপর) । শেষ পর্যন্ত 
আল্লাহ যে ব্যাপারে ফায়ছালা দিয়েছিলেন, সে ব্যাপারে তিনি বলেছিলেন, 
“সেই তিনজন, যারা পেছনে থেকে গিয়েছিল’ (তওবা ১১৮)। (অর্থাৎ আল্লাহ 
তাদেরকে মাফ করে দিয়েছিলেন) । যারা জেনে বুঝে জিহাদ থেকে পেছনে 
থেকে গিয়েছিল, তাদের কথা এখানে বলা হয়নি। বরং এখানে কেবল 
আমাদের (তিনজনের) কথা বলা হয়েছিল। আর যারা হলফ করেছিল ও 
ওযর পেশ করেছিল এবং তাদের ওযর রাসুল (ছাঃ) গ্রহণ করেছিলেন 
তাদের থেকে আমাদের ব্যাপারে ফায়ছালাটি পিছিয়ে দেয়া হয়েছিল । 
[ছহীহ বুখারী, হা/৪৪১৮ “মাগাযী’ অধ্যায়, “কার্ব বিন মালিকের ঘটনা’ অনুচ্ছেদ, 
মুসলিম হা/২৭৬৯, তওবা" অধ্যায়, অনুচ্ছেদ-৯] 
শিক্ষা : 
১. সত্য কথা বিপদ থেকে মুক্তি দেয় । 
২. কোন আনন্দের সংবাদে দিশেহারা না হয়ে আল্লাহ্র শুকরিয়া আদায় 
করা উচিৎ। 
৩. মুমিন ব্যক্তি তার কর্তব্য পালনে অবহেলা করলে ব্যথিত-মর্মাহত হয় । 
৪. মুমিন তার ভাইকে কখনো লাঞষ্িত-অপদস্থ-অপমানিত করবে না; বরং 
তার মান-সম্মান রক্ষায় সর্বদা সচেষ্ট থাকবে। 
৫. মুমিন ব্যক্তি কোন প্রলোভনে পড়ে তার ছ্বীন-ধর্মকে বিকিয়ে দিতে পারে না। 
৬. যদি মানুষ শয়তানী প্ররোচনায় পাপ করে ফেলে তাহ'লে সে তওবার 
মাধ্যমে আল্লাহ্‌র প্রিয় বান্দায় পরিণত হ'তে পারে। 


যমযম কুপ ও কা“বাঘর নির্মাণের ঘটনা 


হযরত সাঈদ বিন জুবায়ের (রাঃ) হ'তে বর্ণিত, তিনি হযরত ইবনে আব্বাস 
(রাঃ) থেকে বর্ণনা করেন, একদা হযরত ইবরাহীম (আঃ) শিশুপুত্র 
ইসমাঈল ও তার মা হাযেরাকে নিয়ে বের হলেন এমন অবস্থায় যে, 
হাযেরা তাকে দুধ পান করাতেন। অবশেষে যেখানে কাবাঘর অবস্থিত 
ইবরাহীম (আঃ) তাদের উভয়কে সেখানে নিয়ে এসে মসজিদের উঁচু অংশে 
যমযম কূপের উপর অবস্থিত একটি বিরাট গাছের নীচে রাখলেন । সে সময় 
মক্কায় ছিল না কোন জন-মানব, ছিল না কোন পানির ব্যবস্থা । তিনি একটি 
থলিতে খেজুর ও একটি মশকে সামান্য পানিসহ তাদেরকে সেখানে রেখে 
ফিরে চললেন। তখন ইসমাঈল (আঃ)-এর মা পিছনে চলতে লাগলেন 
এবং বললেন, ‘হে ইবরাহীম! এই উপত্যকায় আমাদের রেখে আপনি 
কোথায় যাচ্ছেন? এখানে না আছে কোন মানুষ, না আছে পানাহারের 
ব্যবস্থা” । তিনি এ কথাটি তাকে বার বার বলতে থাকলেন । ইবরাহীম (আঃ) 
তার কথায় কান না দিয়ে চলতেই থাকলেন। অতঃপর হযরত হাযেরা 
জানতে চাইলেন, “আল্লাহ কি আপনাকে এ কাজের নির্দেশ দিয়েছেন? তিনি 
বললেন, হ্যা" । তখন হাযেরা বললেন, “তাহ'লে আল্লাহ আমাদেরকে ধ্বংস 
করবেন না” । অতঃপর তিনি ফিরে আসলেন । আর ইবরাহীম (আঃ) সামনে 
চললেন। চলতে চলতে যখন তিনি গিরিপথের বাকে পৌছলেন, যেখান 
থেকে স্ত্রী-পুত্র তাকে দেখতে পাচ্ছে না। সে সময় তিনি কাবার দিকে মুখ 
করে দু'হাত তুলে এ দোআ করলেন, প্রভু হে! আমি আমার স্ত্রী ও পুত্রকে 
চাষাবাদহীন বিরান ভূমিতে তোমার সম্মানিত গৃহের সন্নিকটে রেখে 
গেলাম । যাতে তারা ছালাত আদায় করতে পারে । তুমি কিছু লোকের অন্ত 
রকে তাদের প্রতি আকৃষ্ট করে দাও এবং তাদেরকে ফলাদি দারা রূযী দান 
কর, যাতে তারা তোমার শুকরিয়া আদায় করতে পারে’ (ইবরাহীম ৩৭)। 

(এ দো‘আ করে ইবরাহীম (আঃ) চলে গেলেন) । আর ইসমাঈল (আঃ)- 
এর মা তাকে তার বুকের দুধ পান করাতেন আর নিজে সেই মশক থেকে 
পানি পান করতেন। অবশেষে মশকের পানি ফুরিয়ে গেলে তিনি পিপাসিত 
হ'লেন এবং তার শিশুপুত্রটিও পিপাসায় কাতর হয়ে পড়ল । তিনি শিশুটির 
দিকে দেখতে লাগলেন । তৃষ্ণায় তার বুক ধড়ফড় করছে অথবা বর্ণনাকারী 
বলেন, সে মাটিতে পড়ে ছটফট করছে। শিশুপুত্রের এ করুণ অবস্থার প্রতি 
তাকানো অসহনীয় হওয়ায় তিনি সরে গেলেন আর তার অবস্থানের 


নিকটবর্তী পর্বত “ছাফা? "কে কমান ভীর নিকটতম নর্ত হিসাবে সেলেনা? 

অতঃপর তিনি উপরে উঠে কাউকে খুঁজে পাওয়া যায় কি-না তা দেখতে 
লাগলেন । কাউকে না পেয়ে ছাফা পর্বত থেকে নেমে পড়লেন। এমনকি 
যখন তিনি নীচু ময়দান পর্যন্ত পৌঁছলেন, তখন তিনি তার কামিজের এক 
প্রান্ত তুলে ধরে একজন ক্লান্ত-শ্রান্ত মানুষের মতো ছুটে চললেন । অবশেষে 
ময়দান অতিক্রম করে “মারওয়া” পাহাড়ের নিকট এসে তার উপর উঠে 
দীড়ালেন। অতঃপর এদিকে সেদিকে তাকালেন, কাউকে দেখতে পান কি- 
না? কিন্ত কাউকেই দেখতে পেলেন না। এমনিভাবে সাতবার দৌড়াদৌড়ি 
করলেন। 


হযরত ইবনে আব্বাস (রাঃ) বলেন, নবী করীম (ছাঃ) বলেছেন, “এজন্যই 
মানুষ হজ্জ ও ওমরাহ্‌্র সময় উক্ত পাহাড়দ্বয়ের মধ্যে সাতবার সাঈ করে 
থাকে’ । এরপর তিনি যখন “মারওয়া” পাহাড়ে উঠলেন, তখন একটি শব্দ 
শুনতে পেলেন এবং তিনি নিজেকেই নিজে বললেন, একটু অপেক্ষা কর। 
তিনি একাগ্রচিত্তে মনোযোগ দিয়ে শুনে বললেন, “তুমি তো তোমার শব্দ 
শুনিয়েছ। তোমার কাছে কোন সাহায্যকারী থাকলে আমাকে সাহায্য কর’ । 
অতঃপর তিনি যমযমের নিকট একজন ফেরেশতা দেখতে পেলেন । যিনি 
নিজের পায়ের গোড়ালি বা ডানা দ্বারা মাটিতে আঘাত করলেন, আর অমনি 
মাটি ফেটে পানি বের হ'তে লাগল । তখন হাযেরা (আঃ) চারপাশে নিজ 
হাতে বাধ দিয়ে একে হাউযের ন্যায় করে দিলেন এবং কোষ দ্বারা মশকটি 
ভরে নিলেন । কিন্তু তখনও পানি উপচে উঠতে থাকল। 


হযরত ইবনে আব্বাস (রাঃ) বলেন, নবী করীম (ছাঃ) বলেছেন, 
“ইসমাঈলের মাকে আল্লাহ রহম করুন! যদি তিনি বাধ না দিয়ে বা কোষে 
ভরে পানি মশকে জমা না করে যমযমকে এভাবে ছেড়ে দিতেন, তবে উহা 
একটি কূপ না হয়ে প্রবাহমান ঝর্ণায় পরিণত হ'ত" । রাবী বলেন, অতঃপর 
তিনি পান করলেন এবং তার পুত্রকে দুধ পান করালেন । 


ফেরেশতা তাকে (হাযেরা) বললেন, “আপনি ধ্বংসের ভয় করবেন না। 
কারণ এখানে রয়েছে আল্লাহ্র ঘর । এ শিশুটি এবং তার পিতা দু'জনে 
মিলে এখানে ঘর নির্মাণ করবে এবং আল্লাহ তার আপনজনকে ধ্বংস 
করবেন না”। এ সময় আল্লাহ্‌র ঘরের স্থানটি যমীন থেকে টিলার মত উঁচু 
ছিল। বন্যা আসার ফলে তার ডানে বামে ভেঙ্গে যাচ্ছিল। এরপর হাযেরা 
এভাবেই এখানে দিন যাপন করতে থাকেন। 


অতঃপর এক সময় “জুরহুম” গোত্রের একদল লোক তাদের নিকট দিয়ে 
নামক উচু ভূমির পথ ধরে এদিকে আসছিল। তারা মক্কার নীচু ভূমিতে 
অবতরণ করল এবং একঝাক পাখিকে চক্রাকারে উড়তে দেখতে পেল । 
তখন তারা বলল, নিশ্চয় এ পাখিগুলো পানির উপর উড়ছে । আমরা এ 
ময়দানের পথ হয়ে বহুবার অতিক্রম করেছি। কিন্ত এখানে কোন পানি ছিল 
না। তখন তারা একজন কি দু'জন লোক সেখানে পাঠালো । তারা সেখানে 
গিয়েই পানি দেখতে পেল । তারা সেখান থেকে ফিরে এসে সকলকে পানির 
সংবাদ দিল। সংবাদ শুনে সবাই সেদিকে অগ্রসর হ'ল। রাবী বলেন, 
ইসমাঈল (আঃ)-এর মা পানির নিকট ছিলেন। তারা তাকে বলল, আমরা 
আপনার নিকটবর্তী স্থানে বসবাস করতে চাই। আপনি আমাদেরকে 
অনুমতি দিবেন কি? তিনি জবাব দিলেন, হ্যা । তবে, এ পানির উপর 
তোমাদের কোন অধিকার থাকবে না। তারা হ্যা বলে তাদের মত প্রকাশ 
করল। 

হযরত ইবনে আব্বাস রোঃ) বলেন, এ ঘটনা হযরত ইসমাঈল (আঃ)-এর 
মাকে মানুষের সাহচর্ষে থাকার সুযোগ করে দিল। অতঃপর তারা সেখানে 
বসতি স্থাপন করল এবং তাদের পরিবার-পরিজনের নিকটও সংবাদ 
পাঠাল। তারপর তারাও এসে তাদের সাথে বসবাস করতে লাগল। 
অবশেষে সেখানে তাদেরও কয়েকটি পরিবারের বসতি স্থাপিত হ'ল । আর 
ইসমাঈল (আঃ)ও যৌবনে উপনীত হলেন এবং তাদের কাছ থেকে আরবী 
ভাষা শিখলেন। যৌবনে পদার্পণ করে তিনি তাদের কাছে অধিক আকর্ষণীয় 
ও প্রিয়পাত্র হয়ে উঠলেন। অতঃপর যখন তিনি পূর্ণ যৌবন লাভ করলেন, 
তখন তারা তাদেরই একটি মেয়ের সাথে ইসমাঈল (আঃ)-এর বিবাহ 
দিলেন। ইতিমধ্যে হাযেরা মারা গেলেন। ইসমাঈলের বিবাহের পর 
ইবরাহীম (আঃ) তার পরিত্যক্ত পরিজনের অবস্থা দেখার জন্য এখানে 
আসলেন । কিন্ত তিনি ইসমাঈল (আঃ)-কে পেলেন না। তিনি ইসমাঈল 
(আঃ)-এর স্ত্রীর নিকট তার অবস্থান সম্পর্কে জানতে চাইলেন । পুত্রবধূ 
বলল, “তিনি আমাদের জীবিকার খোঁজে বেরিয়ে গেছেন। অতঃপর তিনি 
তাদের জীবিকা ও অবস্থা জানতে চাইলেন । তখন ইসমাঈলের স্ত্রী দুর্দশার 
অভিযোগ করে বলল, আমরা অতি দূরবস্থায়, অতি টানাটানি ও খুব কষ্টে 
আছি’ ৷ এ কথা শুনে ইবরাহীম (আঃ) বললেন, “তোমার স্বামী বাড়ী আসলে 


এরপর বহন হযরত ইসমাঈল (আই বাড়ী আসলেন তখন যেন তিনি 
কিছু আঁচ করতে পারলেন। তিনি বললেন, তোমার নিকট কোন ব্যক্তি 
এসেছিল কি? স্ত্রী বলল, হ্যা। আমাদের নিকট এরূপ একজন বৃদ্ধ 
এসেছিলেন এবং আমাকে আপনার সম্পর্কে জিজ্ঞেস করছিলেন। আমি 
তাকে আপনার খবর দেই। তিনি আমাদের জীবন-জীবিকা কিভাবে চলছে 
তা জিজ্ঞেস করেন। তখন আমি তাকে বলি, আমরা খুব কষ্টে ও অভাবে 
আছি। ইসমাঈল (আঃ) বললেন, তিনি কি তোমাকে কোন বিষয়ের অছিয়ত 
করেছেন? তিনি বললেন, হ্যা। তিনি তার সালাম আপনাকে দেয়ার নির্দেশ 
প্রদান করেছেন এবং বলেছেন, তোমার দরজার চৌকাঠ পরিবর্তন করে 
নিও। ইসমাঈল (আঃ) বললেন, “উনি আমার পিতা। তিনি আমাকে 
তোমাকে পৃথক করে দেওয়ার নির্দেশ দিয়েছেন। তুমি তোমার 
আপনজনদের কাছে চলে যাও’ । অতঃপর তিনি তাকে তালাক দিয়ে অপর 
একটি মেয়েকে বিবাহ করলেন। 

অতঃপর ইবরাহীম (আঃ) এদের থেকে আল্লাহ যতদিন চাইলেন ততদিন 
দূরে থাকলেন। অতঃপর তিনি আবার তাদের দেখতে আসলেন । এবারেও 
তিনি পুত্রকে দেখতে পেলেন না। পুত্রবধূকে তার পুত্র সম্পর্কে জিজ্ঞেস 
করলেন। তিনি উত্তর দিলেন, তিনি আমাদের জীবিকার খোঁজে বেরিয়ে 
পড়েছেন। এরপর ইবরাহীম (আঃ) বললেন, তোমরা কেমন আছ? অতঃপর 
তিনি তাদের জীবন যাপন ও অবস্থা সম্পর্কে জানতে চাইলেন । তিনি 
বললেন, আমরা ভাল ও সচ্ছল আছি এবং তিনি আল্লাহ্‌র প্রশংসা করলেন। 
ইবরাহীম (আঃ) জিজ্ঞেস করলেন, “তোমাদের প্রধান খাদ্য কি? সে বলল, 
গোশত ৷ তিনি আবার বললেন, “তোমাদের পানীয় কি? সে বলল, পানি। 
ইবরাহীম (আঃ) দো'আ করলেন, “হে আল্লাহ! তাদের গোশত ও পানিতে 
বরকত দিন। রাসুল (ছাঃ) বলেন, তাদের জন্য তখন শস্য ছিল না। যদি 
থাকত তাহলে তিনি তাতে বরকত দানের জন্য দো'আ করতেন। রাবী 
বলেন, মন্কা ব্যতীত অন্য কোথাও কেউ শুধু পানি ও গোশত দ্বারা জীবন 
ধারণ করতে পারে না। কেননা শুধু গোশত ও পানি জীবন যাপনের অনুকূল 
হ'তে পারে না। 

ইবরাহীম (আঃ) বললেন, “তোমার স্বামী ঘরে ফিরে আসলে আমার সালাম 
দিয়ে তার ঘরের চৌকাঠ ঠিক রাখার কথা বলবে'। অতঃপর ইসমাঈল 
(আঃ) বাড়ী এসে বললেন, তোমাদের নিকট কেউ এসেছিলেন কি? স্ত্রী 
বলল, হ্যা। একজন সুন্দর চেহারার বৃদ্ধ লোক এসেছিলেন এবং সে তার 


প্রশংসা করল, তিনি আমাকে আপনার ব্যাপারে জিজ্ঞেস করেছেন৷ আমি 
তাকে আপনার সংবাদ জানিয়েছি। অতঃপর তিনি আমার নিকট আমাদের 
জীবন যাপন সম্পর্কে জানতে চেয়েছেন। আমি তাকে জানিয়েছি যে, আমরা 
ভাল আছি। ইসমাঈল (আঃ) বললেন, তিনি কি তোমাকে কোন বিষয়ের 
অছিয়ত করে গেছেন? সে বলল, হ্যা। তিনি আপনার প্রতি সালাম জানিয়ে 
আপনাকে নির্দেশ দিয়েছেন যে, আপনি যেন আপনার ঘরের চৌকাঠ ঠিক 
রাখেন। ইসমাঈল (আঃ) বললেন, ইনি আমার পিতা, আর তুমি আমার 
ঘরের চৌকাঠ। তিনি আমাকে তোমাকে স্ত্রী হিসাবে বহাল রাখার নির্দেশ 
দিয়েছেন। 

আল্লাহ্‌র ইচ্ছায় হযরত ইবরাহীম (আঃ) বহুদিন পর এসে দেখেন তার পুত্র 
যমযম কূপের নিকটে একটি বড় গাছের নীচে বসে তীর মেরামত করছেন। 
পিতাকে দেখে তিনি দাড়িয়ে তার দিকে এগিয়ে গেলেন। অতঃপর পিতা 
ছেলের সাথে বা ছেলে পিতার সাথে সাক্ষাৎ হ'লে যেমন করে থাকে তারা 
উভয়ে তাই করলেন। অতঃপর ইবরাহীম (আঃ) বললেন, “হে ইসমাঈল! 
আল্লাহ আমাকে একটি বিষয়ে নির্দেশ দিয়েছেন । ইসমাঈল (আঃ) বললেন, 
আপনার প্রভু আপনাকে যে নির্দেশ দিয়েছেন তা পালন করুন। তিনি 
বললেন, তুমি কি আমাকে সাহায্য করবে? ইসমাঈল বললেন, আমি 
আপনাকে সাহায্য করব। ইবরাহীম (আঃ) বললেন, আল্লাহ এখানে 
আমাকে একটি ঘর নির্মাণের নির্দেশ দিয়েছেন। একথা বলে তিনি উচু 
টিলাটির দিকে ইঙ্গিত করলেন যে, এর চারপাশে ঘেরাও দিয়ে। তখনি 
বাপ-বেটা কাবাঘরের দেয়াল তুলতে লেগে গেলেন। ইসমাঈল (আঃ) 
পাথর আনতেন, আর ইবরাহীম (আঃ) নির্মাণ করতেন। পরিশেষে যখন 
দেওয়াল উঁচু হয়ে গেল, তখন ইসমাঈল (আঃ) মোকামে ইবরাহীম নামক) 
পাথরটি আনলেন এবং যথাস্থানে রাখলেন। ইবরাহীম (আঃ) তার উপর 
দাড়িয়ে নির্মাণ কাজ করতে লাগলেন । আর ইসমাঈল (আঃ) তাকে পাথর 
যোগান দিতে থাকেন। তারা উভয়ে আল্লাহ্র কাছে দো'আ করলেন যে, ‘হে 
আমাদের প্রতিপালক! আমাদের এ কাজ কবুল করুন। নিশ্চয় আপনি 
সর্বশ্লোতা ও সর্বজ্ঞাত' (বাকারাহ ১২৭)। তারা উভয়ে আবার কা“বাঘর তৈরি 
করতে থাকেন এবং কা'বাঘরের চারিদিকে ঘুরে ঘুরে এ দো'আ করতে 
থাকেন, “হে আমাদের প্রতিপালক! আপনি আমাদের পক্ষ থেকে কবুল 
করুন। নিশ্চয়ই আপনি সবকিছু শুনেন ও জানেন’ (বাকারাহ ১২৭; ছহীহ 
বুখারী হা/৩৩৬৪ নবীদের কাহিনী’ অধ্যায়, অনুচ্ছেদ-৯)। 


১. আল্লাহ্র হুকুমকে সর্বাধিক গুরুত্ব দিতে হবে। তার সন্তষ্টির জন্য 
প্রয়োজনে স্ত্ী-পুত্রসহ সবকিছু ত্যাগ করতে হবে। 

২. সর্বাবস্থায় আল্লাহ্‌র প্রতি সন্তুষ্ট থাকতে হবে ও তার উপর ভরসা করতে 
হবে। কোন অবস্থাতেই ধৈর্যহারা হওয়া চলবে না। 

৩. পরিবার ও সন্তান-সন্ততির জন্য দোআ করতে হবে। 

৪. একক নয়; বরং যৌথ উদ্যোগে সামাজিক কাজ সম্পাদন করতে হবে। 

৫. হাযেরার মতো সুদৃঢ় ঈমানের অধিকারীণী হওয়ার জন্য মা-বোনদের 
সচেষ্ট হ'তে হবে। 

৬. আল্লাহ্‌র আনুগত্য ও ধৈর্যের পরিণাম সর্বদা কল্যাণকরই হয়। 


দৌলনায় কথা বলা তিন শিশু 


আবু হুরায়রা (রাঃ) হ'তে বর্ণিত, রাসূলুল্লাহ ছোঃ) বলেন, (বনী ইসরাঈলের 
মধ্যে) তিন ব্যক্তি ছাড়া আর কেউই দোলনায় কথা বলেনি। 

(১) ঈসা ইবনে মারইয়াম । [মারইয়াম (আঃ)-এর গর্ভে ঈসা (আঃ) 
অলৌকিক ভাবে জন্গ্রহণ করলে লোকজন তার ব্যাপারে সন্দিহান হ'ল। 
তখন মারইয়াম (আঃ)-এর ইঙ্গিতে মুসা (আঃ) তার মাতার পক্ষ থেকে 
জবাব দিয়ে বললেন, ‘আমি আল্লাহ্র দাস। তিনি আমাকে কিতাব 
(ইনজীল) প্রদান করেছেন এবং আমাকে নবী করেছেন’ ৷ ‘আমি যেখানেই 
থাকি, তিনি আমাকে বরকতময় করেছেন। তিনি আমাকে জোরালো নির্দেশ 
দিয়েছেন যতদিন জীবিত থাকি, ততদিন ছালাত ও যাকাত আদায় করতে 
এবং আমার মায়ের অনুগত থাকতে । আল্লাহ আমাকে উদ্ধত ও হতভাগা 
করেননি’ “আমার প্রতি শান্তি যেদিন আমি জন্যগ্রহণ করেছি, যেদিন আমি 
মৃত্যুবরণ করব এবং যেদিন জীবিত পুনরুথিত হব’ (মারিয়াম ১৯/২৯-৩৩)]। 
(২) ছাহেবে জুরাইজ (জুরাইজের সাথে সংশ্লিষ্ট একটি বাচ্চা)। জুরাইজ 
একজন আবেদ বান্দা ছিলেন। তিনি নিজের জন্য একটি ইবাদতগাহ তৈরী 
করলেন । তিনি সেখানে থাকা অবস্থায় একদিন তার মা সেখানে আসলেন। 
এ সময় তিনি ছালাতে রত ছিলেন। তার মা বললেন, “হে জুরাইজ! তখন 
তিনি (মনে মনে) বলেন, “হে প্রভু! একদিকে আমার ছালাত আর অন্যদিকে 


আমার মা’। জুরাইজ ছালাতেই রত থাকলেন। তার মা চলে গেলেন। 
পরবর্তী দিন তার মা আসলেন । এবারও তিনি ছালাতে মগ্ন ছিলেন। তার 
মা তাকে ডাকলেন, “হে জুরাইজ"! তিনি (মনে মনে) বলেন, “হে প্রভু! 
একদিকে আমার ছালাত আর অন্যদিকে আমার মা”। তিনি তার ছালাতেই 
ব্যস্ত থাকলেন। এভাবে তৃতীয় দিনেও জুরাইজ একই কাজ করলে তার মা 
বললেন, “হে আল্লাহ! একে তুমি যেনাকারী নারীর মুখ না দেখা পর্যন্ত মৃত্যু 
দিও না’। 

বনী ইসরাঈলের মধ্যে জুরাইজ ও তার ইবাদতের কথা আলোচিত হ'তে 
লাগল। এক ব্যভিচারী নারী ছিল। সে উল্লেখযোগ্য রূপ-সৌন্দর্ষের 
অধিকারিণী ছিল। সে বলল, তোমরা যদি চাও, আমি তাকে (জুরাইজ) 
বিভ্রান্ত করতে পারি। সে তাকে ফুসলাতে লাগল, কিন্ত তিনি সেদিকে 
জক্ষেপ করলেন না। অতঃপর সে তার ইবাদতগাহের কাছাকাছি এলাকায় 
এক রাখালের কাছে আসল । সে নিজের উপর তাকে অধিকার দিল এবং 
উভয়ে ব্যভিচারে লিপ্ত হ'ল। এতে সে গর্ভবতী হ'ল। সে বাচ্চা প্রসব করে 
বলল, এটা জুরাইজের সন্তান । বনী ইসরাঈল (ক্ষিপ্ত হয়ে) তার কাছে এসে 
তাকে ইবাদতগাহ থেকে বের করে আনল, তার ইবাদতগাহ ধুলিসাৎ করে 
দিল এবং তাকে মারধর করতে লাগল । জুরাইজ বললেন, তোমাদের কি 
হয়েছে? তারা বলল, তুমি এই নষ্টা মহিলার সাথে যেনা করেছ। ফলে 
একটি শিশু ভূমিষ্ঠ হয়েছে। তিনি বললেন, শিশুটি কোথায়? তারা শিশুটিকে 
নিয়ে আসল । জুরাইজ বললেন, আমাকে একটু সুযোগ দাও ছালাত আদায় 
করে নেই। তিনি ছালাত আদায় করলেন । ছালাত শেষ করে তিনি শিশুটির 
কাছে এসে তার পেটে খোচা মেরে জিজ্ঞেস করলেন, “এই শিশু! তোমার 
পিতা কে’? সে বলল, ‘আমার পিতা অমুক রাখাল" । উপস্থিত লোকেরা 
তখন জুরাইজের নিকটে এসে তাকে চুম্বন করতে লাগল এবং তার শরীরে 
হাত বুলাতে লাগল । আর তারা বলল, এখন আমরা তোমার ইবাদতগাহটি 
সোনা দিয়ে তেরী করে দিচ্ছি। তিনি বললেন, দরকার নেই, বরং পূর্বের 
মত মাটি দিয়েই তৈরী করে দাও । অতঃপর তারা তাই করল। 

(৩) একটি শিশু তার মায়ের দুধ পান করছিল। এমন সময় একটি লোক 
দ্রুতগামী ও উন্নত মানের একটি পশুতে সওয়ার হয়ে সেখান দিয়ে যাচ্ছিল। 
তার পোষাক-পরিচ্ছদ ছিল উন্নত। শিশুটির মা বলল, “হে আল্লাহ! আমার 
ছেলেটিকে এই ব্যক্তির মত যোগ্য কর'। শিশুটি দুধ পান ছেড়ে দিয়ে 


লোকটির দিকে এগিয়ে এসে তাকে দেখতে লাগল । অতঃপর বলল, “হে 
আল্লাহ! আমাকে এই ব্যক্তির মত কর না’? অতঃপর ফিরে এসে পুনরায় 
মায়ের দুধ পান করতে লাগল । (বর্ণনাকারী বলেন) আমি যেন এখনও 
দেখছি রাসূলুল্লাহ (ছাঃ) শিশুটির দুধ পানের চিত্র তুলে ধরছেন এবং নিজের 
তর্জনী মুখে দিয়ে চুষছেন। তিনি বলেন, লোকেরা একটি বাদিকে মারতে 
মারতে নিয়ে যাচ্ছিল। আর বলছিল, তুমি যেনা করেছ এবং চুরি করেছ। 
মেয়ে লোকটি বলছিল, “আল্লাহ আমার জন্য যথেষ্ট এবং তিনিই আমার 
উত্তম অভিভাবক’ ৷ শিশুটির মা বলল, “হে আল্লাহ! তুমি আমার সন্তানকে 
এই নষ্টা নারীর মত কর না" । শিশুটি দুধ পান ছেড়ে দিয়ে মেয়েটির দিকে 
তাকাল, অতঃপর বলল, “হে আল্লাহ! তুমি আমাকে এই নারীর মত কর'। 


এ সময় মা ও শিশুটির মধ্যে কথা কাটাকাটি শুরু হয়ে গেল। মা বলল, হায় 
দুর্ভাগা! একটি সুশ্রী লোক চলে যাওয়ার সময় আমি বললাম, “হে আল্লাহ! 
আমার সন্তানকে এরূপ যোগ্য করে দাও’ তুমি প্রত্যুত্তরে বললে, “হে 
আল্লাহ! আমাকে এর মত কর না” । আবার এই ক্রীতদাসীকে লোকেরা 
মারধর করতে করতে নিয়ে যাচ্ছে এবং বলছে, তুমি যেনা করেছ এবং চুরি 
করেছ । আমি বললাম, “হে আল্লাহ! আমার সন্তানকে এরূপ কর না” । আর 
তুমি বললে,হে আল্লাহ! তুমি আমাকে এরূপ কর" । শিশুটি এবার জবাব 
দিল, প্রথম ব্যক্তি ছিল স্বৈরাচারী যালেম। সেজন্যই আমি বললাম, “হে 
আল্লাহ! আমাকে এ ব্যক্তির মত কর না? আর এই মহিলাটিকে তারা বলল, 
তুমি যেনা করেছ। প্রকৃতপক্ষে সে যেনা করেনি । তারা বলছিল, তুমি চুরি 
করেছ। আসলে সে চুরি করেনি। এজন্যই আমি বললাম, “হে আল্লাহ! 
আমাকে এই মেয়ে লোকটির মত কর’ (বুখারী হা/৩৪৩৬ নবীদের কাহিনী” 
অধ্যায়, অনুচ্ছেদ-৪৮, হা/২৪৮২ 'মাযালিম' অধ্যায়, অনুচ্ছেদ-৩৫; মুসলিম হা/২৫৫০ 
“সদ্যবহার ও শিষ্টাচার’ অধ্যায়, অনুচ্ছেদ-২)। 

শিক্ষা : 

১. আল্লাহ্‌র উপর পূর্ণ আস্থা থাকলে কেউ পদশ্থলন ঘটাতে পারবে না। 
২. কোন হকৃপন্থী ব্যক্তির বিরুদ্ধে যতই ষড়যন্ত্র করা হোক না কেন, তা 
একদিন সত্যরপে প্রকাশিত হবেই এবং ষড়যন্ত্রকারীরা লজ্জিত হবে । 
৩. আমরা যাকে ভাল মনে করি, প্রকৃতপক্ষে সে ভাল নাও হ'তে পারে। 
পক্ষান্তরে যাকে খারাপ মনে করি, প্রকৃতপক্ষে সে খারাপ নাও হ'তে পারে । 

৪. সর্বদা পিতা-মাতার প্রতি সদ্ব্যবহার করতে হবে । 


একজন খুনীর তওবা ও জান্নাত লাভ 


সর্বশ্রেষ্ঠ আলেমের সন্ধান করল। অতঃপর তাকে একজন খৃষ্টান পাত্রীর 
কথা বলা হ’লে সে তার নিকট এসে বলল যে, সে নিরানব্বইজন ব্যক্তিকে 
হত্যা করেছে। এমতাবস্থায় তার জন্য তওবার কোন সুযোগ আছে কি? 
পাদ্রী বলল, নেই। ফলে লোকটি পান্রীকেও হত্যা করল। এভাবে তাকে 
হত্যা করে সে একশত সংখ্যা পূর্ণ করল। অতঃপর পৃথিবীর শ্রেষ্ঠ আলেমের 
সন্ধান করায় তাকে একজন আলেমের কথা বলা হ'ল । সে তার নিকট গিয়ে 
বলল যে, সে একশ'জনকে হত্যা করেছে, এখন তার জন্য তওবার কোন 
সুযোগ আছে কি? আলেম বললেন, ‘হ্যা, আছে। তার ও তার তওবার 
মাঝে কিসে প্রতিবন্ধকতা সৃষ্টি করল? তুমি অমুক জায়গায় চলে যাও। 
সেখানে কিছু লোক আল্লাহ্‌র ইবাদত করছে। তুমিও তাদের সাথে ইবাদত 
কর। আর তোমার দেশে ফিরে যাবে না। কেননা ওটা খারাপ জায়গা । 
লোকটি নির্দেশিত জায়গার দিকে চলতে থাকল । 


অর্ধেক পথ অতিক্রম করলে তার মৃত্যুর সময় উপস্থিত হ'ল। সে তার 
বক্ষদেশ দ্বারা সে স্থানটির দিকে ঘুরে গেল। মৃত্যুর পর রহমতের ও 
আযাবের ফেরেশতামগ্ুলীর মধ্যে মতবিরোধ দেখা দিল। রহমতের 
ফেরেশতা বলল, এ লোকটি নিখাদ তওবার মাধ্যমে আল্লাহ্‌র দিকে ফিরে 
এসেছে। পক্ষান্তরে আযাবের ফেরেশতা বলল, লোকটিতো কখনও কোন 
ভাল কাজ করেনি । এমন সময় অন্য এক ফেরেশতা মানুষের রূপ ধারণ 
করে তাদের নিকট আগমন করলেন। তখন তারা তাকেই এ বিষয়ের 
শালিস নিযুক্ত করল। তিনি বললেন, “তোমরা উভয় দিকের জায়গার দূরত্‌ 
মেপে দেখ। যে দিকটি নিকটবর্তী হবে, সে দিকেরই সে অন্তর্ভুক্ত হবে’ । 
আল্লাহ তা'আলা সামনের ভূমিকে আদেশ করলেন, তুমি মৃত ব্যক্তির 
নিকটবর্তী হয়ে যাও এবং পিছনে ফেলে আসা স্থানকে আদেশ দিলেন, তুমি 
দূরে সরে যাও। অতঃপর জায়গা পরিমাপের পর যেদিকের উদ্দেশ্যে সে 
যাত্রা করেছিল, তারা তাকে সেদিকেরই এক বিঘত পরিমাণ নিকটবর্তী 
পেল। ফলে তাকে তাদের অন্তর্ভুক্ত করা হ'ল এবং রহমতের ফেরেশতা 
তার জান কবয করল (আরু সাঈদ খুদরী (রাঃ) হ'তে বর্ণিত, বুখারী হা/৩৪৭০, 
মুসলিম হা/২৭৬৬, মিশকাত হা/২৩২৭ “দো'আ সমূহ’ অধ্যায়, ‘ইঞ্জিগফার ও তওবা’ 
অনুচ্ছেদ)। 


১. পাপী যদি পাহাড় পরিমাণও পাপ করে তবুও সে আল্লাহ্‌র রহমত থেকে 
নিরাশ না হয়ে খালেছ অন্তরে তওবা করলে আল্লাহ তাকে ক্ষমা করতে 
পারেন। যেমন তিনি বলেন, “বল, হে আমার বান্দাগণ! তোমরা যারা 
নিজেদের প্রতি অবিচার করেছ আল্লাহ্র অনুগ্রহ হ'তে নিরাশ হয়ো না; 
আল্লাহ সমুদয় পাপ ক্ষমা করে দিবেন। তিনি তো ক্ষমাশীল, পরম দয়ালু’ 
(যুমার ৫৩)। তিনি আরো বলেন, “তিনিই তার বান্দাদের তওবা কবুল করেন 
ও পাপ মোচন করেন এবং তোমরা যা কর তিনি তা জানেন" (শুরা ২৫)। 


২. মূর্খ ব্যক্তি কোন সমস্যায় পড়লে কুরআন-সুন্নাহতে অভিজ্ঞ কোন 
আলেমের কাছে জিজ্ঞেস করে তার সমস্যার সমাধান করে নিবে । মহান 
আল্লাহ বলেন, ‘যদি তোমরা না জান তাহ'লে সুস্পষ্ট দলীল-প্রমাণসহ 
জ্ঞানীদের কাছে জিজ্ঞেস কর’ (নাহল ৪৪)। 

৩. কোন বিষয়ে যথাযথভাবে না জেনে সিদ্ধান্ত দেওয়া যাবে না। 


ইবরাহীম (আঃ), সারা ও অত্যাচারী বাদশাহ 
আবু হুরায়রা (রাঃ) হ'তে বর্ণিত। তিনি বলেন, ইবরাহীম (আঃ) তিনবার 
ছাড়া কখনও মিথ্যা বলেননি । তন্ুুধ্যে দু'বার ছিল আল্লাহ্‌র ব্যাপারে । তার 
উক্তি “আমি অসুস্থ’ ছোফফাত ৮৯) এবং তার অন্য এক উক্তি “বরং এ কাজ 
করেছে, এই তো তাদের বড়টি’ আম্বিয়া ৬৩)। বর্ণনাকারী বলেন, একদা 
তিনি [ইবরাহীম (আঃ)] এবং সারা অত্যাচারী শাসকগণের কোন এক 
শাসকের এলাকায় এসে পৌছলেন। তখন তাকে খবর দেয়া হল যে, এ 
এলাকায় জনৈক ব্যক্তি এসেছে। তার সঙ্গে একজন সবচেয়ে সুন্দরী মহিলা 
আছে। তখন সে তীর নিকট লোক পাঠাল। সে তাকে নারীটি সম্পর্কে 
জিজ্ঞেস করল, এ নারীটি কে? তিনি উত্তর দিলেন, মহিলাটি আমার বোন। 
অতঃপর তিনি সারার নিকট আসলেন এবং বললেন, হে সারা! তুমি আর 
আমি ব্যতীত পৃথিবীতে আর কোন মুমিন নেই। এ লোকটি আমাকে 
তোমার সম্পর্কে জিজ্ঞেস করেছিল । তখন আমি তাকে জানিয়েছি যে, তুমি 
আমার বোন। কাজেই তুমি আমাকে মিথ্যা প্রতিপন্ন করো না। অতঃপর 
বাদশাহ সারাকে আনার জন্য লোক পাঠাল। তিনি তার নিকট প্রবেশ 
করলেন এবং রাজা তার দিকে হাত বাড়াল। সারা অযু করে ছালাত 
আদায়ের জন্য দাড়িয়ে গেলেন এবং এ দোআ করলেন, হে আল্লাহ! আমি 


তোমার উপর এবং তোমার রাসূলের উপর ঈমান এনেছি এবং আমার স্বামী 
ব্যতীত অন্যদের থেকে আমার লজ্জাস্থানকে সংরক্ষণ করেছি। তুমি এই 
কাফেরকে আমার উপর ক্ষমতা দিও না। তখন রাজা বেহুশ হয়ে পড়ে 
মাটিতে পা দ্বারা আঘাত করতে লাগল। অতঃপর সারা বললেন, হে 
আল্লাহ! এ যদি মৃত্যুবরণ করে তবে লোকেরা বলবে, মহিলাটি একে হত্যা 
করেছে। তখন সে জ্ঞান ফিরে পেল। এ ঘটনা আরো দু'বার বা তিনবার 
ঘটার পর রাজা তার এক দারোয়ানকে ডেকে বলল, তুমি তো আমার নিকট 
কোন মানুষ আননি। বরং এনেছ এক শয়তান। অতঃপর রাজা সারার 
খিদমতের জন্য হাজেরাকে দান করল। অতঃপর তিনি (সারা) তার 
(ইবরাহীম) নিকট আসলেন, তিনি দীড়িয়ে ছালাত আদায় করছিলেন। 
তখন তিনি হাত দ্বারা ইশারা করে সারাকে বললেন, কি ঘটেছে? তখন সারা 
বললেন, আল্লাহ কাফির বা ফাসিকের চক্রান্ত তারই বুকে ফিরিয়ে 
দিয়েছেন। আর সে হাজেরাকে খিদমতের জন্য দান করেছে । আবু হুরায়রা 
(রাঃ) বলেন, হে আকাশের পানির (যমযম) ছেলেরা! হাজেরাই তোমাদের 
আদি মাতা (বুখারী হা/২২১৭, ৩৩৫৮ নবীদের কাহিনী" অধ্যায়, অনুচ্ছেদ-৮, 
মিশকাত হা/৫৭০৪)। 

শিক্ষা : 

১. আল্লাহ তার একনিষ্ঠ বান্দাদেরকে যাবতীয় বিপদ থেকে রক্ষা করেন। 
২. সারার ঈমান ও চারিত্রিক দৃঢ়তা সকল মুসলিম রমণীর জন্য 
অনুকরণীয়। 

৩. প্রকৃত ঈমানদারদের সংখ্যা সর্বদা কমই হয়ে থাকে। তাই 
সংখ্যাগরিষ্ঠতা সত্যের মানদণ্ড নয় । 


মুসা (আঃ) ও মালাকুল মউত 
আবু হুরায়রা (রাঃ) হ'তে বর্ণিত। তিনি বলেন, মালাকুল মউতকে মুসা 
(আঃ)-এর নিকট পাঠান হয়েছিল। ফেরেশতা যখন তার নিকট আসলেন, 
তখন তিনি তাকে চপেটাঘাত করলেন। এতে তার একটা চোখ নষ্ট হয়ে 
গেল। তখন ফেরেশতা তার রবের নিকট ফিরে গেলেন এবং বললেন, 
আপনি আমাকে এমন এক বান্দার নিকট পাঠিয়েছেন যে মরতে চায় না। 
আল্লাহ্‌ বললেন, তুমি তার নিকট ফিরে যাও এবং তাকে বল, সে যেন তার 
একটি হাত একটি গরুর পিঠে রাখে, তার হাত যতগুলো পশম ঢাকবে তার 


প্রতিটি পশমের বদলে তাকে এক বছর করে জীবন দেয়া হবে। মুসা আঃ 
বললেন, হে রব! অতঃপর কি হবে? আল্লাহ্‌ বললেন, অতঃপর মৃত্যু । মুসা 
(আঃ) বললেন, তাহ'লে এখনই হোক । রাবী বলেন, তখন তিনি আল্লাহ্‌র 
নিকট আরয করলেন, তাকে যেন “আরযে মুক্বাদ্দাসা’ (জেরুজালেম) হ'তে 
একটি পাথর নিক্ষেপের দূরত্বের সমান স্থানে পৌছে দেয়া হয়। আবু 
হুরায়রা (রাঃ) বলেন, আল্লাহ্‌র রাসূল (ছাঃ) বলেছেন, আমি যদি সেখানে 
থাকতাম তাহ'লে অবশ্যই আমি তোমাদেরকে পথের ধারে লাল টিলার 
নীচে তার কবরটি দেখিয়ে দিতাম (বুখারী হা/৩৪০৭ নবীদের কাহিনী" অধ্যায়, 
অনুচ্ছেদ-৩১, মুসলিম হা/২৩৭২)। 

শিক্ষা : মৃত্যু চিরসত্য, অনিবার্য । এথেকে পালানোর কোন পথ নেই। 


সুলায়মান (আঃ)-এর হিকমতপূর্ণ বিচার 
আল্লাহ্‌র রাসূল (ছাঃ) বলেছেন, দু'জন মহিলা ছিল, তাদের সাথে দু'টি সন্ত 
নও ছিল। হঠাৎ একটি বাঘ এসে তাদের একজনের ছেলেকে নিয়ে গেল। 
সঙ্গের একজন মহিলা বলল, “তোমার ছেলেটিকেই বাঘে নিয়ে গেছে’ ৷ অন্য 
মহিলাটি বলল, ‘না, বরং বাঘে তোমার ছেলেটি নিয়ে গেছে । অতঃপর 
উভয়ে এ বিষয়ে দাউদ (আঃ)-এর নিকট বিরোধ মীমাংসার জন্য 
বিচারপ্রার্থী হ'ল। তখন তিনি ছেলেটির বিষয়ে বয়ঙ্কা মহিলাটির পক্ষে রায় 
দিলেন। অতঃপর তারা উভয়ে বেরিয়ে দাউদ (আঃ)-এর পুত্র সুলায়মান 
(আঃ)-এর নিকট দিয়ে যেতে লাগল এবং তারা দু'জনে তাকে ব্যাপারটি 
জানালেন। তখন তিনি লোকদেরকে বললেন, তোমরা আমার নিকট 
একখানা ছোরা নিয়ে আস। আমি ছেলেটিকে দুণ্টুকরা করে তাদের 
দু'জনের মধ্যে ভাগ করে দেই। এ কথা শুনে অল্প বয়ক্কা মহিলাটি বলে 
উঠল, তা করবেন না, আল্লাহ আপনার উপর রহম করুন। ছেলেটি তারই । 
তখন তিনি ছেলেটি সম্পর্কে অল্প বয়ঙ্কা মহিলাটির অনুকূলে রায় দিলেন 
(বুখারী হা/৩৪২৭ নবীদের কাহিনী’ অধ্যায়, অনুচ্ছেদ-৪০, মুসলিম হা/১৭২০, 
মিশকাত হা/৫৭১৯)। 
শিক্ষা : 
১. সন্তানের প্রতি মায়ের ভালবাসা অপরিসীম । 
২. সুলায়মান (আঃ)-এর বিচক্ষণতা । 


৩. প্রজ্ঞা ও দূরদর্শিতা ন্যায়বিচারের পূর্বশর্ত । 


খিযির ও মূসা (আঃ)-এর কাহিনী 

হযরত ইবনু আব্বাস (রাঃ) হ'তে বর্ণিত তিনি বলেন, হযরত উবাই ইবনু 
কা'ব (রাঃ) রাসুলুল্লাহ (ছাঃ) হ'তে আমাদের নিকট বর্ণনা করেছেন যে, 
হযরত মুসা (আঃ) একদা বনী ইসরাঈলের এক সমাবেশে ভাষণ দিতে 
দীড়ালে তাকে জিজ্ঞেস করা হ’ল, কোন্‌ ব্যক্তি সর্বাধিক জ্ঞানী? তিনি 
বললেন, আমিই সর্বাধিক জ্ঞানী । জ্ঞানকে আল্লাহ্র দিকে সোপর্দ না করার 
কারণে আল্লাহ তাকে তিরক্কার করে বললেন, বরং দু'সাগরের সঙ্গমস্থলে 
আমার এক বান্দা আছে, যিনি তোমার চেয়ে অধিক জ্ঞানী । হযরত মুসা 
(আঃ) বললেন, “হে আমার প্রতিপালক! তার নিকট পৌছতে কে আমাকে 
সাহায্য করবে? কখনো সুফইয়ান এভাবে বর্ণনা করেছেন, আমি কিভাবে 
তার সাথে সাক্ষাৎ করতে পারি? তখন বলা হ'ল, তুমি একটি থলিতে করে 
একটি মাছ নাও । যেখানে তুমি মাছটি হারাবে, সেখানেই আমার সে বান্দা 
আছে। অতঃপর হযরত মুসা (আঃ) একটি মাছ ধরলেন এবং থলিতে 
রাখলেন। অতঃপর মাছ নিয়ে তার সঙ্গী ইউশা বিন নূনকে সাথে নিয়ে 
চললেন। শেষ পর্যন্ত তারা একটি পাথরের কাছে পৌছলেন এবং তার উপর 
মাথা রেখে বিশ্রাম নিলেন। মুসা (আঃ) ঘুমিয়ে পড়লেন। এ সময় মাছটি 
থলি থেকে বের হয়ে লাফিয়ে সমুদ্রে চলে গেল। অতঃপর সে সমুদ্রে 
সুড়ঙ্গের মত পথ করে নিল । আর আল্লাহ মাছটির চলার পথে পানির প্রবাহ 
থামিয়ে দিলেন। ফলে তার গমনপণটি সুড়ঙ্গের মত হয়ে গেল। অতঃপর 
তারা উভয়ে অবশিষ্ট রাত এবং পুরো দিন পথ চললেন। পরদিন সকালে 
হযরত মূসা (আঃ) তার সাথীকে বললেন, আমরা তো সফরে ক্লান্ত হয়ে 
পড়েছি, আমাদের খাবার নিয়ে এস। 


হযরত মুসা (আঃ)-কে আল্লাহ যে স্থানে যাবার কথা বলেছিলেন, সেই স্থান 
অতিক্রম করার পূর্ব পর্যন্ত তিনি কোনরূপ ক্লান্তিবোধ করেননি । সাথী ইউশা 
বিন নূন তখন বলল, আপনি কি ভেবে দেখেছেন, যে পাথরটির নিকট 
আমরা বিশ্রাম নিয়েছিলাম সেখানেই মাছটি অদ্তুতভাবে সমুদ্রের মধ্যে চলে 
গেছে। কিন্ত আমি মাছটির কথা আপনাকে বলতে ভূলে গিয়েছিলাম । 
মূলতঃ শয়তানই আমাকে এ কথা ভুলিয়ে দিয়েছে। বর্ণনাকারী বলেন, 
পথটি মাছের জন্য ছিল একটি সুড়ঙ্গের মত আর তাদের জন্য ছিল 
আশ্চর্যজনক ব্যাপার । হযরত মুসা (আঃ) বললেন, আমরা তো সেই 
স্থানটিরই অনুসন্ধান করছি। অতঃপর তারা তাদের পদচিহ ধরে ফিরে 


চললেন বং ই দীঘিরের নিকট পৌছে দেখলেন, এক ব্যক্তি কাপড় মুড়ি 
দিয়ে বসে আছেন। মুসা (আঃ) তাকে সালাম দিলেন। তিনি সালামের 
জবাব দিয়ে বললেন, এখানে সালাম কি করে এলো? তিনি বললেন, আমি 
মুসা । খিযির জিজ্ঞেস করলেন, আপনি কি বনী ইসরাঈল বংশীয় মুসা? মূসা 
(আঃ) বললেন, হ্টা। আমি এসেছি এজন্য যে, সত্য পথের যে জ্ঞান 
আপনাকে দান করা হয়েছে, তা হ'তে আপনি আমাকে শিক্ষা দিবেন। 
খিষির বললেন, হে মুসা! আমার আল্লাহ প্রদত্ত কিছু জ্ঞান আছে, যা আপনি 
জানেন না। আর আপনিও আল্লাহ প্রদত্ত এমন কিছু জ্ঞানের অধিকারী, যা 
আমি জানি না। মূসা (আঃ) বললেন, আমি কি আপনার সাথী হ'তে পারি? 
খিযির বললেন, ‘আপনি কিছুতেই আমার সাথে ধৈর্যধারণ করতে পারবেন 
না। যে বিষয় আপনার জ্ঞানের আওতাধীন নয় সে বিষয়ে আপনি ধৈর্যধারণ 
করবেন কেমন করে? মুসা (আঃ) বললেন, ইনশাআল্লাহ আপনি আমাকে 
ধৈর্যশীল পাবেন এবং আপনার কোন আদেশ আমি অমান্য করব না’ (কাহফ 
৬৭-৬৯)। 

অতঃপর তারা দু'জনে সাগরের কিনারা ধরে হেঁটে চললেন। তখন একটি 
নৌকা তাদের পাশ দিয়ে যাচ্ছিল। তারা তাদেরকে নৌকায় তুলে নেওয়ার 
জন্য অনুরোধ করলেন। তারা খিষির-কে চিনতে পেরে বিনা ভাড়ায় 
তাদেরকে নৌকায় তুলে নিল। যখন তারা দু'জনে নৌকায় চড়লেন, তখন 
একটি চড়ুই পাখি এসে নৌকাটির কিনারায় বসল এবং সমুদ্র থেকে এক 
ফোটা বা দুই ফৌটা পানি পান করল । খিষির বললেন, হে মুসা! আমার ও 
আপনার জ্ঞানের দ্বারা আল্লাহ্‌র জ্ঞান হ'তে ততট্কুও কমেনি যতটুকু এ 
পাখিটি তার ঠোটের দ্বারা সাগরের পানি-হাস করেছে । তখন খিযির একটি 
কুড়াল নিয়ে নৌকাটির একটা তক্তা খুলে ফেললেন। মুসা (আঃ) অকস্মাৎ 
দৃষ্টি দিতেই দেখতে পেলেন যে, তিনি কুড়াল দিয়ে একটি তক্তা খুলে 
ফেলেছেন। তখন তিনি তাকে বললেন, আপনি একি করলেন? এ লোকেরা 
দেয়ার জন্য নৌকা ছিদ্র করে দিলেন? আপনি তো একটি গুরুতর কাজ 
করলেন। খিযির বললেন, আমি কি বলিনি যে, আপনি আমার সাথে 
ধৈর্যধারণ করতে পারবেন না। মুসা (আঃ) বললেন, আমার ভুলের জন্য 
আমাকে অপরাধী করবেন না এবং আমার এ ব্যবহারে আমার প্রতি কঠোর 
হবেন না । মূসা (আঃ)-এর পক্ষ থেকে প্রথম এ কথাটি ছিল ভুলক্রমে । 


অতঃপর তারা যখন উভয়ে সমুদ্র পার হলেন, তখন তারা একটি বালকের 
পাশ দিয়ে অতিক্রম করলেন, যে অন্যান্য বালকদের সাথে খেলা করছিল। 
খিষির ছেলেটির মাথা দেহ হ'তে ছিন্ন করে ফেললেন । হযরত মুসা (আঃ) 
বললেন, আপনি একটি নিম্পাপ শিশুকে বিনা অপরাধে হত্যা করলেন? 
আপনি খুবই খারাপ একটা কাজ করলেন । খিযির বললেন, আমি কি বলিনি 
যে, আপনি আমার সাথে ধৈর্যধারণ করতে পারবেন না। মুসা (আঃ) 
বললেন, এরপর যদি আমি আপনাকে আর কোন প্রশ্ন করি, তাহ'লে 
আমাকে আর সঙ্গে রাখবেন না। 


অতঃপর উভয়ে চলতে লাগলেন। চলতে চলতে তারা একটি জনপদের 
অধিবাসীদের নিকট পৌছে তাদের নিকট কিছু খাবার চাইলেন। কিন্তু 
জনপদবাসী তাদের দু'জনের মেহমানদারী করতে অস্বীকার করল । সেখানে 
তারা একটি প্রাচীর দেখতে পেলেন, যা ভেঙ্গে পড়ার উপক্রম হয়েছিল । 
(আঃ) বললেন, এই বসতির লোকদের নিকট এসে আমরা খাবার চাইলাম । 
তারা মেহমানদারী করতে অস্বীকার করল। অথচ আপনি এদের দেয়াল 
সোজা করে দিলেন। আপনি তো ইচ্ছা করলে এর জন্য পারিশ্রমিক গ্রহণ 
করতে পারতেন । হযরত খিযির বললেন, এবার আমার এবং আপনার মধ্যে 
বিচ্ছেদ হয়ে গেল। এক্ষণে যে বিষয়ে আপনি ধৈর্যধারণ করতে পারেননি, 
আমি এর তাৎপর্য বলে দিচ্ছি। 


নৌকাটির ব্যাপার ছিল এই যে, সেটি ছিল কয়েকজন দরিদ্র ব্যক্তির । তারা 
সমুদ্রে জীবিকা অন্বেষণ করত। আমি নৌকাটিকে ত্রুটিযুক্ত করে দিতে 
চাইলাম ৷ কারণ, তাদের সামনে ছিল এক রাজা, যে ভাল নৌকা পেলেই 
জোরপূর্বক কেড়ে নিত। তারপর যখন এটাকে দখল করতে লোক আসল, 
তখন ছিদ্রযুক্ত দেখে ছেড়ে দিল। অতঃপর নৌকাওয়ালারা একটা কাঠ দ্বারা 
নৌকাটি মেরামত করে নিল। 


আর বালকটি সূচনালগ্নেই ছিল কাফের । আর সে ছিল তার ঈমানদার বাবা- 
মার বড়ই আদরের সন্তান। আমি আশঙ্কা করলাম যে, সে বড় হয়ে 


অবাধ্যতা ও কুফরী দ্বারা তাদেরকে কষ্ট দিবে। অতঃপর আমি ইচ্ছা 
করলাম যে, তাদের পালনকর্তা তাদেরকে তার চেয়ে পবিভ্রতায় ও 


ভালবাসায় ঘনিষ্ঠতর একটি শ্রেষ্ঠ সন্তান দান করুন । 


আর প্রাচীরের ব্যাপার এই যে, সেট ছিল নগর দুজন ইয়াতীম 

বালকের । এর নীচে ছিল তাদের গুপ্তধন । তাদের পিতা ছিলেন 

সৎকর্মপরায়ণ । সুতরাং আপনার পালনকর্তা দয়াপরবশ হয়ে ইচ্ছা পোষণ 

করলেন যে, তারা যৌবনে পদার্পণ করে নিজেদের গুপ্তধন উদ্ধার করুক । 

আমি নিজ ইচ্ছায় এসব করিনি । আপনি যে বিষয়গুলোতে ধৈর্যধারণ করতে 

পারেননি, এই হ'ল তার ব্যাখ্যা (কাহফ ৭৯-৮২; ছহীহ বুখারী হা/৩৪০১ 'নবীদের 

কাহিনী’ অধ্যায়, 'খিযিরের সাথে মুসা (আঃ)-এর কাহিনী’ অনুচ্ছেদ, মুসলিম হা/২৩৮০, 

'ফাযায়েল' অধ্যায়, অনুচ্ছেদ-৪৬)। 

শিক্ষা: 

১. সকল জ্ঞানের আধার আল্লাহ রাব্বুল আলামীন । তিনি যাকে যতটুকু 
ইচ্ছা প্রদান করেন। 

২. জ্ঞান অর্জনের জন্য সফর অত্যন্ত গুরুত্বপূর্ণ 

৩. শয়তান সর্বদা মানুষের পিছে পড়ে থাকে। সে তাকে প্রতিনিয়ত 
আল্লাহবিমুখ করার চেষ্টা করে। 

৪. জ্ঞান অর্জনের জন্য ধৈর্য অবলম্বন করা যরূরী । 

৫. অহংকার করা বা নিজেকে সবচেয়ে জ্ঞানী ভাবা ঠিক নয় । 


আবু ত্বালিবের মৃত্যুর ঘটনা 
সাঈদ ইবনুল মুসাইয়্যাব তার পিতা মুসাইয়্যাব (রহঃ) হ'তে বর্ণনা করেন, 
যখন আবু তালিব মুমূর্ষু অবস্থায় উপনীত হ'লেন, রাসুল (ছাঃ) তার নিকট 
গেলেন। আবূ জাহলও সেখানে ছিল। নবী (ছাঃ) তাকে লক্ষ্য করে 
বললেন, চাচাজান! ‘লা ইলাহা হল্লাল্লা-হ* কালেমাটি একবার পড়ুন, 
তাহলে আমি আপনার জন্য আল্লাহ্‌র নিকট কথা বলতে পারব । তখন আবু 
জাহল ও আব্দুল্লাহ ইবনু আবু উমাইয়া বলল, হে আবু ত্বালিব! তুমি কি 
আবদুল মুত্তালিবের ধর্ম হ'তে ফিরে যাবে? এরা দু'জন তার সাথে একথাটি 
বারবার বলতে থাকল । সর্বশেষ আবু ত্বালিব তাদের সাথে যে কথাটি বলল, 
তা হ'ল, আমি আব্দুল মুত্তালিবের মিল্লাতের উপরেই আছি। এ কথার পর 
নবী (ছাঃ) বললেন, “আমি আপনার জন্য ক্ষমা চাইতে থাকব যে পর্যন্ত 
আপনার ব্যাপারে আমাকে নিষেধ করা না হয়”। এ প্রসঙ্গে এ আয়াতটি 
নাযিল হল ‘নবী ও মুমিনদের পক্ষে উচিত নয় যে, তারা ক্ষমা প্রার্থনা করবে 


মুশরিকদের জন্য যদি ভারা নিকটাতীয়ও হর ও তবুও যখন তাদের কাছে এ 
কথা স্পষ্ট হয়ে গেছে যে, তারা জাহান্নামী’ (তওবা ১১৩) । আরো নাযিল হল 
: ‘আপনি যাকে ভালোবাসেন, ইচ্ছা করলেই তাকে হিদায়াত করতে 
পারবেন না’ (কাছাছ ৫৬; বুখারী হা/৩৮৮৪ “আনছারদের মধার্দা' অধ্যায়, 'আবু 
তবালিবের কাহিনী’ অনুচ্ছেদ) । 

আবু সাঈদ খুদরী (রাঃ) হ'তে বর্ণিত যে, তিনি নবী (ছাঃ)-কে বলতে 
শুনেছেন, যখন তার সামনে তার চাচা আবু ত্বালিবের আলোচনা করা হ'ল, 
উপকারে আসবে । অর্থাৎ আগুনের হালকা স্তরে তাকে ফেলা হবে । যা তার 
পায়ের গোড়ালি পর্যন্ত পৌঁছবে আর এতে তার মগয টগবগ করে ফুটতে 
থাকবে (এ, হা/৩৮৮৫)। 

শিক্ষা : 

১. হেদায়াতের মালিক আল্লাহ তা'আলা । তিনি যাকে ইচ্ছা হেদায়াত 
করেন, যাকে ইচ্ছা পথভ্রষ্ট করেন। এজন্য সবসময় তার কাছে হেদায়াত 
চাইতে হবে। 

২. জাহান্নামের আযাব অত্যন্ত ভয়াবহ । সবচেয়ে হালকা শাস্তি হওয়ার 
পরেও যদি আবু ত্বালিবের এই অবস্থা হয়, তাহ'লে অন্যদের কি অবস্থা 
হবে তা সহজেই অনুমেয় । 

৩. সমাজ ও পারিপার্শ্বিক অবস্থা মানুষকে অনেক সময় হক গ্রহণ থেকে 
বিমুখ রাখে । 


ছুমামাহ্র প্রতি রাসূলুল্লাহ (ছাঃ)-এর উত্তম আচরণের অনুপম নিদর্শন 

আবু হুরায়রা (রাঃ) হ'তে বর্ণিত তিনি বলেন, একবার রাসূল (ছাঃ) 
নাজদের দিকে কিছু অশ্বারোহী (সৈন্য) পাঠালেন। তারা বনী হানীফা 
গোত্রের জনৈক ব্যক্তিকে ধরে আনল । তার নাম ছুমামাহ বিন উছাল। সে 
ইয়ামামাবাসীদের সরদার । তারা তাকে মসজিদে নববীর একটি খুঁটির সাথে 
বেঁধে রাখল । রাসূল (ছাঃ) তার কাছে আসলেন এবং তাকে জিজ্ঞেস 
করলেন, হি, 


০০৪০০, 


রি টিটি হোলো 


“হে মুহাম্মাদ! আমীর ধারণ ভালই । যদি আদার আমাকে হত্যা করেন, 
তাহ'লে অবশ্যই আপনি একজন খুনীকে হত্যা করবেন। আর যদি আপনি 
অনুগ্রহ করেন, তাহ’লে একজন কৃতজ্ঞ ব্যক্তির উপরই অনুগ্রহ করবেন। 
আর যদি আপনি মাল চান, তাহ'লে যা ইচ্ছা চাইতে পারেন, তা আদায় 
করা হবে’ তার কথা শুনে রাসূল (ছাঃ) তাকে (সেদিনের মত তার নিজের 
অবস্থার উপর) ছেড়ে দিলেন। 

অতঃপর পরের দিন নবী করীম (ছাঃ) তাকে পুনরায় জিজ্ঞেস করলেন, 
“ওহে ছুমামাহ! তোমার কি মনে হচ্ছে’? সে জবাবে বলল, “তাই মনে হচ্ছে, 
যা আমি আপনাকে পূর্বেই বলেছি। যদি আপনি আমার প্রতি মেহেরবানী 
করেন, তাহ'লে একজন কৃতজ্ঞ ব্যক্তির উপর মেহেরবানী করবেন। আর 
যদি আপনি হত্যা করেন, তাহ'লে একজন খুনী লোককে হত্যা করবেন। 
আর যদি মাল-সম্পদ চান, তাহ'লে যা ইচ্ছা চাইতে পারেন, তা দেয়া 
হবে’ । রাসুল (ছাঃ) আজও তাকে (নিজের অবস্থার উপর) ছেড়ে দিলেন। 
এভাবে রাসুল (ছাঃ) তৃতীয় দিনে তাকে জিজ্ঞেস করলেন, “ওহে ছুমামাহ! 
তোমার কি মনে হচ্ছে’? জওয়াবে সে বলল, “আমার তাই মনে হচ্ছে, যা 
আমি পূর্বেই আপনাকে বলেছি। যদি আপনি আমার প্রতি অনুকম্পা 
প্রদর্শন করেন, তাহ'লে একজন কৃতজ্ঞ ব্যক্তির উপরই অনুকম্পা করবেন। 
আর যদি আপনি আমাকে হত্যা করেন, তাহ'লে একজন খুনীকে হত্যা 
করবেন। আর যদি আপনি মাল-সম্পদ চান, তাহ'লে যতটা ইচ্ছা চাইতে 
পারেন, তা দেয়া হবে” । 

অতঃপর রাসুল (ছাঃ) বললেন, “তোমরা ছুমামাহকে ছেড়ে দাও’! (তাকে 
ছেড়ে দেওয়া হ'ল)। অতঃপর সে মসজিদের নিকটবর্তী একটি খেজুর 
বাগানে গিয়ে গোসল করল । অতঃপর মসজিদে প্রবেশ করে বলে উঠল : 
‘আশহাদু আল্লা ইলা-হা ইল্লাল্লা-হু ওয়া আশৃহাদু আন্না মুহাম্মাদান আবদুহ্‌ 
ওয়া রাসূলুহু'। “হে মুহাম্মাদ! আল্লাহ্‌র কসম! পৃথিবীর বুকে আপনার 
চেহারা অপেক্ষা আর কারও চেহারা আমার নিকট অধিক ঘৃণ্য ছিল না। 
কিন্ত এখন আপনার চেহারা আমার কাছে সবচেয়ে বেশী প্রিয় হয়ে গেছে। 
আল্লাহ্র কসম! (ইতিপূর্বে) আপনার দ্বীন অপেক্ষা অধিক অপ্রিয় দ্বীন আমার 
কাছে আর কোনটিই ছিল না। কিন্ত এখন আপনার দ্বীনই আমার কাছে 
সর্বাপেক্ষা প্রিয় হয়ে গেছে। আল্লাহ্‌র কসম! (এর আগে) আপনার শহরের 
চেয়ে অধিক ঘৃণ্য শহর আর কোনটিই আমার কাছে ছিল না। কিন্ত এখন 
আপনার শহরটিই আমার কাছে সবচেয়ে প্রিয় হয়ে গেছে। আপনার 


অশ্বীরোহীরা আমাকে এমন অবস্থায় ধরে এনেছে, যখন আমি ওমরাহ করার 
উদ্দেশ্যে রওয়ানা হয়েছিলাম । এখন আপনি আমাকে কি করতে হুকুম 
দিচ্ছেন? রাসূল (ছাঃ) তাকে সুসংবাদ শুনালেন এবং ওমরাহ পালনের 
আদেশ করলেন। এরপর যখন তিনি মক্কায় পৌছলেন, তখন জনৈক ব্যক্তি 
তাকে বলল, তুমি না কি বেদ্বীন হয়ে গেছ? তিনি জওয়াবে বললেন, “তা 
হবে কেন; বরং আমি রাসূলুল্লাহ ছোঃ)-এর হাতে ইসলাম গ্রহণ করেছি। 
আর আল্লাহ্র কসম! রাসূলুল্লাহ (ছাঃ)-এর অনুমতি ছাড়া তোমাদের কাছে 
ইয়ামামা হ'তে আর একটি গমের দানাও আসবে না’ (বুখারী হা/৪৬২, মুসলিম 
হ/১৭৬৪, আলবানী, মিশকাত হা/৩৯৬৪, ‘জিহাদ’ অধ্যায়, 'ুদ্ধবন্দীদের বিধান’ অনুচ্ছেদ) । 
শিক্ষা : 

উত্তম আচরণ ও ক্ষমার মাধ্যমে মানুষের হৃদয় জয় করা যায়। এজন্যই বলা 
হয়, ক্ষমাই উত্তম প্রতিশোধ । মহান আল্লাহ বলেন, 'মন্দকে ভাল দ্বারা 
মোকাবেলা কর, ফলে তোমার সাথে যার শত্রুতা আছে, সে অন্তরঙ্গ বন্ধুতে 
পরিণত হবে’ হো-মীম সাজদাহ ৩৪)। 


মুহাম্মাদ (ছাঃ)-ই একমাত্র শাফা“আতকারী 

হযরত আনাস (রাঃ) হ'তে বর্ণিত, রাসূলুল্লাহ (ছাঃ) এরশাদ করেছেন, 
“ক্য়ামতের দিন মুমিনগণকে (হাশরের ময়দানে স্ব স্ব অপরাধের কারণে) 
বন্দী রাখা হবে । তাতে তারা অত্যন্ত চিন্তিত ও অস্থির হয়ে পড়বে এবং 
বলবে, ‘যদি আমরা আমাদের প্রতিপালক আল্লাহ তাআলার নিকট কারো 
মাধ্যমে সুপারিশ কামনা করি, যিনি আমাদের বর্তমান অবস্থা থেকে স্বস্তি 
দিবেন’ সেই লক্ষ্যে তারা আদম (আঃ)-এর নিকট উপস্থিত হয়ে বলবে, 
“আপনি মানবজাতির পিতা আদম, আপনাকে আল্লাহ নিজ হাতে সৃষ্টি 
করেছেন, জান্নাতে বসবাস করিয়েছেন, ফেরেশতা মণ্ডলীকে দিয়ে আপনাকে 
সিজদা করিয়েছিলেন এবং তিনিই যাবতীয় বস্তুর নাম আপনাকে শিক্ষা 
দিয়েছিলেন। আপনি আমাদের জন্য আপনার রবের নিকট সুপারিশ করুন, 
যেন তিনি আমাদেরকে এই কষ্টদায়ক স্থান হ'তে মুক্ত করে প্রশান্তি দান 
করেন । তখন আদম (আঃ) বলবেন, ‘আমি তোমাদের এই কাজের 
মোটেই উপযুক্ত নই” । 

নবী করীম (ছাঃ) বলেন, তখন তিনি গাছ হ'তে ফল খাওয়ার অপরাধের 
কথা স্মরণ করবেন, যা হ'তে তাকে নিষেধ করা হয়েছিল । [আদম (আঃ) 


বলবেন] বরং” ভোমরা আনবজাতির “জন্য আরাই ন্জীলার প্রেরিত 
সর্বপ্রথম নবী নূহ (আঃ)-এর নিকট যাও'। তারা নূহ (আঃ)-এর কাছে 
গেলে তিনি তাদেরকে বলবেন, ‘আমি তোমাদের এ কাজের জন্য 
একেবারেই যোগ্য নই*। সাথে সাথে তিনি তার এ অপরাধের কথা স্মরণ 
করবেন , যা অজ্ঞতাবশতঃ নিজের (অবাধ্য) ছেলেকে পানিতে না ডুবানোর 
জন্য আল্লাহ্‌র কাছে প্রার্থনা করেছিলেন। (তিনি বলবেন) “বরং তোমরা 
আল্লাহ্‌র খলীল হযরত ইবরাহীম (আঃ)-এর নিকটে যাওঃ 

রাসূলুল্লাহ ছোঃ) বলেন, এবার তারা হযরত ইবরাহীম (আঃ)-এর নিকটে 
যাবে। তখন তিনি বলবেন , “আমি তোমাদের এ কাজের জন্য কিছুই করার 
ক্ষমতা রাখি না’ । সাথে সাথে তার তিনটি মিথ্যা উক্তির কথা স্মরণ করবেন 
এবং বলবেন, ‘বরং তোমরা মুসা (আঃ)-এর কাছে যাও। তিনি আল্লাহ্‌র 
এমন এক বান্দা, যাকে আল্লাহ তাওরাত দান করেছেন, তার সাথে 
বাক্যালাপ করেছেন এবং গোপন কথাবার্তার মাধ্যমে তাকে নৈকট্য দান 
করেছেন’ ৷ রাসুলুল্লাহ (ছাঃ) বলেন, তখন তারা সকলে হযরত মুসা (আঃ) 
এর নিকটে আসলে তিনি বলবেন, ‘আমি তোমাদের জন্য সুপারিশের ক্ষেত্রে 
অপারগ’ । তখন তিনি সেই প্রাণনাশের অপরাধের কথা স্মরণ করবেন, যা 
তার হাতে সংঘটিত হয়েছিল এবং বলবেন, “বরং তোমরা আল্লাহ্‌র বান্দা 
ও তার মনোনীত রাসুল, তার কালেমা ও রূহ হযরত ঈসা (আঃ)-এর কাছে 
যাও? । 

নবী করীম (ছাঃ) বলেন, তখন তারা সবাই হযরত ঈসা (আঃ)-এর কাছে 
গেলে তিনি বলবেন, ‘আমি তোমাদের এ কাজের উপযুক্ত নই। বরং 
তোমরা মুহাম্মাদ (ছাঃ)-এর কাছে যাও। তিনি আল্লাহ তা'আলার এমন 
এক বান্দা, যার আগের ও পরের সমস্ত গোনাহ আল্লাহ ক্ষমা করে 
দিয়েছেন। রাসূলুল্লাহ (ছাঃ) বলেন, ‘তারা আমার কাছে আসবে । আমি 
তখন আমার রবের কাছে তার দরবারে উপস্থিত হওয়ার অনুমতি প্রার্থনা 
করব। অতঃপর আমাকে তার নিকট যাওয়ার অনুমতি দেওয়া হবে । আমি 
যখন তাকে দেখব, তখনই তার উদ্দেশ্যে সিজদায় পড়ে যাব। আল্লাহ 
আমাকে যতক্ষণ চাইবেন সিজদা অবস্থায় রাখবেন’ অতঃপর বলবেন, “হে 
মুহাম্মাদ! মাথা উঠাও। আর যা বলার বল, তোমর কথা শুনা হবে। 
শাফা‘আত কর, কবুল করা হবে । তুমি চাও, তোমাকে দেওয়া হবে’ । 
রাসূলুল্লাহ (ছাঃ) বলেন, “তখন আমি মাথা উঠাব এবং আমার রবের 
এমনভাবে প্রশংসা বর্ণনা করব, যা তিনি আমাকে শিখিয়ে দিবেন। অতঃপর 


আমি শাফা“আত করব । তবে এ ব্যাপারে আমার জন্য একটি সীমা নিধরিণ 
করে দেওয়া হবে। তখন আমি আল্লাহ্র দরবার হ'তে উঠে আসব এবং এ 
নির্ধারিত সীমার লোকদেরকে জাহান্নাম হ'তে বের করে জান্নাতে প্রবেশ 
করাব। তারপর আমি পুনরায় ফিরে এসে আমার প্রতিপালকের দরবারে 
হাযির হওয়ার জন্য আল্লাহ্র কাছে অনুমতি প্রার্থনা করব । আমাকে অনুমতি 
দেওয়া হবে। আমি যখন তাকে দেখব, তখনই তার উদ্দেশ্যে সিজদায় 
পড়ে যাব এবং আল্লাহ যতক্ষণ চাইবেন আমাকে সিজদা অবস্থায় থাকতে 
দিবেন'। তারপর আল্লাহ বলবেন, “হে মুহাম্মাদ! মাথা উঠাও। আর যা 
বলার বল, তোমার কথা শুনা হবে, সুপারিশ কর, কবুল করা হবে। তুমি 
প্রার্থনা কর, যা প্রার্থনা করবে তা দেওয়া হবে’ । রাসূল (ছাঃ) বলেন, তখন 
আমি মাথা উঠাব এবং আমার রবের এমনভাবে প্রশংসা ও গুণকীর্তন বর্ণনা 
করব, যা আমাকে শিখিয়ে দেওয়া হবে । এরপর আমি শাফা“আত করব। 
তবে এ ব্যাপারে আমার জন্য একটি নির্দিষ্ট সীমা বেঁধে দেওয়া হবে । তখন 
আমি আমার রবের দরবার হতে উঠে আসব এবং এ নির্দিষ্ট লোকগুলিকে 
জাহান্নাম হ'তে বের করে জান্নাতে প্রবেশ করাব। অতঃপর তৃতীয়বার ফিরে 
আসব এবং আমার প্রতিপালক আল্লাহ্র দরবারে উপস্থিত হওয়ার অনুমতি 
প্রার্থনা করব । আমাকে তার কাছে উপস্থিত হওয়ার অনুমতি দেওয়া হবে। 
আমি যখন তাকে দেখব, তখনই সিজদায় পড়ে যাব । আল্লাহ যতক্ষণ ইচ্ছা 
আমাকে সিজদা অবস্থায় রাখবেন’ ৷ তারপর বলবেন, “হে মুহাম্মাদ! মাথা 
উঠাও। তুমি যা বলবে তা শুনা হবে, সুপারিশ কর, কবুল করা হবে। 
প্রার্থনা কর, তা দেওয়া হবে" । রাসূলুল্লাহ (ছাঃ) বলেন, “তখন আমি মাথা 
উঠাব এবং আমার রবের এমন হামদ ও ছানা বর্ণনা করব, যা তিনি 
আমাকে শিখিয়ে দিবেন” । নবী করীম (ছাঃ) বলেন, “তারপর আমি 
শাফা‘আত করব। এ ব্যাপারে আল্লাহ তা'আলা আমার জন্য একটি নির্দিষ্ট 
সীমা বেঁধে দিবেন। তখন আমি সেই দরবার থেকে বের হয়ে আসব এবং 
তাদেরকে জাহান্নাম হ'তে বের করে জান্নাতে প্রবেশ করাব' । 


অবশেষে কুরআন যাদেরকে আটকিয়ে রাখবে (অর্থাৎ যাদের জন্য 
গেছে) তারা ব্যতীত আর কেউ জাহান্নামে অবশিষ্ট থাকবে না। বর্ণনাকারী 
ছাহাবী হযরত আনাস (রাঃ) বলেন, অতঃপর রাসূলুল্লাহ (ছাঃ) কুরআনের 
এই আয়াতটি 1৮:৮৫ 152 ১৫) ৩42৫ ৩ ৬৫ আশা করা যায়, 


তা প্রতিপালক অচিরেই আপনাকে “মাক্বামে মাহমুদে' পৌছিয়ে 
দেবেন’ বেনী ইসরাঈল ৭৯) তেলাওয়াত করলেন এবং বললেন, এটাই সেই 
“মাকামে মাহমুদ" যার প্রতিশ্রুতি তোমাদের নবীকে দেওয়া হয়েছে (ছহীহ 
বুখারী হা/৭8৪০ ‘তাওহীদ’ অধ্যায়, অনুচ্ছেদ-২৪, মিশকাত হা/৫৫৭২ “কিয়ামতের 
অবস্থা ও সৃষ্টির সুচনা’ অধ্যায়, ‘হাওযে কাওছার ও শাফা 'আত' অনুচ্ছেদ) । 

শিক্ষা : 

১. সকল নবী-রাসুলের উপর মুহাম্মাদ (ছাঃ)-এর শ্রেষ্ঠতৃ। 

২. রাসূলুল্লাহ (ছাঃ)-এর শাফা“আতে পরকালে কিছু জাহান্নামীকে আল্লাহ 
জান্নাতে প্রবেশ করাবেন । এজন্য রাসূলুল্লাহ (ছাঃ) বলেছেন, প্রত্যেক নবীর 
এমন একটি দো'আ রয়েছে, যা (আল্লাহ্র নিকট) গৃহীত হয়, আর নবী সে 
দো'আ করে থাকেন। আমার ইচ্ছা, আমি আমার সে দো‘আর অধিকার 
হা/৬৩০৪, “দো'আ সমূহ’ অধ্যায়, অনুৃচ্ছেদ-১)। 

৩. কোন পীর-ওলী পরকালে শীফা“আতের অধিকার রাখবেন না । 


রাসূলুল্লাহ (ছাঃ)-এর মু‘জিযা 

মুজাহিদ থেকে বর্ণিত তিনি বলেন, আবু হুরায়রা (রাঃ) বলতেন, আল্লাহ্‌র 
কসম, যিনি ছাড়া কোন (হকৃ) ইলাহ নেই । আমি ক্ষুধার যন্ত্রণায় উপুড় হয়ে 
পড়ে থাকতাম । আর কখনও পেটে পাথর বেঁধে রাখতাম । একদা আমি 
তাদের (রাসূলুল্লাহ (ছাঃ) এবং ছাহাবীদের) রাস্তায় বসেছিলাম, যেখান 
দিয়ে তারা বের হ'তেন। আবু বকর (রাঃ) রাস্তা দিয়ে যাচ্ছিলেন। আমি 
তাকে কুরআনের একটি আয়াত সম্পর্কে প্রশ্ন করলাম । আমি এ উদ্দেশ্যেই 
তা করলাম, যেন তিনি আমাকে কিছু খেতে দিয়ে পরিতৃপ্ত করেন। কিন্তু 
তিনি চলে গেলেন, কিছুই করলেন না। এরপর ওমর (রাঃ) আমার পাশ 
দিয়ে যাচ্ছিলেন। তাকেও সেই একই উদ্দেশ্যে কুরআনের একটি আয়াত 
সম্পর্কে প্রশ্ন করলাম । কিন্ত তিনিও চলে গেলেন, কিছুই করলেন না। 


অতঃপর আবুল কাসেম [অর্থাৎ রাসূলুল্লাহ (ছাঃ)] আমার পাশ দিয়ে 
যাচ্ছিলেন, আমাকে দেখে তিনি মুচকি হাসলেন। তিনি আমার চেহারা 
দেখে মনের কথা বুঝতে পারলেন এবং বললেন, “হে আবু হির (রাঃ)! 
আমি বললাম, “হে আল্লাহ্‌র রাসুল (ছাঃ)! আমি উপস্থিত। তিনি বললেন, 


ভুমি আমার সঙ্গে চলন অভঃপর ভিনি চললেন আমি তার অনুসরণ 
করলাম । তিনি বাড়ীতে প্রবেশ করলেন। অতঃপর আমি ভিতরে প্রবেশের 
অনুমতি চাইলাম । তিনি অনুমতি দিলে আমি প্রবেশ করলাম। 


তিনি ঘরে প্রবেশ করে একটি পেয়ালায় কিছু দুধ দেখে জিজ্ঞেস করলেন, 
“এ দুধ কোথা থেকে এসেছে"? বাড়ির লোকজন উত্তর দিল, “অমুক পুরুষ 
অথবা অমুক মহিলা আপনার জন্য হাদিয়াস্বরূপ দিয়েছে'। তিনি বললেন, 
“হে আবু হুরায়রা (রাঃ)! আমি বললাম, “আমি হাযির হে আল্লাহ্‌র রাসূল’! 
তিনি বললেন, ‘আহলে ছুফ্ফা*র লোকদেরকে গিয়ে এখানে ডেকে আন? । 
(রাবী বলেন) “আহলে ছুফ্ফা” ছিল ইসলামের মেহমান । তাদের পরিবার- 
পরিজন, ধন-সম্পদ কিছুই ছিল না। আর এমন কেউ ছিল না, যার উপর 
ভরসা করা যায়। যখন কোন ছাদাক্ার মাল রাসূলুল্লাহ (ছাঃ)-এর নিকট 
আসত, তখন তিনি তাদের জন্য পাঠিয়ে দিতেন। নিজে সেখান থেকে 
কিছুই গ্রহণ করতেন না। আর যদি কোন হাদিয়া (উপটৌকন) আসত, 
তিনি সেখান থেকেও এক অংশ তাদের জন্য পাঠিয়ে দিয়ে এতে তাদেরকে 
শরীক করতেন এবং নিজে এক অংশ গ্রহণ করতেন। 


(আবু হুরায়রা বলেন) রাসূলুল্লাহ (ছাঃ)-এর আদেশ শুনে আমি হতাশ হয়ে 
পড়লাম। (মনে মনে) বললাম, এতটুকু দুধ দ্বারা ‘আহলে ছুফ্ফা*র কি 
হবে? আমিই এ দুধ পানের বেশী হকদার । আমি তা পান করলে আমার 
শরীরে শক্তি ফিরে পেতাম । যখন তারা এসে গেলেন, তখন তিনি আমাকে 
আদেশ দিলেন, আমিই যেন তাদেরকে দুধ পান করতে দেই । আর আমার 
আশা রইল না যে, এ দুধ থেকে আমি কিছু পাব। কিন্তু আল্লাহ ও তার 
রাসূল (ছাঃ)-এর আদেশ মান্য করা ছাড়া আমার কোন গত্যন্তর ছিল না। 


সুতরাং আমি “আহলে ছুফ্ফার নিকট গিয়ে তাদেরকে ডেকে আনলাম? । 
তারা এসে (ঘরে প্রবেশের) অনুমতি চাইলে তিনি তাদেরকে অনুমতি 
দিলেন। তারা ঘরে এসে নিজ নিজ আসন গ্রহণ করলেন। তিনি বললেন, 
হে আবু হুরায়রা! আমি বললাম, আমি হাযির হে আল্লাহ্‌র রাসূল! রাসূলুল্লাহ 
(ছাঃ) আমাকে বললেন, এটি তাদেরকে দাও । আমি (দুধের) পেয়ালা হাতে 
নিয়ে দিতে শুরু করলাম । এক ব্যক্তির হাতে দিলাম, সে পান করে পরিতৃপ্ত 
হ'ল এবং আমাকে পেয়ালা ফেরত দিল। অতঃপর আমি অন্য একজনকে 
দিলাম, সেও তৃপ্তি সহকারে পান করে পেয়ালা ফেরত দিল। তৃতীয় জনকে 
দিলে সেও তাই করল। এভাবে আমি (সর্বশেষে) রাসূলুল্লাহ (ছাঃ)-এর 


নিকট সৌছলাম। সবাই পরিতৃপ্ত হ'ল । তিনি পেয়ালা নিলেন এবং আমার 
দিকে তাকিয়ে মুচকি হেসে বললেন, ‘হে আবু হুরায়রা”! আমি বললাম, 
‘আমি হাযির হে আল্লাহ্‌র রাসূল’! তিনি বললেন, “এখন আমি আর তুমি 
বাকী” । আমি বললাম, “আপনি ঠিকই বলেছেন হে আল্লাহ্‌র রাসূল’ । 
তিনি বললেন, “বসে পড় এবং পান কর’ । আমি বসে পান করলাম । তিনি 
(পুনরায়) বললেন, “পান কর'। আমি পান করলাম । তিনি একথা বলতেই 
থাকলেন, অবশেষে আমি বলতে বাধ্য হ'লাম যে, “আল্লাহ্র শপথ! যিনি 
আপনাকে সত্য সহকারে পাঠিয়েছেন, আমার পেটে আর জায়গা নেই; । 
তিনি বললেন, “তাহলে আমাকে দাও’ । আমি তাকে দিলে তিনি আল্লাহ্‌র 
প্রশংসা করলেন এবং বিসমিল্লাহ বলে বাকী দুধ পান করলেন (ছহীহ বুখারী 
হা/৬৪৫২, রিকাকৃ' অধ্যায়, অনুচ্ছেদ-১৭, মিশকাত হা/৪৬৭০ শিষ্টাচার’ অধ্যায়, 
‘অনুমতি’ অনুচ্ছেদ) । 

শিক্ষা : 

১. রাসূল (ছাঃ) ছিলেন অত্যন্ত বিচক্ষণ। তিনি তীর ছাহাবীদের মুখ 
দেখেই তাদের অন্তরের অবস্থা বুঝতে পারতেন । 

. বসে পান করা সুন্নাত। 

বিসমিল্লাহ বলে পান করতে হবে। 

আমন্ত্রিত ব্যক্তি অনুমতি না নিয়ে বাড়ীতে প্রবেশ করবে না। 

পরস্পর ভ্রাতৃত্ব বৃদ্ধির জন্য হাদিয়া বা উপঢৌকন প্রদান করা সুন্নাত । 
. বিপদগ্রস্ত বা অভাবগ্রস্তকে সাহায্য করা মুমিনের অবশ্য কর্তব্য । 


লে সি ০০: ৫ 


বারা ইবনু আযেব (রাঃ) তার পিতা হ'তে বর্ণনা করেন যে, একদা আযেব 
(রাঃ) আবু বকর (রাঃ)-কে বললেন, হে আবু বকর! যে রাতে আপনি 
রাসূলুল্লাহ ছোঃ)-এর সাথে (হিজরতের উদ্দেশ্যে) সফর করেছিলেন, সে 
রাতে আপনারা কি করেছিলেন আমাকে অবহিত করুন। আবু বকর (রাঃ) 
বললেন, আমরা একদিন এক রাত পথ চলার পর যখন দ্বিপ্রহর হ'ল এবং 
পথ-ঘাট এমন শুন্য হ'ল যে, কাউকেও চোখে পড়ছিল না। এমন সময় 
একটি লম্বা পাথর আমাদের নযরে আসল । তার পাশে যথেষ্ট ছায়া ছিল। 
সেখানে রোদ পড়ত না। আমরা সেখানে অবতরণ করলাম এবং আমি নিজ 


হাতে রাসূলুল্লাহ (ছাঃ)-এর জন্য কিছু জায়গা সমান করলাম, যাতে তিনি 
শয়ন করতে পারেন । এরপর একটি চাদর বিছিয়ে দিয়ে তাকে বললাম, হে 
আল্লাহ্‌র রাসূল! আপনি ঘুমান। আমি আপনাকে পাহারা দিচ্ছি ও সবদিক 
খেয়াল রাখছি। তিনি ঘুমিয়ে পড়লে আমি বের হয়ে চতুর্দিক থেকে তাকে 
পাহারা দিতে থাকলাম । তাকে পাহারা দেওয়ার সময় হঠাৎ দেখি একজন 
মেষচারক আমাদের ন্যায় বিশ্রাম নেওয়ার জন্য পাথরটির দিকে অগ্রসর 
হচ্ছে । আমি তাকে জিজ্ঞেস করলাম, তোমার বকরীগুলিতে দুধ আছে কি? 
সে বলল, হ্যা। আমি বললাম, তুমি কি তা (আমাদের জন্য) দোহন করবে? 
সে বলল, হ্যা। অতঃপর সে একটি বকরী ধরে এনে একটি পাত্রে সামান্য 
দুধ দোহন করল। আমার নিকট একটি পাত্র ছিল, যা আমি রাসূলুল্লাহ 
(ছাঃ)-এর জন্য এনেছিলাম, যেন তা দিয়ে তিনি তৃপ্তি সহকারে পানি পান 
করতে এবং ওযু করতে পারেন। অতঃপর আমি দুধ নিয়ে রাসূলুল্লাহ 
(ছাঃ)-এর নিকটে এসে তাকে ঘুম থেকে জাগানো ভাল মনে করলাম না। 
কিছুক্ষণ পরে তাকে জাগ্রত অবস্থায় পেলাম । তখন দুধ ঠাণ্ডা করার জন্য 
তাতে পানি মিশালাম, ফলে দুধের নিশ্নভাগ পর্যন্ত ঠাণ্ডা হয়ে গেল। অতঃপর 
আমি বললাম, হে আল্লাহ্‌র রাসূল! পান করুন। তিনি পান করলেন । এতে 
আমি খুব সন্তুষ্ট হ'লাম। 

অতঃপর রাসূলুল্লাহ (ছাঃ) জিজ্ঞেস করলেন, ‘আমাদের রওয়ানা হওয়ার 
সময় হয়েছে কি’? আমি বললাম, 'হ্যা"। আবূ বকর (রাঃ) বলেন, সূর্য ঢলে 
যাওয়ার পর আমরা রওয়ানা হ'লাম। এদিকে সুরাকা ইবনু মালেক 
আমাদের অনুসরণ করছিল । আমি বললাম, “হে আল্লাহ্র রাসূল (ছাঃ)! 
আমাদের নিকটে শত্রু এসে পড়েছে" ৷ তিনি বললেন, & &॥ ৩1 ৩: ১ 
চিন্তা কর না, আল্লাহ আমাদের সঙ্গে আছেন’ (তওবা ৪০)। এরপর 
রাসূলুল্লাহ (ছাঃ) সুরাকার জন্য বদদো'আ করলেন, ফলে তার ঘোড়াটি 
তাকে নিয়ে শক্ত মাটিতে পেট পর্যন্ত দেবে গেল। তখন সুরাকা বলল, 
নিকট আমার জন্য দো'আ কর, আল্লাহ তোমাদের সাহায্যকারী হবেন। 
আমি তোমাদের নিকট অঙ্গীকার করছি যে, তোমাদের অন্বেষণকারীদেরকে 
(শক্রদের) আমি ফিরিয়ে দিব’ । তখন রাসূলুল্লাহ (ছাঃ) তার জন্য দো'আ 
করলে সে মুক্তি পায়। অতঃপর যার সাথেই সুরাকার দেখা হয়েছে, তাকেই 
সে বলেছে, 'আমি তোমাদের কাজ সেরে এসেছি। এদিকে তারা কেউ 


নেই' এমনিভাবে যার সাথেই তার সাক্ষাই হত; তাকেই সে ফিরিয়ে দিত 

(বুখারী হা/৩৬১৫, মুসলিম হা/২০০৯, মিশকাত হা/৫৮৬৯ 'ফাযায়েল ও শামায়েল” 

অধ্যায়; ‘মু‘জিযা’ অনুচ্ছেদ) । 

শিক্ষা: 

১. সর্বক্ষেত্রে যথাযথভাবে নেতার আনুগত্য করা । প্রয়োজনে জীবন দিতে 
প্রস্তুত থাকা । 

২. বিশেষ ক্ষেত্রে মহৎ ব্যক্তিগণকে ঘুম থেকে না ডাকা বিচক্ষণতার 
পরিচয় । 

৩. যে কোন বিপদে একমাত্র মহান আল্লাহ্‌র প্রতি অবিচল আস্থা রাখা । 

৪. আল্লাহ তাআলা শত্ৰু বা যালেমদেরকে অনেক সময় প্রকাশ্যে 
লাঞ্ছিত করে থাকেন। 


জাবের (রাঃ)-এর মেহমানদারী ও রাসূল (ছাঃ)-এর মুঁজিযা 

জাবের (রাঃ) বলেন, খন্দকের যুদ্ধের প্রাক্কালে আমরা পরিখা খনন 
করছিলাম। এমন সময় একটা শক্ত পাথর দেখা দিল। তখন লোকেরা 
রাসূলুল্লাহ (ছাঃ)-এর নিকট এসে বলল, পরিখা খননকালে একটি শক্ত 
পাথর পাওয়া গেছে। তিনি বললেন, “আচ্ছা আমি নিজেই খন্দকের মধ্যে 
নামবৰ’ । অতঃপর তিনি দাড়ালেন, সে সময় তার পেটে পাথর বাধা ছিল। 
আর আমরাও তখন তিনদিন পর্যন্ত কিছু খেতে পায়নি । রাসূলুল্লাহ (ছাঃ) 
কোদাল হাতে নিয়ে পাথরটির উপর আঘাত করলে তা চূর্ণ-বিচুর্ণ হয়ে 
বানুকণায় পরিণত হয়। 

জাবের রোঃ) বলেন, আমি আমার স্ত্রীর নিকটে এসে বললাম, “তোমার 
কাছে খাওয়ার কিছু আছে কি? আমি রাসূলুল্লাহ (ছাঃ)-কে ভীষণ ক্ষুধার্ত 
অবস্থায় দেখলাম’ তখন সে একটি চামড়ার পাত্র হ'তে এক ছা পরিমাণ 
যব বের করল । আমাদের একটি মোটাতাজা বকরীর বাচ্চা ছিল। তা আমি 
যবেহ করলাম আর আমার স্ত্রী যব পিষল। অবশেষে আমরা হাড়িতে গোস্ত 
চড়ালাম। অতঃপর আমি রাসূলুল্লাহ (ছাঃ)-এর নিকট এসে চুপে চুপে 
বললাম, “আল্লাহ্‌র রাসূল (ছাঃ)! আমরা একটি বকরীর বাচ্চা যবেহ 
করেছি। আর এক ছা যব ছিল, আমার স্ত্রী তা পিষেছে। সুতরাং আপনি 
আরো কয়েকজন সঙ্গে নিয়ে চলুন” । 


রাসূলুল্লাহ (ছাঃ) উচ্চেঃ্বরে সবাইকে বললেন, “হে পরিখা খননকারীগণ! 
এস তোমরা তাড়াতাড়ি চল, জাবের তোমাদের জন্য খাবার তৈরী করেছে’ ৷ 
অতঃপর রাসূলুল্লাহ (ছাঃ) আমাকে বললেন, “তুমি বাড়ী ফিরে যাও । আমি 
না আসা পর্যন্ত গোস্তের ডেকচি নামাবে না এবং খামির থেকে রুটিও 
বানাবে না'। এরপর তিনি লোকজনসহ উপস্থিত হ'লেন। তখন আমার স্ত্রী 
জন্য দো'আ করলেন । অতঃপর ডেকচির নিকট অগ্রসর হয়ে তাতেও লালা 
মিশিয়ে বরকতের জন্য দো'আ করলেন। এরপর বললেন, “তুমি আরো 
রুটি প্রস্ততকারিণীদের ডাক, যারা তোমার সাথে রুটি বানাবে । আর চুলার 
উপর থেকে ডেকচি না নামিয়ে তুমি তা থেকে তরকারী নিয়ে পরিবেশন 
কর'। 

জাবের (রাঃ) বলেন, “ছাহাবীদের সংখ্যা ছিল এক হাযার। আমি আল্লাহ্‌র 
কসম করে বলছি, সকলে তৃপ্তি সহকারে খেয়ে চলে যাওয়ার পরও ডেকচি 
ভর্তি তরকারী ফুটতেছিল এবং প্রথম অবস্থার ন্যায় আটার খামির হ'তে 
রুটি প্রস্তুত হচ্ছিল’ (মৃভাফাক্‌ আলাইহ, মিশকাত হা/৫৮৭৭ 'ফাযায়েল ও শামায়েল' 
অধ্যায়, মুজিযা' অনুচ্ছেদ) । 

শিক্ষা: 

১. কর্মীদের উৎসাহ ও প্রেরণা দানের জন্য নেতাকে তাদের সাথে যে কোন 

কাজে নিজ হাতে সহযোগিতা করা । 
২. কর্মীদের অন্যতম কর্তব্য হ'ল নেতার সার্বিক বিষয়ের প্রতি তীক্ষ দৃষ্টি রাখা । 
৩. রাসূলুল্লাহ (ছাঃ)-এর পক্ষ হ'তে প্রকাশিত প্রত্যেক মু'জিযার প্রতি 
সুনিশ্চিত বিশ্বাস রাখা । 
৪. দ্বীনের পথে যত কষ্টই আসুক না কেন হাসিমুখে তা বরণ করে নেওয়া । 


সপ্তম হিজরী, ৬২৯ খৃষ্টাব্দ মক্কার কাফেরদের কুরাইশদের সাথে রাসূলুল্লাহ 
(ছাঃ)-এর হুদায়বিয়ার সন্ধি স্বাক্ষরিত হয়েছে । যে ইসলামের নাম শুনলে 
জ্বলে উঠত কুরাইশদের গা, আজ সেই কুরাইশগণ স্পষ্টতঃ স্বীকৃতি দিল 
ইসলামকে একটি শক্তিশালী ধর্ম হিসাবে । রাসূলুল্লাহ (ছাঃ) নদীর মোহনায় 
এসে তার সাধনার স্োতধারায় শুনতে পেলেন মহাসাগরের কল্লোল । তাই 


ভিনি অন করলেন বিদের নক্তিশালী রাজা বাদশাহদের নিকট ইসলামের 
সুমহান বার্তা পৌছাতে । 

তৎকালীন বিশ্বের বুকে রোম ও পারস্য ছিল সবচেয়ে ক্ষমতাধর শক্তিশালী 
সাম্রাজ্য । রোমান সাম্রাজ্যের শাসনকর্তা ছিলেন সম্রাট হিরাক্রিয়াস। 
রাসূলুল্লাহ (ছাঃ) প্রখ্যাত ছাহাবী দেহিয়া কালবী (রাঃ)-কে ইসলামের 
দাওয়াতপত্র তার কাছে প্রেরণ করেন। সম্রাট হিরাক্রিয়াস এ সময় 
জেরুজালেমে অবস্থান করছিলেন। এদিকে কুরাইশ নেতা আবু সুফিয়ান 
(তখনও তিনি মুসলমান হননি) ব্যবসা উপলক্ষে সিরিয়াতে অবস্থান 
করছিলেন। 


আবদুল্লাহ বিন আব্বাস (রাঃ) হ'তে বর্ণিত, তাকে আবু সুফিয়ান বিন হারব 
সংবাদ দিয়েছেন যে, একদা রোম সম্রাট হিরাক্রিয়াস তাকে একদল কুরাইশ 
সহ ডেকে পাঠালেন। তখন তারা ব্যবসা উপলক্ষে সিরিয়াতে অবস্থান 
করছিলেন। এ সময় রাসূলুল্লাহ (ছাঃ) আবু সুফিয়ান ও কুরাইশদের সাথে 
পরিবৃত অবস্থায় ঈলিয়া বা জেরুজালেমে অবস্থানকালে তারা সম্রাটের 
দরবারে আগমন করলেন। সম্রাট হিরাক্রিয়াস তাদেরকে স্বীয় মজলিসে 
ডেকে নিলেন। তখন তার চতুষ্পার্খে ছিলেন রোমান প্রধানগণ । অতঃপর 
তিনি কুরাইশগণকে এবং তার দোভাষীকে আহ্বান জানিয়ে বললেন, যে 
লোকটি তোমাদের মধ্যে নবী বলে দাবী করছেন বংশগতভাকে তোমাদের 
মধ্যে কে তার অধিক নিকটবর্তী? আবু সুফিয়ান বললেন, তখন আমি 
বললাম, “বংশগতভাবে আমিই তার নিকটতম ব্যক্তি'। সম্রাট হিরাক্লিয়াস 
নির্দেশ দিলেন যে, তাকে আমার নিকটবর্তী করো এবং তার সঙ্গী- 
সাথীগণকেও ডেকে এনে তার পেছনে উপস্থিত কর। অতঃপর সম্রাট তার 
দোভাষীকে বললেন, তুমি তাদেরকে বল, আমি এই লোকটিকে তার 
[(রাসূল (ছাঃ)] সম্পর্কে জিজ্ঞাসাবাদ করব। যদি সে আমার সাথে কোন 
মিথ্যা কথা বলে, তবে তোমরা যেন তাকে মিথ্যাবাদী বলে প্রমাণ করো। 
আবু সুফিয়ান বলেন, “আল্লাহ্র কসম! লোকেরা আমার উপর মিথ্যা 
আরোপ করবে বলে যদি আমার লজ্জার ভয় না হ'ত, তাহ'লে তখন আমি 
অবশ্যই রাসূলুল্লাহ (ছাঃ) সম্পর্কে মিথ্যা কথা বলতাম’ । 

সম্রাট সর্বপ্রথম আমাকে জিজ্ঞেস করলেন, যিনি নবী বলে দাবী করছেন 
তার বংশ কেমন? 


আবু সুফিয়ান : ভিনি আমাদের মধ্যে সাত বলত । 
সম্রাট : তার পূর্বে তোমাদের মধ্য হ'তে কোন ব্যক্তি কখনও এমন কথা 
বলেছে কি? 
আবু সুফিয়ান : না। 
সম্রাট : তার পিতৃপুরুষগণের মধ্যে কেউ বাদশাহ ছিলেন কি? 
আবু সুফিয়ান : না। 
সম্রাট : প্রভাবশালী লোকেরা তার অনুসরণ করছে, না দুর্বল লোকেরা? 
আবু সুফিয়ান : দরিদ্র ও দুর্বল শ্রেণীর লোকগুলো । 
স্ম্রাট : তাদের সংখ্যা কি দিন দিন বাড়ছে, না কমছে? 
আবু সুফিয়ান : না, বরং বাড়ছে। 
স্ম্বাট : তাদের মধ্যে কেউ কি সেই দ্বীনে প্রবেশ করার পর তার দ্বীনের 
প্রতি বীতশ্রদ্ধ হয়ে তা ত্যাগ করে থাকে? 
আবু সুফিয়ান : না। 
সম্রাট : সে নবুঅত লাভের পূর্বে কি তোমরা তাকে মিথ্যাবাদী বলে অপবাদ 
দিতে? 
আবু সুফিয়ান : না। 
স্ম্রাট : তিনি কখনো কোন অঙ্গীকার ভঙ্গ করেছেন কি? 
আবু সুফিয়ান : না। তবে আমরা একটি নির্দিষ্ট সময়ের জন্য তার সাথে 
এক সন্ধি চুক্তিতে আবদ্ধ হয়েছি, জানি না এ সময়ের মধ্যে তিনি কি 
করবেনঃ 
আবু সুফিয়ান (পরবর্তীতে) বলেন, এই কথাটি ছাড়া তার বিরুদ্ধে অন্য কিছু 
বলা আমার পক্ষে সম্ভব হয়ে ওঠেনি । 
সম্রাট : তোমরা কি তার সাথে কোন যুদ্ধ করেছ? 
আবু সুফিয়ান : হ্যা । 
সম্রাট : যুদ্ধের ফলাফল কি? 
আবু সুফিয়ান : তার ও আমাদের মধ্যে অনুষ্ঠিত যুদ্ধের ফলাফল হ'ল 
বালতিতে পালাক্রমে পানি তোলার ন্যায়। অর্থাৎ কোনটায় তিনি জয় লাভ 
করেন এবং কোনটায় আমরা । 


স্ম্বাট : তিনি তোমাদেরকে কি নির্দেশ দিয়ে থাকেন? 


আবু সুফিয়ান : তিনি বলেন, তোমরা একমাত্র আল্লাহ্র ইবাদত কর। ভার 
সাথে কোন কিছুকে শরীক কর না। আর তোমরা তোমাদের বাপ-দাদারা যা 
বলে বেড়াত, তা পরিত্যাগ কর। তিনি আমাদেরকে ছালাত প্রতিষ্ঠা করতে, 
সর্বদা সত্য কথা বলতে, অশ্লীল ও নিষিদ্ধ কাজ থেকে দূরে থাকতে এবং 
আত্মীয়তার বন্ধন অটুট রাখতে বলেন । 

সম্রাট হিরাক্লিয়াস দোভাষীকে বললেন, তুমি তাকে বল, আমি তোমাকে 
তার বংশ সম্পর্কে জিজ্ঞেস করেছি। তুমি উত্তরে বলেছ, তিনি তোমাদের 
মধ্যে সম্থান্ত বংশজাত। প্রকৃতপক্ষে নবী-রাসূলগণ তাদের কওমের সন্তান্ত 
পরিবারে প্রেরিত হয়ে থাকেন। আমি তোমাকে জিজ্ঞেস করেছি, তোমাদের 
মধ্যে কেউ কি এ কথা নেবী হওয়ার কথা) বলেছেন? তুমি উত্তরে বলেছ, 
না। আমি বলতে চাই- যদি তার পূর্বে কেউ এ কথা বলত, তবে অবশ্যই 
আমি বলতে পারতাম, তিনি এমন এক ব্যক্তি, যিনি পূর্বের কথার পুনরাবৃত্তি 
করেছেন। আমি তোমাকে জিজ্ঞেস করেছি, তার পিতৃপুরুষগণের মধ্যে 
কোন বাদশাহ ছিলেন কি? তুমি উত্তরে বলেছ, না। আমি বলতে চাই- যদি 
তার পিতৃপুরুষগণের মধ্যে কোন বাদশাহ থাকতে, তাহ'লে আমি বলতাম, 
তিনি এমন এক ব্যক্তি, যিনি পিত্রাজ্য পুনরুদ্ধার করতে ইচ্ছুক । আমি 
কোন মিথ্যা অপবাদ দিয়েছিলে কি? তুমি উত্তরে বলেছ, না। কাজেই আমি 
বুঝতেছি, তিনি এমন ব্যক্তি নন, যিনি মানুষের ব্যাপারে মিথ্যারোপ করবেন 
এবং আল্লাহ্র উপর মিথ্যারোপ করবেন। আমি তোমাকে জিজ্ঞেস করেছি 
যে, প্রভাবশালী লোকেরা তার অনুসরণ করছে, না নিরীহ-দুর্বল লোকগুলো? 
তুমি উত্তরে বলেছ, নিরীহ-দুর্বল লোকেরাই তার অনুসরণ করছে । আসলে 
নিরীহ-দুর্বল লোকেরাই নবী-রাসূলগণের অনুসারী হয়ে থাকে। আমি 
তোমাকে জিজ্ঞেস করেছি, তারা সংখ্যায় বৃদ্ধিপ্রাপ্ত হচ্ছে, না ত্রাস পাচ্ছে? 
তুমি উত্তরে বলেছ, বৃদ্ধি হচ্ছে। ঈমানের ব্যাপারটি পূর্ণতা লাভের সময় 
পর্যন্ত এরূপই হয়ে থাকে । আমি তোমাকে জিজ্ঞেস করেছি, কেউ তার দ্বীনে 
প্রবেশ করে বীতশ্রদ্ধ হয়ে আবার সে দ্বীন পরিত্যাগ করেছে কি? তুমি উত্তরে 
বলেছ, না। আসলে ঈমানের দীপ্তি ও সজীবতা অন্তরের সাথে মিশে গেলে 
এরূপই হয়ে থাকে । আমি তোমাকে জিজ্ঞেস করেছি, তিনি কোন প্রতিশ্রুতি 
ভঙ্গ করেছেন কি? তুমি উত্তরে বলেছ, না। নবী-রাসূলগণ এরূপই প্রতিশ্রুতি 
ভঙ্গ করেন না। আমি তোমাকে জিজ্ঞেস করেছি, তিনি তোমাদেরকে কি 
নির্দেশ প্রদান করেন? তুমি উত্তরে বলেছ, তিনি তোমাদেরকে একমাত্র 


আল্লাহর ইবাদত করার ও ভার সাথে কোন কিছুকে শরীক না করার নির্দেশ 
প্রদান করেন। তিনি তোমাদেরকে মূর্তিপূজা করতে নিষেধ করেন এবং 
তোমাদেরকে ছালাত প্রতিষ্ঠা করার, সত্য কথা বলার ও পূত-পবিত্র থাকার 
নির্দেশ প্রদান করেন। তুমি যা বলেছ তা যদি সত্য হয়, তবে তিনি 
অত্যল্পকালের মধ্যেই আমার এ পদদ্বয়ের নিম্নববর্তী স্থানের (সিরিয়ার) 
মালিক হওয়ার সৌভাগ্য লাভ করবেন। আমি নিশ্চিত জানতাম, তার 
আবির্ভাব হবে; কিন্তু তিনি যে তোমাদের মধ্য হ'তে হবেন, একথা ভাবতে 
পারিনি । আমি যদি যথাযথভাবে তার নিকট পৌছতে পারব বলে জানতে 
অবশ্যই আমি তার পা ধুয়ে দিতাম । 

অতঃপর সম্রাট হিরাক্লিয়াস রাসুলুল্লাহ (ছাঃ)-এর পত্রখানা আনতে বললেন, 
যে পত্রখানা দিয়ে রাসূলুল্লাহ (ছাঃ) ছাহাবী দেহিয়া কালবী (রাঃ)-কে বছরার 
শাসনকর্তার নিকট পাঠিয়েছিলেন । বছরার অধিপতি হারেছ পত্রখানা সম্রাট 
হিরাক্রিয়াসকে প্রদান করলে তিনি তা পাঠ করলেন । পত্রটি ছিল নিয়নরূপ- 
‘পরম করুণাময় অসীম দয়ালু আল্লাহ্‌র নামে শুরু করছি। আল্লাহ্‌র বান্দা ও 
তদীয় রাসূল মুহাম্মাদের পক্ষ হ'তে রোম সম্রাট হিরাক্রিয়াসের প্রতি । যারা 
সঠিক পথের অনুসারী, তাদের উপর শান্তি বর্ধিত হৌক। অতঃপর, আমি 
আপনাকে ইসলামের দাওয়াত প্রদান করছি। ইসলাম গ্রহণ করুন, 
নিরাপদে থাকতে পারবেন। আল্লাহ আপনাকে দ্বিগুণ পুরস্কারে ভূষিত 
করবেন । আর যদি মুখ ফিরিয়ে নেন, তাহ'লে সকল প্রজার পাপ আপনার 
উপর বর্তাবে। “হে আহলে কিতাব! “তোমরা একটি কথার দিকে চলে আস, 
যে কথাটি আমাদের ও তোমাদের মধ্যে অভিন্ন, আমরা যেন আল্লাহ্‌ ব্যতীত 
অন্য কারো ইবাদত না করি, তার সাথে অন্য কোন কিছুকে শরীক না করি 
এবং আমাদের কেউ যেন আল্লাহ ছাড়া অপর কাউকে প্রভু হিসাবে গ্রহণ না 
করি। যদি তারা মুখ ফিরিয়ে নেয়, তবে তাদের বলে দাও, তোমরা সাক্ষী 
থাক যে, আমরা মুসলিম’ (আলে ইমরান ৬৪)। 

আবু সুফিয়ান বলেন, যখন সম্রাট হিরাক্লিয়াস তার বক্তব্য ও পত্রখানা পাঠ 
শেষ করলেন, তখন তার সম্মুখে শোরগোল ও চীৎকার চরম আকার ধারণ 
করল এবং আমাদেরকে বের করে দেয়া হ'ল। তখন আমি আমার সঙ্গী- 
সাথীদেরকে বললাম, আবু কাবশার (মুহাম্মাদ) ছেলের বিষয় তো 
শক্তিশালী হয়ে উঠেছে, বনু আছফার (রোম)-এর বাদশাহও তাকে ভয় 


পীর নিবি কমতি তিনি শীঘ্রই জয়ী হবেন। 

অবশেষে মহান আল্লাহ আমাকে ইসলাম গ্রহণের তাওফীক দিলেন (ছহীহ 

বুখারী হা/৭, ‘অহির সুচনা’ অধ্যায়, অনুচ্ছেদ-৬, মুসলিম হা/১৭৭৩, মিশকাত হা/৫৮৬১)। 

শিক্ষা : 

১. গরীব-অসহায়রাই দ্বীনী কাজে অগ্রগামী থাকে । 

২. আল্লাহ রাব্বুল আলামীন প্রত্যেক মানুষকে সত্য-মিথ্যা ও ভাল-মন্দ 
বুঝার অনুধাবন শক্তি দিয়েছেন । 

৩. ক্ষমতালিন্সা ও স্বার্থহানির ভয়ে মানুষ হক গ্রহণ থেকে বিরত থাকে। 


সৃষ্টজীবের প্রতি দয়া 

ইবনু ওমর (রাঃ) সুত্রে নবী (ছাঃ) হ'তে বর্ণিত। তিনি বলেন, এক নারী 
একটি বিড়ালের কারণে জাহান্নামে গিয়েছিল, সে তাকে বেঁধে রেখেছিল । 
সে তাকে খাবারও দেয়নি, ছেড়েও দেয়নি, যাতে সে যমীনের পোকা-মাকড় 
খেতে পারত (বুখারী হা/৩৩১৮ সৃষ্টির সুচনা’ অধ্যায়, অনুচ্ছেদ-১১, মুসলিম, 
মিশকাত হা/১৯০৩)। 

আবু হুরায়রা (রাঃ) সুত্রে আল্লাহ্‌র রাসূল (ছাঃ) হ’তে বর্ণিত। তিনি বলেন, 
“এক ব্যভিচারিণীকে ক্ষমা করে দেয়া হয়। সে একটি কুকুরের কাছ দিয়ে 
যাচ্ছিল। তখন সে দেখতে পেল কুকুরটি একটি কূপের পাশে বসে 
হাপাচ্ছে। রাবী বলেন, পিপাসায় তার প্রাণ প্রায় ওষ্ঠাগত ছিল । তখন সেই 
নারী তার মোজা খুলে তার উড়নার সঙ্গে বাধল। অতঃপর সে কৃপ হ'তে 
পানি তুলল (এবং কুকুরটিকে পানি পান করাল)। এ কারণে তাকে ক্ষমা 
করে দেয়া হল’ (বৃখারী হা/৩৩২১ সৃষ্টির সুচনা’ অধ্যায়, অনুচ্ছেদ-১৭, মুসলিম, 
মিশকাত হা/১৯০২)। 


শিক্ষা : পশু-পাখির প্রতি সর্বদা সহানুভূতিশীল হ'তে হবে। 


আবু হুরায়রা (রাঃ) হ'তে বর্ণিত তিনি বলেন, রাসূলুল্লাহ (ছাঃ) বলেছেন, 
কিয়ামতের দিন সর্বপ্রথম যে ব্যক্তির বিচার করা হবে, সে হবে একজন 
(ধর্মযুদ্ধে শাহাদাতবরণকারী) শহীদ । তাকে আল্লাহ্র নিকট উপস্থিত করা 
হবে। অতঃপর আল্লাহ পাক তাকে (দুনিয়াতে প্রদত্ত) নে“মতসমূহের কথা 


স্মরণ করিয়ে দিবেন । আর সেও তা স্মরণ করবে। এরপর আল্লাহ তা'আলা 
তাকে জিজ্ঞেস করবেন, দুনিয়াতে তুমি কি আমল করেছ? উত্তরে সে বলবে, 
আমি তোমার সন্তুষ্টির জন্য (কাফেরদের সাথে) লড়াই করেছি। এমনকি 
শেষ পর্যন্ত শহীদ হয়েছি। তখন আল্লাহ বলবেন, তুমি মিথ্যা বলছ, বরং 
তোমাকে যেন বীর-বাহাদুর বলা হয়, সেজন্য তুমি লড়াই করেছ। আর 
(তোমার অভিপ্রায় অনুযায়ী) তোমাকে দুনিয়াতে তা বলাও হয়েছে। 
অতঃপর তার ব্যাপারে আদেশ দেওয়া হবে। তখন তাকে উপুড় করে 
টেনে-হিচড়ে জাহান্নামে নিক্ষেপ করা হবে । 

অতঃপর সে ব্যক্তিকে বিচারের জন্য উপস্থিত করা হবে, যে নিজে দ্বীনী 
ইল্ম শিক্ষা করেছে এবং অপরকে শিক্ষা দিয়েছে। আর পবিত্র কুরআন 
অধ্যয়ন করেছে (এবং অপরকে শিক্ষা দিয়েছে)। তাকে আল্লাহ পাকের 
দরবারে হাযির করা হবে। অতঃপর তিনি তাকে নে"মতসমূহের কথা স্মরণ 
করিয়ে দিবেন এবং সেও তা স্মরণ করবে। অতঃপর আল্লাহ তা'আলা 
তাকে জিজ্ঞেস করবেন, এই সমস্ত নে“মতের শুকরিয়া জ্ঞাপনের জন্য তুমি 
কি আমল করেছ? উত্তরে সে বলবে, আমি স্বয়ং দ্বীনী ইল্ম শিক্ষা করেছি 
এবং অপরকে শিক্ষা দিয়েছি এবং তোমার সন্তুষ্টির নিমিত্তে কুরআন 
তেলাওয়াত করেছি। তখন আল্লাহ বলবেন, তুমি মিথ্যা বলছ। আমার 
সন্তুষ্টির জন্য নয়, বরং তুমি এজন্য ইল্ম শিক্ষা করেছ, যেন তোমাকে 
‘বিদ্বান’ বলা হয় এবং এজন্য কুরআন অধ্যয়ন করেছ, যাতে তোমাকে 
‘ক্বারী’ বলা হয়। আর (তোমার অভিপ্রায় অনুযায়ী) তোমাকে বিদ্বান ও 
কারীও বলা হয়েছে। অতঃপর (ফেরেশতাদেরকে) তার সম্পর্কে নির্দেশ 
দেওয়া হবে। সুতরাং তাকে উপুড় করে টানতে টানতে জাহান্নামে নিক্ষেপ 
করা হবে। 


অতঃপর এমন এক ব্যক্তিকে বিচারের জন্য আল্লাহ্‌র দরবারে উপস্থিত করা 
হবে, যাকে আল্লাহ তা'আলা বিপুল ধন-সম্পদ দান করে বিত্তবান 
করেছিলেন। তাকে আল্লাহ তা'আলা প্রথমে প্রদত্ত নে'মতসমূহের কথা 
স্মরণ করিয়ে দিবেন। আর সে তখন সমস্ত নে“মতের কথা অকপটে স্বীকার 
করবে। অতঃপর তিনি তাকে জিজ্ঞেস করবেন, এই সমস্ত নে'মতের 
শুকরিয়ায় তুমি কি আমল করেছ? উত্তরে সে বলবে, যে সমস্ত ক্ষেত্রে ধন- 
একটি পথেও ব্যয় করতে ছাড়িনি। আল্লাহ তা'আলা বলবেন, তুমি মিথ্যা 


বলছ? আমার সন্ত্ভির জন্য নয়; বরং তুমি এই উদ্দেশে দান করেছিলে 
যাতে তোমাকে বলা হয় যে, সে একজন ‘দানবীর’ সুতরাং (তোমার 
অভিপ্রায় অনুসারে দুনিয়াতে) তোমাকে ‘দানবীর’ বলা হয়েছে । অতঃপর 
(ফেরেশতাদেরকে) তার সম্পর্কে নির্দেশ দেওয়া হবে । নির্দেশ মোতাবেক 
তাকে উপুড় করে টানতে টানতে জাহান্নামে নিক্ষেপ করা হবে (মুসলিম 
হা/১৯০৫ ‘নেতৃত্ব’ অধ্যায়, অনুচ্ছেদ-৪৩; মিশকাত-আলবানী হা/২০৫, ইলম" 
অধ্যায়) । 

শিক্ষা: 

লোক দেখানো আমলের পরিণতি অত্যন্ত ভয়াবহ । কাজেই সর্বদা আমাদের 
নিয়তকে পরিশুদ্ধ রাখতে হবে এবং প্রতিটি কাজ একমাত্র আল্লাহ পাকের 
সন্তুষ্টির জন্যই করতে হবে । 


আবু বকর (রাঃ)-এর মর্যাদা 
আবুদ্দারদা (রাঃ) হ'তে বর্ণিত। তিনি বলেন, আমি নবী (ছাঃ)-এর নিকট 
উপবিষ্ট ছিলাম । এমন সময় আবূ বকর (রাঃ) পরনের কাপড়ের একপাশ 
এমনভাবে ধরে আসলেন যে, তার দু*হাটু বেরিয়ে পড়ছিল। নবী (ছাঃ) 
বললেন, তোমাদের এ সাথী এই মাত্র কারো সঙ্গে ঝগড়া করে আসছে। 
তিনি সালাম করলেন এবং বললেন, হে আল্লাহ্‌র রাসূল! আমার এবং ওমর 
ইবনুল খাত্বীবের মাঝে একটি বিষয়ে কিছু কথা কাটাকাটি হয়ে গেছে। 
আমিই প্রথমে কটু কথা বলেছি। অতঃপর লজ্জিত হয়ে তার কাছে মাফ 
চেয়েছি। কিন্তু তিনি আমাকে মাফ করতে অস্বীকৃতি জানিয়েছেন। এখন 
আমি আপনার নিকট হাযির হয়েছি। নবী (ছাঃ) বললেন, আল্লাহ্‌ তোমাকে 
মাফ করবেন, হে আবু বকর! এ কথাটি তিনি তিনবার বললেন। অতঃপর 
ওমর (রাঃ) লজ্জিত ও অনুতপ্ত হয়ে আবু বকর (রাঃ)-এর বাড়িতে এসে 
জিজ্ঞেস করলেন, আবূ বকর কি বাড়িতে আছেন? তারা বলল, না। তখন 
ওমর (রাঃ) নবী (ছাঃ)-এর নিকট চলে এসে সালাম দিলেন। (তাকে 
দেখে) নবী (ছাঃ)-এর চেহারা বিবর্ণ হয়ে গেল। আবূ বকর (রাঃ) ভীত 
হয়ে নতজানু হয়ে বললেন, হে আল্লাহ্‌র রাসূল! আমিই প্রথমে অন্যায় 
করেছি। এ কথাটি তিনি দু'বার বললেন । তখন নবী (ছাঃ) বললেন, আল্লাহ্‌ 
যখন আমাকে তোমাদের নিকট রাসূলরূপে প্রেরণ করেছেন তখন তোমরা 
সবাই বলেছ, তুমি মিথ্যা বলছ আর আবূ বকর বলেছে, আপনি সত্য 


বলেছেন। ত তীর জান মীল সবকিছু দিয়ে আমাকে সহানুভূতি জানিয়েছে। 
তোমরা কি আমার সম্মানে আমার সাথীকে অব্যাহতি দিবে? এ কথাটি তিনি 
দু'বার বললেন। অতঃপর আবূ বকর (রাঃ)-কে আর কখনও কষ্ট দেয়া 
হয়নি (বুখারী হ/৩৬৬১ 'রাসুলুল্লাহ (ছাঃ)-এর ছাহাবীদের ফযীলত’ অধ্যায়, অনুচ্ছেদ-৫)। 
শিক্ষা : 

১. ক্ষমা মহত্তের লক্ষণ । 

২. রাসূলুল্লাহ (ছাঃ)-এর প্রতি আবুবকর (রাঃ)-এর ভালবাসা ও সাহায্য- 
সহানুভূতি ছিল প্রবাদতুল্য। এজন্যই রাসূলুল্লাহ (ছাঃ) বলেছিলেন, ‘আমি 
যদি আমার রব ব্যতীত অন্য কাউকে বন্ধু হিসাবে গ্রহণ করতাম তাহ'লে 
আবৃবকরকে গ্রহণ করতাম” (বুখারী হা/৩৬৫৭, 'ছাহাবীদের ফযীলত’ অধ্যায়, 
অনুচ্ছেদ-৫)। 


আবু যর (রাঃ)-এর ইসলাম গ্রহণ 

আবু জামরাহ (রাঃ) হ'তে বর্ণিত। তিনি বলেন, আব্দুল্লাহ ইবনু আব্বাস 
(রাঃ) আমাদেরকে বললেন, আমি কি তোমাদেরকে আবূ যর (রাঃ)-এর 
ইসলাম গ্রহণের ঘটনা বর্ণনা করব না? আমরা বললাম, হ্যা, অবশ্যই ৷ তিনি 
বললেন, আবু যর (রাঃ) বলেছেন, আমি গিফার গোত্রের একজন মানুষ । 
আমরা জানতে পারলাম যে, মক্কায় এক ব্যক্তি আত্মপ্রকাশ করে নিজেকে 
নবী বলে দাবী করছেন। আমি আমার ভাইকে বললাম, তুমি মক্কায় গিয়ে এ 
ব্যক্তির সাথে আলোচনা করে বিস্তারিত খোজ-খবর নিয়ে এস । সে রওয়ানা 
হয়ে গেল এবং মক্কার এ লোকটির সঙ্গে সাক্ষাৎ করে ফিরে আসল। 
অতঃপর আমি জিজ্ঞেস করলাম, কি খবর নিয়ে এলে? সে বলল, আল্লাহ্‌র 
কসম! আমি এমন একজন ব্যক্তিকে দেখেছি যিনি সৎকাজের আদেশ দেন 
এবং মন্দ কাজ হ'তে নিষেধ করেন। আমি বললাম, তোমার খবরে আমি 
সন্তুষ্ট হ'তে পারলাম না। অতঃপর আমি একটি ছড়ি ও এক পাত্র খাবার 
নিয়ে মক্কার দিকে রওয়ানা হ'লাম। মক্কায় পৌঁছে আমার অবস্থা দাড়াল 
এমন যে, আমি তাকে চিনি না এবং কারো নিকট জিজ্ঞেস করাও আমি 
সমীচীন মনে করি না। তাই আমি যমযমের পানি পান করে মসজিদে 
থাকতে লাগলাম । 


একদিন সন্ধ্যা বেলা আলী (রাঃ) আমার নিকট দিয়ে গমনকালে আমার 
প্রতি ইশারা করে বললেন, মনে হয় লোকটি বিদেশী । আমি বললাম, হ্যা । 


তিনি বললেন, আমার সঙ্গে আমার বাড়িতে চল । আবু যর বলেন, অতঃপর 
আমি তার সাথে তার বাড়ি চললাম । পথে তিনি আমাকে কোন কিছু 
জিজ্ঞেস করেননি । আর আমিও ইচ্ছা করে কোন কিছু বলিনি। তার 
বাড়িতে রাত্রি যাপন করে ভোরবেলায় আবার মসজিদে গেলাম এ ব্যক্তি 
সম্পর্কে জিজ্ঞেস করার জন্য । কিন্তু ওখানে এমন কোন লোক ছিল না যে 
এ ব্যক্তি সম্পর্কে কিছু বলবে। তিনি বলেন, এদিনও আলী (রাঃ) আমার 
নিকট দিয়ে চলার সময় বললেন, এখনো কি লোকটি তার গন্তব্যস্থল ঠিক 
করতে পারেনি? আমি বললাম, না। তিনি বললেন, আমার সঙ্গে চল। 
পথিমধ্যে তিনি আমাকে জিজ্ঞেস করলেন, বল, তোমার ব্যাপার কি? কেন 
এ শহরে এসেছ? আমি বললাম, যদি আপনি আমার বিষয়টি গোপন রাখার 
আশ্বাস দেন তাহ'লে তা আপনাকে বলতে পারি। তিনি বললেন, নিশ্চয়ই 
আমি গোপন করব। আমি বললাম, আমরা জানতে পেরেছি, এখানে এমন 
এক লোকের আবির্ভাব হয়েছে যিনি নিজেকে নবী বলে দাবী করেন। আমি 
তার সঙ্গে আলাপ-আলোচনা করার জন্য আমার ভাইকে পাঠিয়েছিলাম। 
কিন্তু সে ফেরত গিয়ে আমাকে সন্তোষজনক কোন কিছু বলতে পারেনি । 
তাই নিজে দেখা করার ইচ্ছা নিয়ে এখানে আগমন করেছি। আলী (রাঃ) 
বললেন, তুমি সঠিক পথপ্রদর্শক পেয়েছ । আমি এখনই তীর কাছে উপস্থিত 
হওয়ার জন্য রওয়ানা হয়েছি। তুমি আমাকে অনুসরণ কর এবং আমি যে 
গৃহে প্রবেশ করব তুমিও সে গৃহে প্রবেশ করবে। রাস্তায় যদি তোমার 
বিপদজনক কোন লোক দেখতে পাই তবে আমি জুতা ঠিক করার অজুহাতে 
দেয়ালের পার্শ্বে সরে দীড়াব, যেন আমি জুতা ঠিক করছি। আর তুমি 
চলতেই থাকবে । আলী (রাঃ) পথ চলতে শুরু করলেন। আমিও তার 
অনুসরণ করে চলতে লাগলাম । তিনি নবী (ছাঃ)-এর নিকট প্রবেশ করলে 
আমিও তার সঙ্গে ঢুকে পড়লাম । আমি বললাম, আমার নিকট ইসলাম 
পেশ করুন। তিনি পেশ করলেন। আর আমি তৎক্ষণাৎ মুসলিম হয়ে 
গেলাম । 


নবী (ছাঃ) বললেন, হে আবূ যর। এখনকার মত তোমার ইসলাম গ্রহণ 
গোপন রেখে তোমার দেশে চলে যাও। যখন আমাদের বিজয়ের খবর 
জানতে পারবে তখন এসো । আমি বললাম, যে আল্লাহ্‌ আপনাকে সত্য 
দ্বীনসহ পাঠিয়েছেন তার শপথ! আমি কাফির-মুশরিকদের সামনে 
উচ্চৈঃস্বরে তাওহীদের বাণী ঘোষণা করব। (ইবনু আব্বাস (রাঃ) বলেন) 
এই কথা বলে তিনি মসজিদে হারামে গমন করলেন, কুরাইশের লোকজনও 


সেখানে উপস্থিত ছিল। ভিনি বললেন, হে কুরাইশগণ! আমি নিশ্চিতভাবে 
সাক্ষ্য দিচ্ছি যে, আল্লাহ্‌ ছাড়া কোন (হকৃ) মাবুদ নেই এবং আমি আরো 
সাক্ষ্য দিচ্ছি যে, মুহাম্মাদ (ছাঃ) আল্লাহর বান্দা ও তার রাসূল । এতদশ্রবণে 
কুরাইশগণ বলে উঠল, ধর এই ধর্মত্যাগী লোকটিকে । তারা আমার দিকে 
এগিয়ে আসল এবং আমাকে এমন নির্মমভাবে প্রহার করতে লাগল, যেন 
আমি মরে যাই । তখন আব্বাস (রাঃ) আমার নিকট পৌছে আমাকে ঘিরে 
রাখলেন। অতঃপর তিনি কুরাইশদেরকে উদ্দেশ্য করে বললেন, তোমাদের 
ধ্বংস অনিবার্য । তোমরা গিফার বংশের জনৈক ব্যক্তিকে হত্যা করতে 
উদ্যত হয়েছ, অথচ তোমাদের ব্যবসা-বাণিজ্যের কাফেলাকে গিফার 
গোত্রের নিকট দিয়ে যাতায়াত করতে হয়? এ কথা শুনে তারা আমার নিকট 
থেকে দূরে সরে পড়ল। পরদিন ভোরবেলা কা'বাগৃহে উপস্থিত হয়ে 
গতদিনের মতই আমি আমার ইসলাম গ্রহণের পূর্ণ ঘোষণা দিলাম । 
কুরাইশগণ বলে উঠল, ধর এই ধর্মত্যাগী লোকটিকে । গতকালের মত 
আজও তারা নির্মমভাবে আমাকে মারধর করল । এই দিনও আব্বাস (রাঃ) 
এসে আমাকে রক্ষা করলেন এবং কুরাইশদেরকে উদ্দেশ্য করে এ দিনের 
মত বক্তব্য রাখলেন। ইবনু আব্বাস (রাঃ) বলেন, এটাই ছিল আবূ যর 
(রাঃ)-এর ইসলাম গ্রহণের প্রথম ঘটনা রেখারী হা/৩৫২২ মানাকিব’ অধ্যায়, 
‘আবু যর গিফারীর ইসলাম এহণের ঘটনা’ অনুচ্ছেদ, হ/৩৮৬১ “আনছারদের মর্যাদা’ 
অধ্যায়)। 

শিক্ষা : 

১. হকৃ্‌ অন্বেষণের জন্য সর্বদা সচেষ্ট থাকতে হবে। 

২. হকের পথের পথিকরা নানান মুছীবতের সম্মুখীন হন। এক্ষেত্রে 
তাদেরকে ধৈর্যের পরাকাষ্ঠা প্রদর্শন করতে হবে । 

৩. সমাজের প্রচলিত রসম-রেওয়াজের বিরুদ্ধে কথা বললে নানা 
বিদ্রপাত্বক পরিস্থিতির সম্মুখীন হ'তে হয় কিংবা নানা ব্যঙ্গাত্মক নামে 
ডাকা হয়। কিন্তু তাতে বিচলিত না হয়ে সত্য প্রচারে অটল থাকতে হবে। 


আবু নাজীহ (রাঃ)-এর ইসলাম গ্রহণ 
আবু নাজীহ আমর ইবনু আবাসাহ আস-সুলামী (রাঃ) বলেন, জাহেলী যুগে 
আমি ধারণা করতাম যে, লোকেরা পথভ্রষ্টতার উপর রয়েছে এবং এরা 
কোন ধর্মেই নেই। আর ওরা প্রতিমা পূজা করছে। অতঃপর আমি এক 


ব্যক্তির ব্যাপারে শুনলাম যে, তিনি মকায় অনেক আব ববর বছেল। 
সুতরাং আমি আমার সওয়ারীর উপর বসে তার কাছে এসে দেখলাম যে, 
তিনি আল্লাহ্‌র রাসূল (ছাঃ) তিনি গোপনে (ইসলাম প্রচার করছেন), আর 
তার সম্প্রদায় (মুশরিকরা) তার প্রতি দুর্ব্যবহার করছে। সুতরাং আমি 
বিচক্ষণতার সাথে কাজ করলাম । আমি মক্কায় তার কাছে প্রবেশ করলাম। 
অতঃপর আমি তাকে বললাম, আপনি কে? তিনি বললেন, “আমি নবী” । 
আমি বললাম, নবী কি? তিনি বললেন, “মহান আল্লাহ আমাকে প্রেরণ 
করেছেন’ আমি বললাম, তিনি কি নির্দেশ দিয়ে প্রেরণ করেছেন? তিনি 
বললেন, “আত্মীয়তার সম্পর্ক অক্ষুগ্র রাখা, মূর্তি ভেঙ্গে ফেলা, আল্লাহকে 
একক উপাস্য মানা এবং তার সাথে কাউকে শরীক না করার নির্দেশ 
দিয়ে । আমি বললাম, এ কাজে আপনার সঙ্গে কে আছে? তিনি বললেন, 
“একজন স্বাধীন এবং একজন কৃতদাস’। তিনি বলেন, তার প্রতি যারা 
ঈমান এনেছিল তার মধ্যে তখন তার সঙ্গে আবু বকর ও বেলাল (রাঃ) 
ছিলেন। আমি বললাম, “আমিও আপনার অনুগত’ তিনি বললেন, “তুমি 
এখন এ কাজ কোন অবস্থাতেই করতে পারবে না। তুমি কি আমার অবস্থা 
ও লোকদের অবস্থা দেখতে পাচ্ছ না? অতএব তুমি (এখন) বাড়ি ফিরে 
যাও। অতঃপর যখন তুমি আমার জয়ী ও শক্তিশালী হওয়ার সংবাদ পাবে, 
তখন আমার কাছে এস’ 


সুতরাং আমি আমার পরিবার-পরিজনের নিকট চলে গেলাম এবং রাসূলুল্লাহ 
(ছাঃ) মদীনায় চলে এলেন। আর আমি পরিবারের সদস্যদের সাথেই 
ছিলাম । অতঃপর আমি খবরাখবর নিতে আরম্ভ করলাম এবং যখন তিনি 
মদীনায় আগমন করলেন, তখন আমি (তার ব্যাপারে) লোকদেরকে 
জিজ্ঞেস করতে লাগলাম । অবশেষে আমার নিকট মদীনার কিছু লোক 
এল । আমি বললাম, এ লোকটার অবস্থা কি, যিনি (মক্কা ত্যাগ করে) 
মদীনায় এসেছেন? তারা বলল, লোকেরা তার দিকে দ্রুত ধাবমান । তার 
সম্প্রদায় তাকে হত্যা করার ইচ্ছা করেছিল; কিন্ত তারা তা করতে সক্ষম 
হয়নি। 


অতঃপর আমি মদীনায় এসে তার খিদমতে হাযির হ'লাম। তারপর আমি 
বললাম, “হে আল্লাহ্‌র রাসূল (ছাঃ)! আপনি কি আমাকে চিনতে পেরেছেন? 
তিনি বললেন, হ্যা, তুমি তো এ ব্যক্তি, যে মক্কায় আমার সাথে সাক্ষাৎ 
করেছিলে'। আমি বললাম, হ্যা। হে আল্লাহ্র রাসূল (ছাঃ)! আল্লাহ 


তা'আলা আপনাকে যা শিক্ষা দিয়েছেন এবং যা আমার অজানা, তা 
আমাকে বলুন? আমাকে ছালাত সম্পর্কে বলুন’? তিনি বললেন, “তুমি 
ফজরের ছালাত পড়। তারপর সূর্য এক বন্নম পরিমাণ উচু হওয়া পর্যন্ত 
বিরত থাক । কারণ তা শয়তানের দু'শিং-এর মধ্যভাগে উদিত হয় (অর্থাৎ 
এ সময় শয়তানরা ছড়িয়ে পড়ে) এবং সে সময় কাফেররা তাকে সিজদা 
করে । পুনরায় তুমি ছালাত আদায় কর। কেননা ছালাতে ফেরেশতা সাক্ষী 
ও উপস্থিত হন, যতক্ষণ না ছায়া বল্পমের সমান হয়ে যায় । অতঃপর ছালাত 
থেকে বিরত হও । কেননা তখন জাহান্নামের আগুন উক্কানো হয়। অতঃপর 
যখন ছায়া বাড়তে আরম্ভ করে, তখন ছালাত আদায় কর। কেননা এ 
ছালাতে ফেরেশতা সাক্ষী ও উপস্থিত হন। পরিশেষে তুমি আছরের ছালাত 
আদায় কর। অতঃপর সূর্যাস্ত পর্যন্ত ছালাত আদায় করা থেকে বিরত থাক। 
কেননা সূর্য শয়তানের দু’শিং-এর মধ্যে অস্ত যায় (অর্থাৎ এ সময় শয়তানরা 
ছড়িয়ে পড়ে) এবং তখন কাফেররা তাকে সিজদা করে’ । 


পুনরায় আমি বললাম, “হে আল্লাহ্‌র নবী (ছাঃ)! আপনি আমাকে ওযু 
সম্পর্কে বলুন’? তিনি বললেন, “তোমাদের মধ্যে যে কেউ পানি নিয়ে (হাত 
ধোয়ার পর) কুলি করবে এবং নাকে পানি নিয়ে ঝেড়ে পরিষ্কার করবে, 
তার চেহারা, তার মুখ এবং নাকের গুনাহসমূহ ঝরে যায়। অতঃপর সে 
যখন আল্লাহ্‌র আদেশ অনুযায়ী তার চেহারা ধৌত করে, তখন তার 
চেহারার পাপরাশি তার দাড়ির শেষ প্রান্তের পানির সাথে ঝরে যায়। 
তারপর সে যখন তার হাত দু"খানি কনুই পর্যন্ত ধৌত করে, তখন তার 
হাতের পাপরাশি তার আঙ্গুলের পানির সাথে ঝরে যায় । অতঃপর সে যখন 
তার মাথা মাসাহ করে, তখন তার মাথার পাপরাশি চুলের ডগার পানির 
সাথে ঝরে যায়। তারপর সে যখন তার পা দু’খানি গিট পর্যন্ত ধৌত করে, 
তখন তার পায়ের পাপরাশি তার আঙ্গুলের পানির সাথে ঝরে যায়। 
অতঃপর সে যদি দীড়িয়ে ছালাত আদায় করে, আল্লাহ্‌র প্রশংসা ও তার 
মাহাত্ম্য বর্ণনা করে, যার তিনি যোগ্য এবং অন্তরকে আল্লাহ তাআলার জন্য 
খালি করে, তাহ'লে সে এ দিনের মত নিষ্পাপ হয়ে বেরিয়ে আসে, যেদিন 
তার মা তাকে প্রসব করেছিল। 

তারপর আমর ইবনু আবাসাহ (রাঃ) এ হাদীছটি রাসূলুল্লাহ (ছাঃ)-এর 
ছাহাবী আবু উমামা (রাঃ)-এর নিকট বর্ণনা করলেন। আবু উমামাহ (রাঃ) 
তাকে বললেন, “হে আমর ইবনু আবাসাহ! তুমি যা বলছ, তা চিন্তা করে 


বল! একবার ওযু করলেই কি এই ব্যক্তিকে এতটা মর্যাদা দেওয়া হবে? 
আমর বললেন, হে আবু উমামাহ! আমার বয়স ঢের হয়েছে, আমার হাড় 
দুর্বল হয়ে গেছে এবং আমার মৃত্যুও নিকটবর্তী । (ফলে এ অবস্থায়) আল্লাহ 
তা'আলা অথবা রাসূলুল্লাহ (ছাঃ)-এর প্রতি মিথ্যারোপ করার কি প্রয়োজন 
আছে? যদি আমি এটি রাসূলুল্লাহ (ছাঃ)-এর নিকট থেকে একবার, দু'বার, 
তিনবার এমনকি সাতবার পর্যন্ত না শুনতাম, তাহ'লে কখনোই তা বর্ণনা 
করতাম না। কিন্ত আমি তার নিকট এর চেয়েও অধিকবার শুনেছি’ ম্ব্সলিম 
হা/৮৩২, “মুসাফিরের ছালাত’ অধ্যায়) । 

শিক্ষা : 

১. দ্বীনী বিষয় জানার জন্য আগ্রহ থাকতে হবে। 

২. পাচ ওয়াক্ত ছালাত আউয়াল ওয়াক্তে আদায় করতে হবে । 

৩. ওযুর মাধ্যমে বান্দা তার পাপরাশি মোচন করে নিতে পারে। 


উসাইর ইবনু জাবির (রাঃ) বলেন, ইয়ামানে বসবাসকারীদের পক্ষ থেকে 
ওমর (রাঃ)-এর নিকট সাহায্যকারী দল আসলে তিনি তাদেরকে প্রশ্ন 
(একদিন) উয়াইস (রহঃ) এসে গেলেন । তাকে ওমর প্রশ্ন করলেন, ‘আপনি 
কি উয়াইস ইবনু আমির’? সে বলল, হ্যা। ওমর (রাঃ) আবার বললেন, 
“মুরাদ” সম্প্রদায়ের উপগোত্র “কারনের' লোক? তিনি বললেন, হ্যা । তিনি 
বললেন, ‘আপনার কি কুষ্ঠরোগ হয়েছিল, আপনি তা হ*তে সুস্থ হয়েছেন 
এবং মাত্র এক দিরহাম পরিমাণ স্থান বাকী আছে’? তিনি বললেন, হ্যা। 
তিনি বললেন, “আপনার মা জীবিত আছে কি’? তিনি বললেন, হ্যা। ওমর 
বললেন, আমি রাসূলুল্লাহ (ছাঃ)-কে বলতে শুনেছি, “ইয়ামানের সহযোগী 
দলের সাথে উয়াইস ইবনু আমির নামক এক লোক তোমাদের নিকট 
আসবে । সে “মুরাদ' জাতির উপজাতি “কারনের' লোক । তার কুষ্ঠরোগ হবে 
এবং তা হ'তে সে মুক্তি পাবে, শুধুমাত্র এক দিরহাম পরিমাণ স্থান ছাড়া । 
তার মা বেঁচে আছে, সে তার মায়ের খুবই অনুগত । সে (আল্লাহ্‌র উপর 
ভরসা করে) কোন কিছুর শপথ করলে তা আল্লাহ তা'আলা পুরণ করে 
দেন। তুমি যদি তাকে দিয়ে তোমার গুনাহ মাফের জন্য দো'আ করাবার 
সুযোগ পাও, তাহ'লে তাই করবে’ ওমর (রাঃ) বলেন, “কাজেই আমার 
অপরাধ ক্ষমার জন্য আপনি দোআ করুন’ । তখন তিনি (উয়াইস) ওমরের 


অপরাধের ক্ষমা চেয়ে দো'আ করলেন। ওমর (রাঃ) তাকে বললেন, ‘আপনি 
কোথায় যেতে চান’? তিনি বললেন, ‘কুফায়’ ৷ তিনি (ওমর) বলেন, ‘আমি 
সেখানকার গভর্ণরকে আপনার (সাহায্যের) জন্য লিখে দেই’? তিনি বললেন, 


পরের বছর কুফার এক নেতৃস্থানীয় লোক হজ্জে এল ৷ তার সাথে ওমরের 
দেখা হ'লে তিনি উয়াইস সম্পর্কে তাকে প্রশ্ন করলেন । সে বলল, “আমি 
তাকে এরকম অবস্থায় দেখে এসেছি যে, তার ঘরটা অত্যন্ত জীর্ণ অবস্থায় 
আছে এবং তার জীবন-যাপনের উপকরণসমূহ খুবই নগণ্য” ৷ ওমর (রাঃ) 
বলেন, আমি রাসূলুল্লাহ (ছাঃ)-কে বলতে শুনেছি, উয়াইস ইবনু আমির 
নামক এক লোক ইয়ামানের সাহায্যকারী দলের সাথে তোমাদের নিকট 
আসবে। সে “মুরাদ' জাতির উপজাতি ‘কারন’ বংশীয় লোক । তার কুষ্ঠ 
রোগ হবে এবং তা থেকে সে মুক্তি পাবে, শুধুমাত্র এক দিরহাম পরিমাণ 
স্থান ছাড়া । তার মা বেঁচে আছে এবং সে তার মায়ের খুবই অনুগত । সে 
(আল্লাহ্‌র উপর ভরসা করে) কোন কিছুর শপথ করলে তা আল্লাহ পূরণ 
করে দেন। তুমি যদি তোমার গুনাহ মাফের জন্য তাকে দিয়ে দো'আ 
করানোর সুযোগ পাও, তাহ'লে তাই করবে'। লোকটি ফিরে এসে 
উয়াইসের নিকট গিয়ে বলল, “আমার অপরাধ ক্ষমার জন্য আপনি দোআ 
করুন’ ৷ তিনি (উয়াইস) বললেন, “এইমাত্র আপনি মঙ্গলময় সফর (হজ্জ) 
থেকে প্রত্যাবর্তন করেছেন; বরং আপনিই আমার অপরাধ ক্ষমার জন্য 
দৌঁআ করুন'। তিনি বললেন, ‘আপনি কি ওমরের সাথে সাক্ষাৎ 
করেছেন’ সে বলল, হ্যা । তার জন্য উয়াইস দোআ করলেন । উয়াইসের 
মর্যাদা সম্পর্কে লোকেরা সচেতন হ'লে সেখান থেকে উয়াইস অন্য স্থানে 
চলে গেলেন। 


অন্য বর্ণনায় এসেছে, ওমর (রাঃ)-এর নিকট কুফার অধিবাসীরা একটি 
সাহায্যকারী দল পাঠায় । দলের এক লোক উয়াইসকে বিদ্রুপ করত । ওমর 
(রাঃ) বললেন, “এখানে ‘কারন’ বংশীয় কেউ আছে কি’? এ ব্যক্তিটি উঠে 
আসলে ওমর (রাঃ) বলেন, রাসূলুল্লাহ (ছাঃ) বলেছেন, “ইয়ামান থেকে 
উয়াইস নামে এক লোক তোমার নিকট আসবে । সে তার মাকে ইয়ামানে 
একা রেখে আসবে। তার কুষ্ঠরোগ হবে। সে আল্লাহ্র নিকট দো'আ 
করবে, আল্লাহ তার রোগমুক্তি দান করবেন, শুধুমাত্র এক দীনার অথবা এক 
দিরহাম পরিমাণ স্থান ছাড়া । তোমাদের মধ্যে যে কেউ তার দেখা পাবে, 
তাকে দিয়ে সে যেন তার গুনাহ মাফের জন্য দোআ করায়’ । 


ওমর (রাঃ) হ'তে বর্ণিত আছে, ভি কলন আমি রাসূলুল্লাহ (ছাঃ)-কে 
বলতে শুনেছি, “পরবতীদের (তাবেঈ) মধ্যে উয়াইস নামে এক সৎ লোক 
হবে । তার মা বেঁচে আছে। তার শরীরে কুষ্ঠের চিহ্ন থাকবে । তার নিকট 
গিয়ে নিজের গুনাহ মাফের জন্য তাকে দিয়ে প্রার্থনা করাও’ (মুসলিম 
হা/২৫৪২, 'ছাহাবীগণের মর্যাদা’ অধ্যায়, অনুচ্ছেদ-৫৫)। 

শিক্ষা : পিতা-মাতার প্রতি সদ্যবহারকারী ব্যক্তি দুনিয়া ও আখেরাতে 
মর্যাদাবান হবেন। 


দানের ফযীলত 


আবু হুরায়রা (রাঃ) হ'তে বর্ণিত রাসূলুল্লাহ (ছাঃ) বলেন, এক ব্যক্তি একটি 
মাঠে অবস্থান করছিল। এমন সময় সে মেঘের মধ্যে একটি শব্দ শুনতে 
পেল : “অমুকের বাগানে পানি দাও'। অতঃপর মেঘমালা সেই দিকে সরে 
গেল এবং এক প্রস্তরময় স্থানে বৃষ্টি বর্ষণ করল। তখন দেখা গেল, 
সেখানকার নালাগুলির মধ্যে একটি নালা সমস্ত পানি নিজের মধ্যে ঢুকিয়ে 
নিল। তখন সে ব্যক্তি পানির দিকে এগিয়ে গেল এবং দেখল যে, এক 
ব্যক্তি তার বাগানে দাড়িয়ে সেচযন্তর দ্বারা পানি সেচ দিচ্ছে। তখন সে তাকে 
জিজ্ঞেস করল, হে আল্লাহ্র বান্দা! তোমার নাম কি? ব্যক্তিটি জবাবে বলল, 
আমার নাম অমুক- যে নাম সে মেঘের মধ্যে শুনেছিল। তখন লোকটি বলল 
হে আল্লাহ্‌র বান্দা! তুমি কেন আমার নাম জিজ্ঞেস করলে? সে বলল : 
এই পানি যেই মেঘের তার মধ্যে আমি একটি শব্দ শুনেছি যে, তোমার নাম 
করে বলা হয়েছে, অমুকের বাগানে পানি দাও! (হে আল্লাহ্র বান্দা, বল) 
তুমি তা দ্বারা কি কি কাজ কর? সে উত্তরে বলল, যখন তুমি এ কথা বললে 
তখন শুনো, এই বৃষ্টির পানিতে যা উৎপাদন হয়, তার প্রতি আমি দৃষ্টিপাত 
করি এবং তা ভাগ করি। এক ভাগ দান করি, একভাগ আমি ও আমার 
পরিবার খাই এবং অপর ভাগ জমিতে লাগাই (মুসলিম হা/২৯৮৪, মিশকাত 
হা/১৮৭৭ 'যাকাত' অধ্যায়, ‘দানের প্রশংসা ও কৃপণতার নিন্দা’ অনুচ্ছেদ)। 


শিক্ষা : অভাবগ্রস্তদেরকে দান করলে সম্পদ কমে যায় না; বরং বৃদ্ধিপ্াপ্ত হয় । 


1 সমাপ্ত ॥ 


